﻿ Proiect cofinanţat din Fondul Social European prin Programul Operaţional Sectorial Dezvoltarea Resurselor Umane 2007-2013 Investeşte în oameni! Formarea profesională a cadrelor didactice din învăţământul preuniversitar pentru noi oportunităţi de dezvoltare în carieră DIDACTICA LIMBII ŞI LITERATURII ROMÂNE 1 Florentina SÂMIHĂIAN Mariana NOREL Program de conversie profesională la nivel postuniversitar pentru cadrele didactice din învăţământul preuniversitar Specializarea LIMBA ROMÂNĂ Forma de învăţământ ID - semestrul II 2011 LIMBA ROMÂNĂ Didactica limbii şi literaturii române (I) Florentina SÂMIHĂIAN Mariana NOREL 2011 © 2011 Acest manual a fost elaborat în cadrul "Proiectului pentru Învăţământul Rural", proiect co-finanţat de către Banca Mondială, Guvernul României şi comunităţile locale. Nici o parte a acestei lucrări nu poate fi reprodusă fără acordul scris al Ministerului Educaţiei, Cercetării, Tineretului şi Sportului. ISBN 973-0-04103-2 Cuprins Cuprins Introducere ........................................................................................................................ III Unitatea de învăţare 1: Curriculum-ul de limba şi literatura română (Florentina Sâmihăian) 1.1. Reperele profesorului ................................................................................................... 2 1.2. Preliminarii: privire generală asupra curriculum-ului actual ........................................... 2 1.2.1 Reperele elaborării curriculum-ului naţional ......................................................... 2 1.2.2. Elemente specifice viziunii curriculare actuale .................................................... 5 1.2.3. Programa şcolară sau curriculum-ul unei discipline ............................................ 8 1.3. Curriculum-ul disciplinei Limba şi literatura română ................................................... 13 1.3.1. Cum se integrează programa de limba şi literatura română în cadrul curricular general şi în cel specific, al ariei curriculare ...................... 13 1.3.2. Modelul disciplinei Limba şi literatura română .................................................. 14 1.3.3. Finalităţile studiului limbii şi literaturii române ................................................... 16 1.3.4. Trăsăturile programelor de limba şi literatura română pentru învăţământul obligatoriu ....................................................................... 17 1.3.5. Cadrul european ............................................................................................... 19 Lucrare de verificare pentru unitatea de învăţare 1 ........................................................... 25 Răspunsuri la testele de autoevaluare .............................................................................. 26 Resurse suplimentare ........................................................................................................ 27 Unitatea de învăţare 2: Proiectare didactică (Florentina Sâmihăian) 2.1. Reperele proiectării .................................................................................................... 29 2.2. Etapele proiectării ....................................................................................................... 30 2.2.1. Lectura programei ............................................................................................ 30 2.2.2. Alegerea manualului ........................................................................................ 37 2.2.3. Planificarea calendaristică ............................................................................... 42 2.2.4 Proiectarea unităţilor de învăţare ...................................................................... 46 2.2.5 Proiect de lecţie sau scenariu didactic? ............................................................ 51 2.2.6 Autoevaluarea activităţii de proiectare ............................................................. 57 2.3. Proiectarea curriculum-ului la decizia şcolii ................................................................ 57 Lucrare de verificare pentru unitatea de învăţare 2 ........................................................... 60 Răspunsuri la testele de autoevaluare .............................................................................. 61 Sugestii pentru realizarea portofoliului ............................................................................... 62 Resurse suplimentare ........................................................................................................ 62 Unitatea de învăţare 3: Didactica oralului (Florentina Sâmihăian) 3.1. Comunicarea – accepţii .............................................................................................. 64 3.1.1. Ce este comunicarea? ...................................................................................... 64 3.1.2. Parametrii situaţiei de comunicare .................................................................... 65 3.1.3. Funcţiile limbajului ............................................................................................ 65 3.1.4. Perspectiva didactică asupra comunicării ........................................................ 66 3.2. Comunicarea orală ca mijloc de predare-învăţare ...................................................... 69 3.2.1. Bariere în comunicarea profesor-elevi ............................................................. 69 3.2.2. Combinarea mijloacelor de comunicare ........................................................... 71 3.2.3. Întrebările – deschiderea dialogului cu elevii ................................................... 72 i Cuprins 3.2.4. Rezolvarea situaţiilor în care răspunsul e absent sau greşit ............................ 73 3.2.5. Principiile ascultării active ................................................................................ 73 3.2.6. Feedback-ul ..................................................................................................... 74 3.3. Comunicarea ca domeniu de conţinuturi al programelor de limba şi literatura română ...................................................................................... 77 3.3.1. Comunicarea – domeniu de conţinuturi ............................................................. 77 3.3.2. Configuraţia domeniului comunicării orale în programe .................................... 77 3.3.3. Ţintele lecţiilor de comunicare orală .................................................................. 78 3.3.4. Activităţi specifice comunicării orale .................................................................. 80 3.3.5. Metode şi tehnici de comunicare orală provenite din gândirea critică ............... 84 3.3.6. Forme de organizare a clasei ............................................................................ 87 3.3.7. Structurarea lecţiei de comunicare orală ........................................................... 88 3.3.8. Forme de evaluare a comunicării orale ............................................................. 89 3.3.9. Principii ale didacticii oralului............................................................................. 94 3.4. Autoevaluarea lecţiilor de comunicare orală ............................................................... 97 Lucrare de verificare pentru unitatea de învăţare 3 ............................................................ 99 Răspunsuri la testele de autoevaluare ............................................................................. 100 Sugestii pentru realizarea portofoliului ............................................................................. 101 Resurse suplimentare ...................................................................................................... 101 Unitatea de învăţare 4: Didactica redactării (Mariana Norel) ............................................ 4.1. Comunicarea scrisă – mijloc de predare-învăţare ..................................................... 103 4.1.1. Comunicarea scrisă – de la începuturi până azi ............................................. 103 4.1.2. Statutul comunicării scrise.............................................................................. 105 4.1.3. Avantajele şi dezavantajele comunicării scrise .............................................. 106 4.2. Comunicarea scrisă – domeniu de conţinuturi al programelor de limba şi literatura română ...................................................................................................... 109 4.2.1. Configuraţia domeniului comunicării scrise în programele pentru învăţământul obligatoriu ........................................................................................... 109 4.2.2. Ţintele lecţiilor de comunicare scrisă ............................................................. 111 4.2.3. Activităţi, metode şi tehnici de predare a comunicării scrise .......................... 113 4.2.4. Forme de organizare a clasei ......................................................................... 117 4.2.5. Tipuri de text .................................................................................................. 118 4.2.6. Structurarea lecţiilor de redactare .................................................................. 120 4.2.7. Forme de evaluare a activităţii de redactare a elevilor ................................... 127 4.2.8. Principiile didacticii redactării ......................................................................... 133 4.3. Autoevaluarea lecţiilor de redactare concepute de profesor ..................................... 135 Lucrare de verificare pentru unitatea de învăţare 4 .......................................................... 137 Răspunsuri la testele de autoevaluare ............................................................................. 138 Sugestii pentru realizarea portofoliului ............................................................................. 139 Resurse suplimentare ...................................................................................................... 139 Bibliografie ..................................................................................................................... 140 ii Introducere Introducere Argument Structura cursului Ariile de competenţă ale unui profesor acoperă domenii şi discipline diferite: * specialitatea (în cazul disciplinei limba şi literatura română, este vorba de trei domenii distincte: limbă română – gramatică şi vocabular; literatură română; comunicare); * domenii asociate specialităţii (literatură universală, limbi clasice, limbi moderne, arte), alte domenii de cultură generală care să-i permită profesorului abordări largi şi atractive ale unei anumite teme; * discipline pedagogice conexe (psihologia educaţiei, didactică generală); * didactica disciplinei. Cursul de didactica limbii şi literaturii române îşi propune să răspundă unor întrebări esenţiale pentru înţelegerea disciplinei şi a felului în care ea poate fi construită, la clasă, astfel încât să devină un demers coerent şi eficient. Întrebările specifice didacticii sunt: · De ce se predă disciplina? (care sunt finalităţile ei) · Ce se predă? (care sunt domeniile de conţinut şi conţinuturile ce vor fi abordate) · Cum se predă? (cum se proiectează demersul didactic, care sunt strategiile de predare-învăţare potrivite, cum se pot adapta acestea grupului de elevi) · Cum se evaluează? (care sunt metodele şi instrumentele de evaluare pe care le putem folosi) Cursul de Didactica limbii şi literaturii române este alcătuit din două module, care au fost concepute în continuitate, având în vedere competenţele didactice pe care le presupune activitatea de predare-învăţare-evaluare la această disciplină. Cursul este structurat în opt unităţi de învăţare, repartizate astfel în cele două module: Didactica limbii şi literaturii române (I) · Curriculum-ul de limba şi literatura română; · Proiectare didactică; · Didactica oralului; · Didactica redactării; Didactica limbii şi literaturii române (II) · Didactica limbii; · Didactica lecturii; · Instrumente şi metode de evaluare de limba şi literatura română; · Managementul clasei la limba şi literatura română. iii Introducere Fiecărei unităţi de învăţare îi corespund mai multe competenţe şi conţinuturi, care acoperă integral didacticile particulare ale disciplinei (didactica lecturii, a oralului, a redactării, a limbii române), asociate cu practicile specifice predării disciplinei (proiectare, strategii şi metode, instrumente şi metode de evaluare, managementul clasei). Derularea cursului Evaluarea cursului Vei observa că fiecare unitate a cursului conţine atât prezentări teoretice ale temelor abordate, cât şi aplicaţii, accentul fiind pus pe învăţarea activă. În cadrul fiecărei unităţi a modulului vor fi propuse metode de lucru care să te ajute să înţelegi, să aplici şi să transferi în contexte noi conceptele abordate. Experienţele de învăţare propuse vor fi variate şi diferenţiate. Pentru fiecare temă, ţi se vor indica resurse suplimentare pe care le poţi consulta pentru aprofundarea cunoştinţelor, a înţelegerii tale asupra unui anumit subiect. Vei putea apela, pentru neclarităţi sau dificultăţi în învăţare, la tutore. Pe parcurs, la o serie de sarcini de lucru, ţi se cere în mod explicit să-ţi consulţi tutorele. Autorii acestui curs îţi propun diverse modalităţi de evaluare formativă, care să te ajute să îţi aprofundezi achiziţiile dobândite prin lectură, studiu personal şi interacţiunea cu tutorele. În cadrul fiecărei unităţi de învăţare vei avea: teme de reflecţie, studii individuale şi teste de autoevaluare. La finalul fiecărei unităţi, îţi propunem o lucrare de verificare (în acest prim modul vei avea 4 lucrări de verificare) şi completarea unor enunţuri privitoare la dificultăţile întâmpinate pe parcurs. Evaluarea finală pentru acest prim modul va fi realizată cu ajutorul unui portofoliu, care va conţine următoarele piese: · Planificarea calendaristică pentru un an de studiu (de gimnaziu sau de liceu) ales de tine; · proiectul unei unităţi de învăţare pentru aceeaşi clasă; · 2 proiecte de lecţie din unitatea de învăţare proiectată (1 lecţie de comunicare scrisă / redactare, 1 lecţie de comunicare orală). Ce urmează să faci? Pe parcursul unităţilor de învăţare din acest modul vei avea teme care se referă în mod direct la proiectele pe care le ai de prezentat în final. Este important ca, pe măsură ce parcurgi unităţile în care găseşti informaţii relevante pentru temele tale, să începi să-ţi structurezi materialul. Vei realiza temele în ordinea indicată aici, pentru că acesta este parcursul firesc al proiectării: dinspre macrostructură spre microstructurile componente. Materialele pe care le vei elabora trebuie să reflecte legătura care există între planificarea calendaristică, proiectul unităţii de învăţare şi proiectele de lecţie. iv Introducere Cum vei fi evaluat? Vei vedea, pe parcursul cursului, că autorii pledează pentru o evaluare transparentă, ale cărei obiective şi criterii să fie cunoscute şi de elevi. De aceea, vei afla şi tu, chiar de la început, cum vei fi evaluat. Obiectivele evaluării finale pe care o propunem ţintesc chiar măsurarea gradului în care ai reuşit să-ţi formezi şi dezvolţi competenţele vizate prin parcurgerea temelor din acest prim modul. Planificarea calendaristică va fi realizată pentru un an de studiu în care vei alege să lucrezi după un anumit manual aprobat de MEC pentru clasa respectivă, pe care-l vei menţiona în planificare. Iată mai jos reperele pe baza cărora va fi evaluată planificarea calendaristică şi pe care e recomandabil să le ai în vedere:  Unităţile de învăţare corespund temelor mari propuse de programă?  Succesiunea unităţilor de învăţare respectă o anumită logică a disciplinei sau / şi a principiilor didactice?  În planificare apar toate OR / CS din programa clasei respective?  Există o bună corelaţie între OR / CS şi conţinuturi?  Planificarea respectă structura anului şcolar aprobată prin ordinul MEC pentru anul respectiv?  Planificarea conţine: ore alocate pentru toate conţinuturile obligatorii din programă, ore alocate pentru pregătirea, susţinerea şi comentarea tezei, ore pentru evaluările de la finalul unităţilor de învăţare, ore la dispoziţia profesorului, ore de familiarizare cu obiectivele programei, cu manualul, ore pentru evaluarea iniţială a elevilor?  Resursa timp este alocată adecvat pentru fiecare unitate de învăţare? (proporţional cu încărcătura fiecărei unităţi, cu dificultatea unor teme etc.)  Semestrul I încheie o unitate de învăţare? (acest ultim aspect este opţional, dar e recomandabil să fie realizat) Proiectul unităţii de învăţare decupate din planificarea realizată anterior va fi evaluat conform următoarelor criterii:  Coerenţa demersului didactic (legături între cele trei domenii, succesiune logică şi gradată de la simplu spre complex)  Obiective/ competenţe adecvate conţinuturilor propuse spre studiu şi activităţilor de învăţare  Activităţi de învăţare diverse, stimulative, care să antreneze cât mai mulţi elevi  Resurse adecvate  Legătura / continuitatea dintre proiectul unităţii de învăţare şi planificare v Introducere Proiectele de lecţie propuse pentru unitatea de învăţare proiectată vor fi evaluate pornind de la următoarele aspecte:  Identificarea obiectivelor / competenţelor din programă adecvate conţinuturilor studiate  Coerenţa demersului didactic (coerenţa generală a proiectului şi legăturile între diversele secvenţe didactice)  Decuparea clară a secvenţelor didactice  punerea în context  desfăşurarea  încheierea / reflecţia  Activităţile sunt stimulative, de tip formativ şi antrenează cât mai mulţi elevi prin forme diverse de organizare a clasei  Activităţile vizează în mod nemijlocit obiectivele / competenţele selectate  Materiale-resursă folosite (hand-out, texte, suport vizual sau auditiv)  Conţinut ştiinţific (explicaţii ştiinţifice / definiţii corecte)  Legătura / continuitatea dintre proiectele de lecţie şi proiectul unităţii de învăţare, respectiv planificarea calendaristică S-ar putea ca acum, la începutul cursului, să ai neclarităţi în înţelegerea acestor precizări legate de evaluare. Ele pot fi provocate de terminologia specializată, pe care nu o stăpâneşti încă. Revino la fiecare listă de criterii de evaluare pe măsură ce parcurgi temele respective şi realizezi materialele pentru portofoliu. După parcurgerea cursului, vei dobândi cunoştinţe şi competenţe în toate aceste arii tematice, astfel încât să poţi proiecta demersuri didactice conforme literei şi spiritului programelor şcolare, să poţi aplica modalităţi de predare-învăţare şi de evaluare adecvate fiecărui domeniu al disciplinei. Îţi dorim mult succes! Temă de reflecţie Aşteptările tale faţă de cursul de Didactica limbii şi literaturii române coincid cu obiectivele prezentate în Introducere? În ce măsură? Notează, în spaţiul liber de mai jos, şi alte aşteptări pe care le ai faţă de acest curs. vi Curriculum-ul de limba şi literatura română Unitatea de învăţare 1 CURRICULUM-UL DE LIMBA ŞI LITERATURA ROMÂNĂ Conţinuturile unităţii de învăţare 1 1.1. Reperele profesorului------------------------------------------------------------------------------ 2 1.2. Preliminarii: privire generală asupra curriculum-ului actual ------------------------------ 2 1.2.1 Reperele elaborării curriculum-ului naţional ----------------------------------------- 2 1.2.2. Elemente specifice viziunii curriculare actuale ------------------------------------ 5 1.2.3. Programa şcolară sau curriculum-ul unei discipline ----------------------------- 8 Test de autoevaluare 1 -------------------------------------------------------------------------------- 12 1.3. Curriculum-ul disciplinei Limba şi literatura română -------------------------------------- 13 1.3.1. Cum se integrează programa de limba şi literatura română în cadrul curricular general şi în cel specific, al ariei curriculare --------------------------------- 13 1.3.2. Modelul disciplinei Limba şi literatura română ------------------------------------ 14 1.3.3. Finalităţile studiului limbii şi literaturii române ------------------------------------- 16 1.3.4. Trăsăturile programelor de limba şi literatura română pentru învăţământul obligatoriu ----------------------------------------------------------------------- 17 1.3.5. Cadrul european ------------------------------------------------------------------------- 19 Test de autoevaluare 2 -------------------------------------------------------------------------------- 22 Lucrare de verificare pentru unitatea de învăţare 1 --------------------------------------------- 25 Răspunsuri la testele de autoevaluare ------------------------------------------------------------ 26 Resurse suplimentare ------------------------------------------------------------------------------- 27 Competenţele unităţii de învăţare Pe parcursul acestei unităţi de învăţare vei putea să-ţi dezvolţi următoarele competenţe: · Descoperirea cadrului de referinţă al curriculum-ului naţional actual şi a elementelor specifice acestuia · Relevarea modelului actualului curriculum de limba şi literatura română şi raportarea acestuia la curriculum-ul naţional şi la cadrul european · Identificarea finalităţilor studiului maternei şi a trăsăturilor programei de Limba şi literatura română · Analiza relaţiilor dintre domeniile de conţinut ale disciplinei 1 Curriculum-ul de limba şi literatura română 1.1. Reperele profesorului Activitatea unui profesor, indiferent de disciplina pe care o predă, se construieşte în funcţie de două repere importante – programa şcolară şi clasa / grupul de elevi. Priviţi imaginea din stânga închipuindu-vă ca programa ar fi figurată prin săgeata roşie, cea din vârf (pentru că, într-adevăr, o programă trebuie să-i indice profesorului sensul / direcţia drumului pe care îl are de parcurs împreună cu elevii), iar clasele sau elevii ar fi cărările diferite pe care profesorul le are în faţă (căci fiecare clasă / grup de elevi are o personalitate proprie, căreia îi este mai accesibil un drum sau altul). Figura 1.1. Aflat între aceste două repere, profesorul trebuie să găsească / imagineze căile potrivite de a aplica spiritul şi litera programei lucrând cu o anumită clasă sau cu clase diferite. De felul în care reuşeşte să armonizeze cerinţele / standardele programei cu nivelul şi cu particularităţile clasei depinde eficienţa actului didactic pe care profesorul îl concepe şi-l realizează. Cea mai importantă condiţie pentru o activitate responsabilă a profesorului este, dincolo de o bună cunoaştere a domeniului disciplinei pe care o predă, înţelegerea şi aplicarea personalizată a programei. De aceea, în această unitate de învăţare, vom încerca să răspundem, împreună, la câteva întrebări: · Care este cadrul în care a fost gândit curriculum-ul naţional şi care sunt elementele sale specifice? · Cum se integrează programa disciplinei Limba şi literatura română în cadrul curricular general şi al ariei? · Care sunt finalităţile disciplinei? · Care este filozofia programei? · Care sunt domeniile de conţinuturi specifice disciplinei? 1.2.Preliminarii: privire generală asupra curriculum-ului actual Concepte-cheie Curriculum (lat. „parcurs“ ) — conceptul vizează (a) totalitatea documentelor şcolare de tip reglator în care se precizează datele esenţiale privind procesele educative şi experienţele de învăţare pe care şcoala le oferă elevului şi (b) procesele educative şi 1.2.1. Repere ale elaborării curriculum-ului naţional Înainte de a discuta programa disciplinei Limba şi literatura română, vă propun să vă familiarizaţi cu cadrul general în care aceasta a apărut, cu elementele specifice ale curriculum-ului naţional şi cu direcţiile generale de dezvoltare a învăţământului românesc. Întrebările fundamentale la care trebuie să răspundă orice construcţie curriculară sunt următoarele:  În ce scop? (care sunt ţintele pe care le urmăreşte educaţia?) Cine? (cine sunt beneficiarii ofertei educaţionale?) Ce? (care sunt conţinuturile adecvate scopurilor propuse şi vârstei elevilor?) 2 Curriculum-ul de limba şi literatura română experienţele de învăţare prin care trece elevul pe durata parcursului său şcolar. Curriculum-ul reprezintă concretizarea unei politici educaţionale asumate la un moment dat. Idealul educaţional — element de politică educaţională care sintetizează profilul de personalitate dezirabil la absolvenţii de învăţământ. Din idealul educaţional sunt derivate finalităţile sistemului de învăţământ. În ce ordine? (cum sunt repartizate conţinuturile pe cicluri şcolare şi pe ani de studiu?) Cum? (ce strategii didactice sunt adecvate scopurilor propuse?) Cu ce? (care sunt resursele pe care le au profesorii şi elevii la dispoziţie?) Cât? (cum putem măsura eficienţa procesului didactic?) Idealul educaţional al învăţământului românesc, aşa cum este el formulat în Legea învăţământului, nr. 85/1995, Art. 3, oferă un răspuns privind orientarea generală în care ar trebui să se înscrie orice proiect educaţional: „(1) Învăţământul urmăreşte realizarea idealului educaţional întemeiat pe tradiţiile umaniste, pe valorile democraţiei şi pe aspiraţiile societăţii româneşti şi contribuie la păstrarea identităţii naţionale. (2) Idealul educaţional al şcolii româneşti constă în dezvoltarea liberă, integrală şi armonioasă a individualităţii umane, în formarea personalităţii autonome şi creative.“ Studiu individual Notează, în spaţiul liber de mai jos, cuvintele-cheie care sintetizează idealul educaţional. Pornind de la idealul educaţional se formulează finalităţile sistemului de învăţământ şi profilul de formare pentru învăţământul obligatoriu. Documentele şcolare care alcătuiesc curriculum-ul naţional sunt: · Documentele de politică educaţională care statuează opţiunile fundamentale în domeniul curriculum-ului; conceptele-cheie şi componentele curriculum-ului naţional; principiile de elaborare ale acestuia; finalităţile nivelurilor de învăţământ şi obiectivele ciclurilor curriculare; profilul de formare al învăţământului obligatoriu; dominantele ariilor curriculare şi ale disciplinelor şcolare; structura programelor şcolare etc. Un astfel de document este cel intitulat Curriculum naţional pentru învăţământul obligatoriu. Cadru de referinţă, MEC, CNC, Bucureşti, 1998. Din cauza modificării Legii învăţământului (prin prelungirea învăţământului obligatoriu la 10 clase), acest document nu mai corespunde întru totul realităţii din sistem, aşa încât ar trebui să apară un document 3 Curriculum-ul de limba şi literatura română Planurile-cadru sunt instrumente de politică educaţională care organizează viaţa elevilor. Ele precizează ariile curriculare, obiectele de studiu, raportul dintre curriculum-ul obligatoriu şi cel la decizia şcolii şi resursele de timp alocate pentru fiecare din aceste componente. de acelaşi tip care să reglementeze şi să fundamenteze noile realităţi educaţionale. · Planurile-cadru sunt documente elaborate pentru întreg parcursul şcolarităţii, acoperind varietatea pe verticală (ani de studiu) şi pe orizontală (trasee educaţionale, filiere, profiluri) a sistemului de învăţământ. Planurile-cadru sunt construite având în vedere finalităţile globale ale sistemului de învăţământ, precum şi finalităţile pe niveluri de şcolaritate. · Programele şcolare pentru fiecare disciplină (curriculum-ul fiecărei discipline). · Ghiduri, norme metodologice şi materiale suport care descriu condiţiile de aplicare a procesului curricular. · Manualele – acestea constituie instrumente de lucru pentru aplicarea personalizată a programei. Studiu individual Consultă, pe site-ul MEC ‘www.edu.ro’, planurile-cadru pentru învăţământul obligatoriu. Precizează ce alocări orare are disciplina Limba şi literatura română pe parcursul învăţământului obligatoriu (pe ani de studiu, pe filiere şi profiluri). Foloseşte spaţiul liber de mai jos pentru răspuns. 4 Curriculum-ul de limba şi literatura română 1.2.2. Elemente specifice viziunii curriculare actuale Ciclurile curriculare reprezintă periodizări ale şcolarităţii, ele grupând mai mulţi ani de studiu care au în comun anumite obiective.  Ciclurile curriculare Ciclurile curriculare se suprapun peste structura formală a sistemului de învăţământ, cu scopul de a evidenţia obiectivul major al fiecărei etape şcolare şi de a regla procesul de învăţământ prin intervenţii de natură curriculară. Construirea structurii sistemului de învăţământ pe cicluri curriculare se bazează pe corelarea cu vârstele psihologice ale elevilor. Fiecare ciclu curricular propune un set coerent de obiective de învăţare, care consemnează ceea ce ar trebui să atingă elevii la capătul unei anumite etape a parcursului lor şcolar. Prin aceste obiective, ciclurile curriculare conferă diferitelor etape ale şcolarităţii o serie de dominante care se reflectă în alcătuirea programelor şcolare. Prin modificarea Legii învăţământului şi trecerea la învăţământul obligatoriu de 10 clase, structura ciclurilor curriculare (care fuseseră concepute în vederea trecerii la învăţământul obligatoriu de 9 clase) va trebui reconfigurată pe segmentul final al şcolarităţii. Pentru învăţământul primar şi gimnazial, ciclurile sunt următoarele: · Ciclul achiziţiilor fundamentale (grupa pregătitoare de la grădiniţă, clasele I şi a II-a). Acest ciclu urmăreşte acomodarea la cerinţele sistemului şcolar şi alfabetizarea iniţială. · Ciclul de dezvoltare (clasele a III-a, a IV-a, a V-a şi a VI-a), care are ca obiectiv major formarea capacităţilor de bază necesare pentru continuarea studiilor. Finalităţile acestui ciclu sunt:  Dezvoltarea achiziţiilor lingvistice şi încurajarea folosirii limbii române, a limbii materne şi a limbilor străine pentru exprimarea în situaţii variate de comunicare; Dezvoltarea unei gândiri structurate şi a competenţei de a aplica în practică rezolvarea de probleme; Familiarizarea cu o abordare pluridisciplinară a domeniilor cunoaşterii; Constituirea unui set de valori consonante cu o societate democratică şi pluralistă;  Încurajarea talentului, a experienţei şi a expresiei în diferite forme de artă;  formarea responsabilităţii pentru propria dezvoltare şi sănătate; formarea unei atitudini responsabile faţă de mediu. · Ciclul de observare şi orientare (clasele a VII-a şi a VIII-a), care vizează cu precădere orientarea în vederea optimizării opţiunii şcolare şi profesionale ulterioare. Finalităţile acestui ciclu sunt: Descoperirea de către elev a propriilor afinităţi, aspiraţii şi valori în scopul construirii unei imagini de sine pozitive; 5 Curriculum-ul de limba şi literatura română  Formarea capacităţii de analiză a setului de competenţe dobândite prin învăţare în scopul orientării spre o anumită carieră profesională;  Dezvoltarea capacităţii de a comunica, inclusiv prin folosirea diferitelor limbaje specializate;  Dezvoltarea gândirii autonome şi a responsabilităţii faţă de integrarea în mediul social. Temă de reflecţie Ce rol consideri că are organizarea învăţării pe cicluri curriculare? Foloseşte spaţiul liber de mai jos pentru a răspunde la această întrebare. Aria curriculară oferă o viziune multi- şi / sau interdisciplinară asupra obiectelor de studiu. Obiectele de studiu incluse într-o anumită arie curriculară au în comun principii şi criterii de tip epistemologic şi psihopedagogic.  Ariile curriculare Conform principiului selecţiei şi al ierarhizării culturale (care constă în decupajul domeniilor cunoaşterii umane şi ale culturii în domenii ale curriculumului şcolar), în noul plan s-a optat pentru gruparea obiectelor de studiu pe arii curriculare pentru întreg învăţământul preuniversitar. Acestea sunt: · Limbă şi comunicare · Matematică şi ştiinţe ale naturii · Om şi societate · Arte · Educaţie fizică şi sport · Tehnologii · Consiliere şi orientare Disciplina Limba şi literatura română face parte din aria curriculară Limbă şi comunicare, alături de limbile materne ale minorităţilor naţionale, limbile moderne şi limbile clasice. Această arie curriculară pune accentul pe: · fundamentarea pe modelul comunicativ-funcţional, destinat structurării capacităţilor de comunicare socială; · vehicularea unei culturi adaptate la realităţile societăţii contemporane; · conştientizarea identităţii naţionale ca premisă a dialogului intercultural şi a integrării europene (cf. ibidem). 6 Curriculum-ul de limba şi literatura română Cadrul de generare a programelor şcolare poate fi reprezentat schematic în felul următor: Ideal educaţional ¯ Finalităţile sistemului ¯ Finalităţile ciclurilor curriculare / specificul ariei curriculare ¯ Planuri-cadru ¯ Programe şcolare  Trăsături importante ale curriculum-ul naţional În cadrul de referinţă citat se face referire la „7 dimensiuni ale noutăţii“. Le prezentăm mai jos. · Plasarea învăţării — ca proces — în centrul demersurilor şcolii (important este nu ceea ce profesorul a predat, ci ceea ce elevul a învăţat). · Orientarea învăţării spre formarea de capacităţi şi atitudini, prin dezvoltarea competenţelor proprii rezolvării de probleme, precum şi prin folosirea strategiilor participative în activitatea didactică. · Flexibilizarea ofertei de învăţare venită dinspre şcoală (structurarea unui învăţământ pentru fiecare, deci pentru elevul concret, iar nu a unui învăţământ uniform şi unic pentru toţi, conceput pentru un elev abstract). · Adaptarea conţinuturilor învăţării la realitatea cotidiană, precum şi la preocupările, interesele şi aptitudinile elevului. · Introducerea unor noi modalităţi de selectare şi de organizare a obiectivelor şi a conţinuturilor, conform principiului „nu mult, ci bine“; important este nu doar ce anume, dar cât de bine, când şi de ce se învaţă ceea ce se învaţă, precum şi la ce anume serveşte mai târziu ceea ce s-a învăţat în şcoală. · Posibilitatea realizării unor parcursuri şcolare individualizate, motivante pentru elevi, orientate spre inovaţie şi spre împlinire personală. · Responsabilizarea tuturor agenţilor educaţionali în vederea proiectării, monitorizării şi evaluării curriculum-ului. (cf. ibidem) 7 Curriculum-ul de limba şi literatura română Temă de reflecţie Comentează una dintre cele şapte trăsături ale curriculum-ului naţional, explicând cum înţelegi că se poate realiza concret aceasta în activitatea didactică. Foloseşte spaţiul liber de mai jos pentru a rezolva această temă. Curriculum-ul unei discipline - document şcolar care precizează obiectivele şi conţinuturile specifice disciplinei, recomandă strategii de atingere a acestora şi de evaluare a performanţelor elevilor. 1.2.3. Programa şcolară sau curriculum-ul unei discipline este un proiect educaţional care trebuie să reflecte în mod concret politica educaţională a unei ţări. Curriculum-ul unei discipline se construieşte având în vedere atât coerenţa pe verticală (succesiunea obiectivelor şi a conţinuturilor pe anumite trepte ale şcolarităţii), cât şi pe orizontală (corelarea cu disciplinele din aria curriculară sau din alte arii între care se pot face legături interdisciplinare). Un proiect curricular defineşte: · ţelurile, scopurile şi obiectivele unei acţiuni educative; · căile, mijloacele şi activităţile folosite pentru atingerea acestor scopuri; · metodele şi instrumentele pentru a evalua în ce măsură acţiunea educaţională a fost eficientă. Mai sintetic: predare + învăţare + evaluare. Diferenţa faţă de programa „analitică“ (o listă de conţinuturi, neracordate la ieşiri concrete în termeni de achiziţii posibile şi necesare ale fiecărui elev) şi viziunea curriculară constă în schimbarea de orientare dinspre conţinuturi spre obiective şi competenţe care se formează în timpul şcolarităţii şi care pot fi transferate în contexte noi, concrete ale experienţei de studiu sau de inserare în social a elevilor. Trecerea de la centrarea pe conţinuturi la centrarea pe elev (co-autorul construcţiei didactice) presupune deplasarea accentului în activitatea didactică:  de la aspectele teoretice (să ştie despre) la cele practice (să ştie cum), de la conţinuturi spre competenţe şi valori şi atitudini;  de la cantitate (cât) la calitate (cum); trecerea de la un volum mare de informaţii la informaţii structurate, care să permită legături de sens între ele (conţinuturile devin mijloace de a atinge obiectivele / competenţele); de la informativ spre formativ; 8 Curriculum-ul de limba şi literatura română  de la predare la învăţare; profesorul nu ţine un discurs, ci ghidează, facilitează învăţarea (centrarea pe nevoile elevilor); de la monolog la dialog; de la rolul pasiv al elevului spre un rol activ, de participare la propria învăţare; de la reproducerea unor cunoştinţe la negocierea sensurilor şi la producerea de idei / argumente proprii; de la stilul autoritar al profesorului tradiţional la crearea unui parteneriat între profesori şi elevi;  de la competiţie spre cooperare. Studiu individual Analizaţi Profilul de formare pentru învăţământul obligatoriu, prezentat mai jos (cf. Curriculum Naţional pentru învăţământul obligatoriu. Cadru de referinţă, p. 19-20). Precizaţi ce tip de capacităţi şi atitudini cuprinse în acest profil pot fi formate şi dezvoltate cu prioritate prin disciplina Limba şi literatura română. Menţionaţi, de asemenea, şi capacităţile sau atitudinile care se pot forma prin intermediul mai multor discipline şi, implicit, şi prin disciplina Limba şi literatura română. Argumentaţi-vă, în 2-3 rânduri, fiecare opţiune. (1) să demonstreze gândire creativă, prin: · utilizarea, evaluarea şi ameliorarea permanentă a unor strategii proprii pentru rezolvarea de probleme; · elaborarea unor modele de acţiune şi de luare a deciziilor într-o lume dinamică; · formarea şi utilizarea unor deprinderi de judecată critică; · folosirea unor tehnici de argumentare variate în contexte sociale diferite; ________________________________________________________________________ ________________________________________________________________________ ________________________________________________________________________ ________________________________________________________________________ _________________________________________________________________ ________________________________________________________________________ ________________________________________________________________________ _____________________________________________________________________ (2) să folosească diverse modalităţi de comunicare în situaţii reale, prin: · dobândirea deprinderilor specifice achiziţiilor fundamentale (citit, scris, calcul aritmetic) şi aplicarea lor efectivă în procesul comunicării; · formarea şi utilizarea deprinderilor de comunicare socială, verbală şi non-verbală; · cunoaşterea şi utilizarea eficientă şi corectă a codurilor, a limbajelor şi a convenţiilor aparţinând terminologiei diferitelor domenii ale cunoaşterii. ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ _____________________________________________________________________ 9 Curriculum-ul de limba şi literatura română (3) să înţeleagă sensul apartenenţei la diverse tipuri de comunităţi, prin: · participarea la viaţa socială a clasei, a şcolii şi a comunităţii locale din care fac parte; · identificarea drepturilor şi a responsabilităţilor care le revin în calitate de cetăţeni ai României şi reflecţia asupra acestora; · înţelegerea şi evaluarea interdependenţelor dintre identitate şi alteritate, dintre local şi naţional, dintre naţional şi global. ________________________________________________________________________ ________________________________________________________________________ ________________________________________________________________________ ________________________________________________________________________ _____________________________________________________________________ (4) să demonstreze capacitate de adaptare la situaţii diferite, prin: · folosirea unei varietăţi de limbaje şi de instrumente pentru a transmite idei, experienţe şi sentimente; · cunoaşterea diverselor roluri sociale şi a implicaţiilor acestora asupra vieţii cotidiene; · demonstrarea capacităţii de a lucra în echipă, respectând opiniile fiecăruia; · exprimarea voinţei de a urmări un ţel prin mijloace diferite. ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ ________________________________________________________________________ (5) să contribuie la construirea unei vieţi de calitate, prin: · dezvoltarea unor atitudini pozitive faţă de sine şi faţă de semeni: toleranţă, responsabilitate, rigoare etc. · formarea şi exprimarea opţiunii pentru o viaţă sănătoasă şi echilibrată; · acceptarea şi promovarea unui mediu natural propice vieţii; · cunoaşterea şi respectarea drepturilor fundamentale ale omului; · formularea unor judecăţi estetice privind diferite aspecte ale realităţii naturale şi sociale; · formarea unei sensibilităţi deschise spre valorile estetice şi artistice. ________________________________________________________________________ ________________________________________________________________________ ________________________________________________________________________ ________________________________________________________________________ _________________________________________________________________ ________________________________________________________________________ ________________________________________________________________________ _____________________________________________________________________ _____________________________________________________________________ ________________________________________________________________________ ________________________________________________________________________ (6) să înţeleagă şi să utilizeze tehnologiile în mod adecvat, prin: · folosirea de idei, modele şi teorii diverse pentru a investiga şi a descrie procesele naturale şi sociale; · folosirea echipamentelor informatice în calitatea lor de instrumente ale comunicării; 10 Curriculum-ul de limba şi literatura română · cunoaşterea şi utilizarea tehnologiilor întâlnite în viaţa cotidiană; · înţelegerea consecinţelor etice ale dezvoltării ştiinţei şi tehnologiei asupra omului şi mediului. ________________________________________________________________________ ________________________________________________________________________ ________________________________________________________________________ ________________________________________________________________________ _________________________________________________________________ ________________________________________________________________________ ________________________________________________________________________ _____________________________________________________________________ (7) să-şi dezvolte capacităţile de investigare şi să-şi valorizeze propria experienţă, prin: · dezvoltarea unei metodologii de muncă intelectuală şi a capacităţii de explorare a realităţii înconjurătoare; · dobândirea unei culturi a efortului fizic şi intelectual, ca expresie a dorinţei de realizare personală şi socială; ________________________________________________________________________ ________________________________________________________________________ ________________________________________________________________________ __________________________________________________________________ (8) să-şi construiască un set de valori individuale şi sociale şi să-şi orienteze comportamentul şi cariera în funcţie de acestea, prin: · demonstrarea competenţei de a susţine propriile opţiuni; · înţelegerea modului în care mediul social şi cultural (familia, normele sociale, codurile lingvistice, tradiţiile istorice etc.) influenţează ideile şi comportamentele proprii, precum şi ale altora; · cunoaşterea şi analiza oportunităţilor oferite de diferite filiere vocaţionale, în funcţie de aptitudinile individuale; · realizarea unor planuri personale de acţiune şi motivarea pentru învăţarea continuă. ________________________________________________________________________ ________________________________________________________________________ ________________________________________________________________________ ________________________________________________________________________ _________________________________________________________________ ________________________________________________________________________ ________________________________________________________________________ _____________________________________________________________________ 11 Curriculum-ul de limba şi literatura română Test de autoevaluare 1 1. Precizează două accepţii diferite ale termenului „curriculum“. ___________________________________________________ ___________________________________________________ ___________________________________________________ ___________________________________________________ 2. Enumeră documentele care alcătuiesc curriculum-ul naţional. ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ 3. Precizează care este diferenţa dintre cicluri şi arii curriculare. ___________________________________________________ ___________________________________________________ ___________________________________________________ Completează următoarele enunţuri: Pe parcursul secvenţelor 1.1. şi 1.2. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar: ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 12 Curriculum-ul de limba şi literatura română 1.3. Curriculum-ul disciplinei Limba şi literatura română 1.3.1. Cum se integrează programa de Limba şi literatura română în cadrul curricular general şi în cel specific, al ariei curriculare? Toate programele disciplinelor şcolare sunt concepute unitar, în sensul că structura programelor este asemănătoare şi că pun în prim-plan obiectivele sau competenţele. Nu conţinuturile sunt, în această viziune, prioritare, ci deprinderile, capacităţile, valorile şi atitudinile pe care şi le formează, dezvoltă şi interiorizează elevii pe o anumită secvenţă a şcolarităţii (un ciclu, un an de studiu) prin intermediul unor conţinuturi diverse sau chiar diferite. Din acest punct de vedere, finalităţile globale, cele specifice unui ciclu sau unei arii curiculare trebuie să se reflecte în programele fiecărei discipline. Programa de Limba şi literatura română are la bază modelul comunicativ-funcţional, comun pentru aria curriculară Limbă şi comunicare. Acest model se bazează pe faptul că orice act de comunicare comportă două tipuri de procese: (a) producerea (emiterea, exprimarea în scris sau oral) a mesajelor, (b) receptarea (ascultarea sau lectura) mesajelor. Aceste deprinderi integratoare reprezintă aspecte ale învăţării oricărei limbi, ca şi a cunoaşterii culturale, de care didactica maternei nu poate face abstracţie. Temă de reflecţie Învăţarea pentru asimilarea de cunoştinţe şi învăţarea pentru formarea şi dezvoltarea unor competenţe şi valori şi atitudini constituie două modele educaţionale evident diferite. (a) Consideri că al doilea model exclude asimilarea de cunoştinţe? Explică. (b) Crezi că trecerea la o nouă paradigmă a învăţării (cea bazată pe competenţe şi valori şi atitudini) necesită altfel de strategii didactice decât cele tradiţionale? Explică. Foloseşte spaţiul liber de mai jos pentru a răspunde la cele două întrebări. Poţi să-ţi sprijini răspunsurile prin trimiteri la textul cursului. 13 Curriculum-ul de limba şi literatura română Concepte-cheie Modelul comunicativ-funcţional se bazează pe dezvoltarea celor patru deprinderi fundamentale care interacţionează în procesul comunicării:  înţelegerea după auz  lectura  vorbirea  scrierea 1.3.2. Modelul disciplinei Limba şi literatura română Disciplina Limba şi literatura română cuprinde, în programe, trei domenii specifice: limbă, literatură şi comunicare. Aceste trei domenii nu sunt insulare, atâta vreme cât profesorul, în demersul său de abordare a disciplinei la clasă, trebuie să găsească punctele de legătură, conexiunile care permit o predare integrată. Literatura (care cuprinde atât texte literare, cât şi texte nonliterare) oferă domeniilor limbă şi comunicare un material divers sub aspect textual (modalităţi de structurare a textului, tipuri textuale diferite: narativ, descriptiv, dialogat, argumentativ, expozitiv), lingvistic (moduri de organizare a elementelor de construcţie a comunicării la nivelul propoziţiei şi al frazei) şi discursiv sau situaţional (adaptarea discursului unui emiţător la circumstanţele situaţiei de comunicare, tipuri diferite de interacţiuni)1. Cunoaşterea elementelor de construcţie a comunicării (circumscrise domeniului limbii) oferă studiului textului literar sau nonliterar instrumente utile pentru descifrarea, analiza şi interpretarea textelor (cunoştinţele lexico-semantice sunt necesare în înţelegerea textului, achiziţiile de morfosintaxă îi ajută pe elevi să observe, de pildă, funcţionalitatea timpurilor verbale sau a indicilor de cauzalitate şi de consecuţie într-o naraţiune, identificarea câmpurilor semantice dintr-un text şi a relaţiilor dintre ele îi poate orienta spre ajungerea la semnificaţiile acestuia etc.). Şi pentru domeniul comunicării, achiziţiile din domeniul limbii sunt la fel de importante, pentru că ele oferă acea cunoaştere a legilor de combinare şi selecţie a elementelor de construcţie a comunicării care-l pot ajuta pe elev să comunice mai bine şi mai eficient2. Care este însă oferta comunicării pentru celelalte două domenii? În primul rând, în viziunea programelor actuale, acesta este domeniul care le adună pe celelalte sub o pălărie / umbrelă foarte largă şi într-un fel şi le subordonează: literatura este privită şi ea ca act de comunicare, bazat pe un pact între autor şi cititor (acceptăm, atunci când citim literatură că ne situăm în zona posibilului, a imaginarului şi nu în cea a realului, ca atunci când citim texte ştiinţifice, jurnalistice etc.); limba este văzută nu ca finalitate a însuşirii unor reguli sistemice, ci tocmai ca aplicare a achiziţiilor din acest domeniu în receptarea sau în producerea mesajelor. Apoi, comunicarea este nu doar un domeniu de conţinuturi, în care elevii învaţă cum se realizează un monolog, un dialog, o dezbatere, un eseu etc., ci şi un mijloc de învăţare, folosit de toate 1 Cf. C. Simard, Éléments de didactique du français langue premičre, Montréal, De Boeck şi Lancier, 1997, componenta verbală a comunicării poate fi definită prin aceste trei dimensiuni. 2 „În acelaşi timp, însă, pentru a fi un instrument eficient de comunicare, limbajul trebuie cunoscut ca sistem cu legi proprii, iar această cunoaştere este condiţia sine qua non a corectitudinii şi fluenţei comunicării. De aceea, exersarea limbii trebuie dublată, constant şi riguros, de studiul ei.“ (Alina Pamfil, Limba şi literatura română în gimnaziu. Structuri didactice deschise, Editura Paralela 45, 2003, p. 34) 14 Curriculum-ul de limba şi literatura română disciplinele şcolare (ei aplică, deci, strategiile învăţate în domeniul comunicării nu doar pentru a discuta un text sau pentru a înţelege anumite probleme de limbă, ci în orice altă disciplină pe care o studiază în şcoală). Aşadar, oferta comunicării poate fi analizată pe trei paliere distincte: (a) structurează pe alte principii domeniul disciplinei limba şi literatura română, înglobând limba şi literatura; (b) se regăseşte şi în alte discipline ca mijloc al învăţării; (c) deschide şcoala spre viaţă, spre realitate, oferindu-le elevilor competenţe şi cunoştinţe pe care le pot aplica în experienţa lor cotidiană prezentă şi viitoare. Paradigma comunicativ-funcţională schimbă în mod fundamental anumite accente în cadrul disciplinei noastre. Literatura nu mai este un domeniu static, în care elevii studiază despre texte, ci devine un domeniu dinamic, în care literatura nu înseamnă doar cunoaştere, ci şi comunicare3. Aceasta presupune schimbarea focus-ului dinspre produs (opera literară), spre proces (lectura operei) şi intrarea receptorului într-un dialog deschis cu textul, pe care-l interoghează şi căruia îi oferă răspunsuri personale. Pe de altă parte, şi domeniul limbii capătă o altă dimensiune, prin faptul că nu învăţarea regulilor gramaticale este prioritară, ci felul în care elevii pot aplica cele învăţate în propria comunicare (în receptarea şi producerea mesajelor); tocmai de aceea acest domeniu se numeşte, în programele de gimnaziu “elemente de construcţie a comunicării”. Cu alte cuvinte, nu este vorba de o renunţare la studiul descriptiv al domeniului limbii, ci de o reorientare a finalităţii acestui studiu. Temă de reflecţie Unii profesori consideră că viziunea pragmatică a programei actuale favorizează comunicarea în dauna studiului literaturii. Indică argumente pro sau contra acestei opinii. Foloseşte spaţiul liber de mai jos pentru răspuns. 3 Citez în acest sens concluzia la care ajunge profesorul Jean Caune într-o carte consacrată relaţiei dintre cultură şi comunicare: „Expresivitatea limbajului, degajată de mimetism şi / sau semnificaţii preexistente, poate fi considerată ca fondatoare de sens şi de cultură. Iar arta poate fi înţeleasă ca limbaj în capacitatea sa de comunicare (care ţine de experienţa umană)“ — Cultură şi comunicare, Bucureşti, Editura Cartea românească, Colecţia Syracuza, 2000, p. 142. 15 Curriculum-ul de limba şi literatura română 1.3.3. Finalităţile studiului limbii şi literaturii române Obiective-cadru în programele de gimnaziu: · Dezvoltarea capacităţii de receptare a mesajului oral · Dezvoltarea capacităţii de exprimare scrisă · Dezvoltarea capacităţii de receptare a mesajului scris · Dezvoltarea capacităţii de exprimare scrisă Competenţe generale în programele de liceu (clasele a IX-a şi a X-a): · Utilizarea corectă şi adecvată a limbii române în producerea şi în receptarea mesajelor în diferite situaţii de comunicare · Folosirea modalităţilor de analiză tematică, structurală şi stilistică în receptarea diferitelor texte literare şi nonliterare · Argumentarea în scris sau oral a opiniilor privind un text literar sau nonliterar Modelul comunicativ-funcţional impune ca finalităţile disciplinei să fie centrate pe comunicare. Toate obiectivele de referinţă ale programelor de gimnaziu derivă din cele patru obiective-cadru, corespunzătoare deprinderilor integratoare. Elevii vor fi încurajaţi să înveţe să transfere achiziţiile teoretice din domeniul limbii în practica comunicării curente, astfel încât să ştie să comunice, să poată înţelege şi să interpreteze texte diverse, să poată gândi autonom. În gimnaziu, ponderea importantă o constituie de aceea tocmai studiul limbii (al Elementelor de construcţie a comunicării, aşa cum e denumit acest domeniu în programă), în sensul precizat mai sus, al formării competenţelor de comunicare (receptare şi producere) a unor mesaje diverse. Celelalte domenii ale disciplinei sunt literatura (domeniul fiind numit Lectura, tocmai pentru a orienta demersurile profesorilor spre procesul dinamic al receptării textelor) şi comunicarea (Practicarea raţională a limbii: tipuri de comunicare, domeniu concretizat în conţinuturi diverse ce presupun comunicarea orală şi scrisă). Din asumarea acestui model, rezultă o reechilibrare a ponderii acordate comunicării orale faţă de comunicarea scrisă în cadrul activităţilor didactice dedicate disciplinei Limba şi literatura română. Continuând această opţiune, programele de liceu se axează pe trei competenţe generale: În plus, programele de liceu propun şi formarea unor valori şi atitudini: · Cultivarea interesului pentru lectură şi a plăcerii de a citi, a gustului estetic în domeniul literaturii · Stimularea gândirii autonome, reflexive şi critice în raport cu diversele mesaje receptate · Formarea unor reprezentări culturale privind evoluţia şi valorile literaturii române · Cultivarea unei atitudini pozitive faţă de comunicare şi a încrederii în propriile abilităţi de comunicare · Abordarea flexibilă şi tolerantă a opiniilor şi a argumentelor celorlalţi · Cultivarea unei atitudini pozitive faţă de limba maternă şi recunoaşterea rolului acesteia pentru dezvoltarea personală şi îmbogăţirea orizontului cultural · Dezvoltarea interesului faţă de comunicarea interculturală 16 Curriculum-ul de limba şi literatura română Studiu individual Notează elementele de continuitate şi pe cele specifice ale programelor pentru gimnaziu şi pentru liceu în ceea ce priveşte ţintele studiului limbii şi literaturii române. Foloseşte spaţiul liber pentru răspuns. 1.3.4. Trăsăturile programelor de limba şi literatura română pentru învăţământul obligatoriu În acord cu finalităţile generale ale învăţământului românesc şi cu profilul de formare pentru învăţământul obligatoriu, programele de limba şi literatura română au câteva trăsături, pe care le menţionăm mai jos. Orientarea studiului către elev Selectarea conţinuturilor învăţării în raport cu finalităţile vizate Programele sunt orientate prioritar spre ce ar trebui să ştie şi să poată face elevul la sfârşitul învăţământului obligatoriu pentru a reuşi în viaţă şi pentru a avea acces, în continuare, la oferta culturală a timpului său. Programa pune în centrul procesului didactic finalităţile pe care acesta trebuie să le aibă în vedere (obiective-cadru şi de referinţă în învăţământul primar şi gimnazial, competenţe generale şi specifice, valori şi atitudini în clasele a IX-a şi a X-a). Conţinuturile disciplinei devin, în acest context, mijloace de atingere a acestor finalităţi şi ele pot fi diverse şi chiar diferite. Nu se studiază textul x sau y, ci tipuri de texte, care oferă oportunităţi de actualizare şi de transferare a competenţelor de lectură ale elevilor. De asemenea, nu se studiază doar despre verb sau despre adjectiv, ci şi despre felul în care acestea funcţionează în comunicare. Cu alte cuvinte, de la un accent preponderent informativ şi reproductiv, se trece la focalizare pe formativ şi pe autonomia elevului în manevrarea cunoştinţelor asimilate. 17 Curriculum-ul de limba şi literatura română În domeniul conţinuturilor, o pondere importantă au căpătat formele comunicării orale, introducerea textelor nonliterare, a altor forme de comunicare artistică (teatru, film), deschiderea canonului şcolar spre texte actuale din literatura română, toate acestea urmărind de fapt să-i ofere elevului o motivaţie mai bună pentru dezvoltarea propriei personalităţi şi sensibilităţi într-o lume dinamică. Construirea unui parcurs didactic coerent şi funcţional Integrarea celor trei domenii ale disciplinei: literatură, limbă şi comunicare Structura modulară a programei Programa a fost concepută ca un parcurs eşalonat, în cadrul căruia fiecare ciclu sau an de studiu are o dominantă, care se reflectă într-un anumit decupaj al conţinuturilor: abordarea literaturii în gimnaziu din perspectiva genurilor şi a speciilor, menită să-i familiarizeze pe elevi cu principalele tipuri textuale (narativ, descriptiv, dialogat); abordarea literaturii din perspectivă tematică în clasa a IX-a, menită să înlesnească familiarizarea elevilor cu tipuri variate de texte, să lege studiul literaturii de experienţa lor de viaţă şi să stimuleze plăcerea lecturii;  abordarea literaturii din perspectivă structurală largă la clasa a X-a (proză, poezie, dramaturgie şi critică), menită să stimuleze capacităţile elevilor de a înţelege, analiza şi interpreta operele literare ;  abordarea literaturii din perspectivă cronologică (cu o dublă contextualizare, istorică şi culturală) în clasele a XI-a şi a XII-a. Programa acordă o pondere sporită elementelor de limbă şi comunicare şi recomandă studierea acestora cu accent pe latura aplicativă şi în corelaţie cu studiul literaturii. Programa este structurată astfel încât să faciliteze profesorilor proiectarea activităţii didactice, orientată spre realizarea finalităţilor formulate. Deşi modelul de structurare s-a modificat pe parcurs, pentru o mai bună adaptare la cerinţele reformei (programele de gimnaziu sunt construite pe obiective-cadru, obiective de referinţă şi activităţi de învăţare, iar cele de liceu pe competenţe generale şi specifice), această modificare nu a afectat logica parcursului didactic propus. În schimb, modificările ulterioare ale Legii învăţământului, au impus revizuirea programelor de liceu din perspectiva trecerii la învăţământul obligatoriu de zece clase. O particularitate a programelor o constituie organizarea modulară, lăsând la opţiunea profesorilor modalităţile de corelare a conţinuturilor, ordinea abordării acestora, structurarea unităţilor de învăţare sau alegerea strategiilor didactice şi a metodelor de evaluare. 18 Curriculum-ul de limba şi literatura română 1.3.5. Cadrul european Curriculum-ul românesc nu se poate situa în afara tendinţelor mari ale educaţiei europene. Din acest punct de vedere, programa de limba şi literatura română pentru învăţământul obligatoriu trebuie să aibă în vedere şi documentele europene privind educaţia, documente la care România a aderat. Comisia Europeană pentru educaţie a realizat un document în care este descris un „profil de formare european“, care propune cu titlu de recomandare noile competenţe de bază necesare tuturor persoanelor pentru a face faţă cerinţelor societăţii şi economiei bazate pe cunoaştere şi pentru a le facilita accesul post-şcolar la învăţarea pe toată durata vieţii. Aceste competenţe de bază (key-competences), care vizează şcolaritatea obligatorie, sunt:  Comunicare în limba maternă  Comunicare în limbi moderne  Competenţe în domeniul tehnologiei informaţiei şi al comunicării  Competenţe în domeniile matematică, ştiinţe şi tehnologii  Educaţie antreprenorială  Competenţe civice şi de relaţionare interpersonală  A învăţa să înveţi / Educaţia pe parcursul întregii vieţi  Deschidere culturală / Sensibilizare la cultură (Cultural awareness) Principalul domeniu de interes pentru disciplina Limba şi literatura română este cel al Comunicării în limba maternă. În documentul menţionat, acest domeniu este definit astfel: „Comunicarea este abilitatea de a exprima şi interpreta — oral şi scris, în contexte diverse (în societate, la locul de muncă, acasă şi în timpul liber) — gânduri, sentimente şi fapte“. Comunicării în limba maternă îi sunt asociate anumite cunoştinţe, deprinderi / capacităţi şi atitudini, pe care le menţionăm în cele ce urmează. Cunoştinţe specifice comunicării în limba maternă: · vocabular; · reguli gramaticale; · tipuri de texte literare (poveşti/ basme, mituri, legende, poezii epice şi lirice, teatru, proză scurtă - schiţe, nuvele - şi romane) şi principalele lor trăsături; · tipuri de texte nonliterare (cv, cereri, rapoarte, articole, eseuri, diverse tipuri de monolog sau dialog) şi principalele lor trăsături; · diferite tipuri de interacţiuni verbale (conversaţii, interviuri, dezbateri) şi trăsăturile lor principale; · funcţiile limbajului; · trăsăturile principale ale diferitelor stiluri şi registre aparţinând vorbirii sau scrierii (formal, informal, ştiinţific, jurnalistic, colocvial etc.). 19 Curriculum-ul de limba şi literatura română Abilităţi, capacităţi specifice comunicării în limba maternă: · să comunice, oral sau în scris, să înţeleagă sau să-i ajute pe ceilalţi să înţeleagă diferite mesaje, în diverse situaţii de comunicare şi pentru diferite scopuri; · să citească şi să înţeleagă diferite texte, adaptând strategii adecvate scopului lecturii (de informare, de plăcere, pentru studiu) şi diferitelor tipuri de texte; · să asculte şi să înţeleagă diverse mesaje orale în diferite situaţii de comunicare; · să iniţieze, să susţină şi să încheie o conversaţie în diferite situaţii de comunicare; · să caute, să adune şi să proceseze informaţia scrisă, date şi concepte, în scopul de a le folosi în studiul individual şi să le organizeze într-un mod sistematic; · să vorbească clar şi concis şi să observe felul în care este perceput mesajul propriu de către ceilalţi; · să scrie diferite tipuri de texte pentru scopuri diferite; să monitorizeze procesul scrierii (de la plan, până la verificare şi transcriere); · să formuleze argumente, în scris sau oral, într-o manieră convingătoare, şi să aibă în vedere alte puncte de vedere, exprimate în scris sau oral; · să folosească mijloace ajutătoare (notiţe, scheme, hărţi) pentru a produce, prezenta sau a înţelege texte complexe, scrise sau orale (prezentări, conversaţii, instrucţiuni, interviuri, dezbateri); · să distingă, în receptarea orală, în exprimarea scrisă şi orală, în lectură, informaţiile relevante de cele irelevante. Atitudini specifice comunicării în limba maternă · să ştie că există variante lingvistice şi forme de comunicare diverse, în funcţie de contextul temporal, spaţial sau social; · să aibă încredere în sine când vorbeşte în public; · să dorească să-şi îmbunătăţească exprimarea; · să-şi dezvolte gustul pentru literatură; · să abordeze opiniile şi argumentele altora cu deschidere şi flexibilitate şi să se angajeze în dialoguri constructive şi critice; · să dezvolte o atitudine pozitivă faţă de limba maternă şi să o recunoască drept o sursă potenţială pentru dezvoltarea personală şi îmbogăţirea bagajului cultural; · să dezvolte o atitudine pozitivă faţă de comunicarea interculturală. Chiar dacă limba şi literatura română acoperă în principal domeniul 1, Comunicarea în limba maternă, nu putem face abstracţie nici de alte domenii, care vizează competenţe, cunoştinţe şi atitudini de tip transversal, pe care disciplina noastră le are în vedere în mod implicit. Exemplificăm cu deprinderi / capacităţi şi atitudini la formarea cărora contribuie, alături de alte discipline, şi Limba şi literatura română. 20 Curriculum-ul de limba şi literatura română Pentru competenţa „A învăţa să înveţi“, deprinderi sau capacităţi (managementul timpului; autonomie, disciplină, perseverenţă în procesul învăţării; folosirea mijloacelor adecvate — intonaţie, gestică, mimică etc. — în comunicarea orală; să înţeleagă şi să producă mesaje variate — în limbaj verbal, scris sau oral etc.; reflecţia critică asupra obiectului şi scopului învăţării) şi atitudini (adaptabilitate şi flexibilitate; automotivare şi încredere în propriile şanse de reuşită; dorinţă de autoperfecţionare; spirit de iniţiativă; apreciere pozitivă a învăţării ca activitate ce sprijină dezvoltarea personală). Pentru domeniul Relaţionării interpersonale: capacităţi (încredere şi empatie în relaţie cu ceilalţi; toleranţă în relaţie cu opiniile şi comportamentul celorlalţi etc.); atitudini (interes şi respect pentru ceilalţi; integritate, asertivitate etc.). Pentru domeniul Cultură antreprenorială: capacităţi (a planifica, a organiza, a analiza, a comunica, a face, a evalua şi a înregistra; a lucra activ şi flexibil ca parte a unei echipe; a-şi identifica propriile puncte tari şi puncte slabe etc.); atitudini (spirit de iniţiativă; atitudine pozitivă faţă de schimbare şi inovaţie etc.). Pentru domeniul Deschidere culturală: capacităţi (a discuta şi a dezbate pe marginea unor teme diverse legate de: literatură, muzică, film, teatru, arte plastice, fotografie, modă, arhitectură etc.; a compara propriile puncte de vedere şi propriile manifestări creative cu ale altora); atitudini (conştiinţa propriei identităţi, dar şi respect pentru diversitate; dorinţa de a participa la viaţa culturală; atitudine pozitivă faţă de toate formele expresiei culturale). Studiu individual Compară finalităţile studiului Limbii şi literaturii române cu cele ale cadrului european. Ce aspecte comune / diferite identifici? Exprimă-ţi un punct de vedere în legătură cu ideea că programele de Limba şi literatura română trebuie să fie în consonanţă cu tendinţele europene de studiere a limbilor materne. Foloseşte spaţiul liber de mai jos pentru răspunsuri. 21 Curriculum-ul de limba şi literatura română Test de autoevaluare 2 Completează următoarele enunţuri. 1. Programele şcolare actuale pun accent pe ________________________________________________ 2. Cele trei domenii ale disciplinei limba şi literatura română sunt: ___________________________________________________ ___________________________________________________ ___________________________________________________ 3. În modelul comunicativ-funcţional, prin domeniul limbii se urmăreşte ___________________________________________________ ___________________________________________________ ___________________________________________________ 4. În modelul comunicativ-funcţional, prin domeniul literaturii se urmăreşte ___________________________________________________ ___________________________________________________ ___________________________________________________ Completează următoarele enunţuri: Pe parcursul secvenţei 1.3. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 22 Curriculum-ul de limba şi literatura română Studiu individual În Limba şi literatura română în gimnaziu. Structuri didactice deschise (Editura Paralela 45, 2003), Alina Pamfil formulează câteva principii generale ale didacticii maternei: Accentuarea valorii interactive a limbajului, exersarea tuturor funcţiilor lui în contexte variate şi semnificante. Configurarea unor strategii didactice active, ce urmăresc utilizarea limbii în context. Abordarea lecturii ca dialog cu textul şi, prin text, cu autorul şi cu sine însuşi. Structurarea unor parcursuri didactice explicite şi coerente, capabile să coreleze domeniile disciplinei şi, în cadrul lor, activităţile de asimilare a cunoştinţelor cu activităţile aplicative. (Posibilitatea de transferare a competenţelor dobândite în orele de limbă şi literatură română în experienţa personală din afara şcolii şi în activităţile de învăţare practicate la alte discipline şcolare). Citiţi, din cartea menţionată a Alinei Pamfil, p. 5-36. Scrieţi un eseu de 1-2 pagini despre oricare dintre cele patru principii ale didacticii maternei (p. 34-36), în care să vă formulaţi un punct de vedere argumentat pornind de la prezentarea şi explicaţiile autoarei. Foloseşte spaţiul liber de mai jos pentru răspuns. 23 Curriculum-ul de limba şi literatura română 24 Curriculum-ul de limba şi literatura română Lucrare de verificare 1, notată de tutore 1. Precizează cele două repere importante în funcţie de care profesorul îşi concepe şi îşi desfăşoară activitatea didactică. (0,5 p. x 2 = 1 p.) 2. Enumără cele patru deprinderi fundamentale care stau la baza modelului comunicativ-funcţional. (0,5 p. x 4 = 2 p.) 3. Explică ce înţelegi prin „orientarea studiului către elev“ în contextul disciplinei limba şi literatura română. (1 p.) 4. Realizează un eseu de maximum 200 de cuvinte (±10%) în care să-ţi prezinţi un punct de vedere privind felul în care ar trebui puse accentele pe cele trei domenii ale disciplinei în gimnaziu şi în liceu. Poţi porni de la următoarele ipoteze de lucru sau poţi propune alta: (5 p.) (a) accentele trebuie puse în mod egal pe literatură, limbă şi comunicare atât la liceu, cât şi la gimnaziu (b) accentele trebuie puse în mod diferit pe limbă, literatură şi comunicare la gimnaziu şi la liceu (de ex., limba / literatura are o pondere mai mare în gimnaziu faţă de liceu; comunicarea are o pondere egală în gimnaziu şi în liceu etc.) Barem de notare 1 p. – coerenţa viziunii avansate 2 p. – pertinenţa argumentării punctului de vedere exprimat 1 p. – coerenţa şi claritatea eseului 1 p. – respectarea dimensiunii eseului 1 p. – din oficiu 25 Curriculum-ul de limba şi literatura română Răspunsuri la Testele de autoevaluare Testul 1 1. Curriculum – (a) curriculum-ul scris: totalitatea documentelor care stabilesc direcţia spre care trebuie să se îndrepte procesele educative; (b) curriculum-ul efectiv sau realizat: practica educativă în ansamblul ei - procesele educative şi experienţele de învăţare prin care trece elevul pe durata parcursului său şcolar. (vezi 1.2.1., p. 9-10) 2. Documente de politică educaţională, planurile-cadru, programele şcolare ale disciplinelor, ghiduri şi materiale-suport, manuale. (vezi 1.2.1., p. 10-11) 3. Ciclurile curriculare se succed pe verticală, fiind structurate conform vârstelor psihologice, în vreme ce ariile curriculare se situează pe orizontală şi oferă o viziune multi şi / sau interdisciplinară asupra obiectelor de studiu. (vezi 1.2.2., p. 12-13) Testul 2 1. Formarea de competenţe şi valori şi atitudini. (vezi 1.3.2. şi 1.3.3) 2. Limbă, literatură, comunicare. (vezi 1.3.2., p. 21) 3. Asimilarea achiziţiilor lingvistice care să permită utilizarea lor adecvată în comunicare. (vezi 1.3.2., p. 21-22) 4. Formarea competenţelor de lectură, a reprezentărilor culturale şi a unor atitudini pozitive faţă de comunicare şi cunoaştere. (vezi 1.3.2., p. 21-22) Pentru lucrarea de verificare - Dacă ai avut dificultăţi la itemul 1, revezi secvenţa 1.1. - Dacă ai avut dificultăţi la itemul 2, revezi secvenţa 1.3.2. - Dacă ai avut dificultăţi la itemul 3, revezi secvenţa 1.3.4. - Pentru a redacta un eseu în conformitate cu cerinţele de la itemul 4 trebuie să fii atent la:  enunţul exerciţiului;  baremul de notare care îţi detaliază punctele forte ale eseului;  coerenţa discursului (logica înlănţuirii enunţurilor) şi corectitudinea exprimării. 26 Curriculum-ul de limba şi literatura română Resurse suplimentare O prezentare a cadrului de dezvoltare, a reperelor conceptuale şi metodologice care au stat la baza noului noului curriculum naţional găseşti în Curriculum naţional pentru învăţământul obligatoriu. Cadru de referinţă, MEC, CNC, Bucureşti, 1998 Pentru a înţelege sensul de modernizare a sistemului educaţional românesc, consultă, pe site-ul MEC, www.edu.ro, documentul Reforma învăţământului obligatoriu din România (2003). Pentru a avea o imagine mai bună asupra disciplinei Limba şi literatura română în programele actuale, poţi citi, în revista Perspective (revistă de didactica limbii şi literaturii române editată de Asociaţia Naţională a Profesorilor de limba şi literatura română „Ioana Em. Petrescu“), nr. 2 / 2003, cele trei articole de la rubrica Dosar: Studiul limbii şi literaturii române. Perspectivă integrativă şi perspectivă transdisciplinară, de Alina Pamfil; O disciplină in(ter)disciplinată, de Liviu Papadima; Reformele curriculare şi obiectivele transdisciplinare, de Alexandru Crişan (p. 2 – 16) (perspective@yahoo.com) Pentru a avea o imagine mai largă asupra tendinţelor actuale ale curriculum-ului de limbă maternă în Europa, poţi citi articolul Curriculum-ul de limbă maternă în Europa: tendinţe actuale şi perspective de Alexandru Crişan, în Limbă şi literatură (revista Societăţii de Ştiinţe Filologice), vol. II, 1995, p. 118 – 129 (ssf.ssf@gmail.com) 27 Proiectare didactică Unitatea de învăţare 2 PROIECTARE DIDACTICĂ Conţinuturile unităţii de învăţare 2 2.1. Reperele proiectării ---------------------------------------------------------------------------------- 29 2.2. Etapele proiectării ------------------------------------------------------------------------------------ 30 2.2.1. Lectura programei ------------------------------------------------------------------------- 30 2.2.2. Alegerea manualului ---------------------------------------------------------------------- 37 Test de autoevaluare 1 ----------------------------------------------------------------------------------- 41 2.2.3. Planificarea calendaristică -------------------------------------------------------------- 42 2.2.4 Proiectarea unităţilor de învăţare------------------------------------------------------- 46 2.2.5 Proiect de lecţie sau scenariu didactic? --------------------------------------------- 51 Test de autoevaluare 2 ----------------------------------------------------------------------------------- 56 2.2.6 Autoevaluarea activităţii de proiectare ------------------------------------------------ 57 2.3. Proiectarea curriculum-ului la decizia şcolii ---------------------------------------------------- 57 Lucrare de verificare pentru unitatea de învăţare 2 ------------------------------------------------ 60 Răspunsuri la testele de autoevaluare ---------------------------------------------------------------- 61 Sugestii pentru realizarea portofoliului ---------------------------------------------------------------- 62 Resurse suplimentare ------------------------------------------------------------------------------------- 62 Competenţele unităţii de învăţare Pe parcursul acestei unităţi de învăţare vei putea să-ţi dezvolţi următoarele competenţe: · Operarea cu programele de gimnaziu şi de liceu de limba şi literatura română în vederea proiectării unui demers didactic adaptat grupului-ţintă · Analiza unor opţionale de limba şi literatura română · Evaluarea şi autoevaluarea activităţii de proiectare 28 Proiectare didactică 2.1. Reperele proiectării Activitatea de proiectare didactică este similară cu orice altă activitate ce presupune elaborarea unui plan, a unui proiect. Gândeşte-te, de pildă, la felul în care proiectezi o călătorie. Am ales această analogie, pentru că, în esenţă, orice parcurs didactic este o călătorie de iniţiere într-un anumit domeniu. Urmăreşte, în tabelul de mai jos, corespondenţa dintre întrebările pe care le pui pentru pregătirea unei călătorii şi reperele de care trebuie să ţii seama în proiectarea didactică: Întrebări pentru proiectarea unei călătorii · În ce scop călătoresc? (turistic / relaxare), unde vreau să ajung? · Ce voi face? (excursii / lectura, odihnă) · Cu cine / ce? (cu cine merg, ce iau cu mine, cu ce călătoresc), cât timp? · Cum voi face? (itinerar, cum îl realizez) · Cât am reuşit să fac din ce mi-am propus? Repere ale proiectării didactice · Obiective (ţinte de atins prin activitatea educaţională) · Conţinuturi (mijloace prin care ating obiectivele) · Resurse (umane, materiale, de timp) · Strategii, metode (ordonarea parcursului didactic, alegerea căilor adecvate obiectivelor, conţinuturilor şi resurselor) · Evaluare, autoevaluare (cât şi cum au asimilat elevii, cât şi cum am reuşit să fac din ce mi-am propus?) Continuând analogia, putem spune că într-o astfel de călătorie profesorul este partener de drum al elevilor, dar şi ghid, pentru că el trebuie să cunoască ţintele „excursiei didactice“, să ştie prin ce mijloace (în cazul nostru, ce tipuri de texte, ce conţinuturi de limbă, de comunicare şi de teorie literară) poate ajunge la ele, să facă o analiză a resurselor de care dispune (cunoaşterea elevilor, selectarea materialelor de lucru, încadrarea în timp), să stabilească itinerarul (ordinea în care parcurge conţinuturile) şi strategiile didactice (modul de abordare a conţinuturilor şi de organizare a învăţării), să conceapă modalităţile prin care va evalua elevii şi îşi va autoevalua propria activitate. Temă de reflecţie Imaginează-ţi o altă analogie pentru proiectarea didactică. Alcătuieşte un tabel similar, pentru a evidenţia corespondenţele propuse. 29 Proiectare didactică 2.2. Etapele proiectării Proiectarea didactică presupune parcurgerea următorilor paşi: (a) lectura programei (b) alegerea manualului (c) planificarea anuală sau calendaristică a parcursului didactic (d) proiectarea pas cu pas a unităţilor de învăţare (e) proiectarea pas cu pas a lecţiilor din fiecare unitate de învăţare (f) autoevaluarea activităţii de proiectare Să vedem ce înseamnă, concret, fiecare dintre aceste etape ale proiectării. 2.2.1. Lectura programei Primul pas şi poate cel mai important, de care depinde felul în care vom realiza în continuare proiectarea şi mai ales ceea ce vom face efectiv la clasă, este lectura atentă a programei. Scopul acestei lecturi este de a înţelege „spiritul“ (filozofia pe care se fundamentează programa) şi „litera“ programei (identificarea elementelor obligatorii ale programei). Revenind la metafora călătoriei, putem spune că prin lectura programei înţelegem mai bine sensul călătoriei pe care o întreprindem. Programa şcolară a unei discipline sau curriculum-ul disciplinei reprezintă un document normativ care orientează întreaga activitate a profesorului. Pentru a înţelege „spiritul“ curriculum-ului unei discipline, începe prin a citi Nota de prezentare, în care este descrisă concepţia asupra disciplinei şi structura didactică adoptată. Să exemplificăm: „Scopul studierii limbii române în perioada şcolarităţii obligatorii este acela de a forma un tânăr cu o cultură comunicaţională şi literară de bază, capabil să înţeleagă lumea, să comunice şi să interacţioneze cu semenii, să-şi utilizeze în mod eficient şi creativ capacităţile proprii pentru rezolvarea unor probleme din viaţa cotidiană, să poată continua în orice fază a existenţei sale procesul de învăţare, să fie sensibil la frumosul din natură şi la cel creat de om. În acest sens, curriculum-ul de limba şi literatura română pentru clasele V-VIII propune o mutaţie fundamentală la nivelul studierii limbii şi literaturii române. În locul compartimentării artificiale a disciplinei în „limbă“ şi „literatură“, se propune un nou model, cel comunicativ-funcţional, adecvat nu numai specificului acestui obiect de studiu, ci şi modalităţilor propriu-zise de structurare a competenţei de comunicare a elevilor. În mod concret, acest model presupune dezvoltarea integrată a capacităţilor de receptare şi de exprimare orală, respectiv de receptare a mesajului scris şi de exprimare scrisă. De altfel, comunicarea se constituie prin fuziunea celor patru capacităţi menţionate anterior. 30 Proiectare didactică În mod concret, dezvoltarea competenţelor de comunicare menţionate se realizează prin familiarizarea elevilor cu situaţii diverse de comunicare orală şi scrisă, cu texte literare şi nonliterare adecvate vârstei şcolare.“ (fragment din Nota de prezentare a Programei şcolare de limba şi literatura română pentru gimnaziu, în vol. Curriculum Naţional, Programe şcolare pentru clasele a V-a — a VIII-a. Aria curriculară: Limbă şi comunicare. Limba şi literatura română, Limba latină, Ministerul Educaţiei Naţionale, Consiliul Naţional pentru Curriculum, Bucureşti, 1999; programele pot fi descărcate şi de pe site-ul MEC: www.edu.ro) „Pe parcursul învăţământului obligatoriu, elevii trebuie să-şi formeze în primul rând competenţele de comunicare indispensabile, în lumea contemporană, pentru orice tip de activitate profesională: să se exprime corect, clar şi coerent în limba maternă, să asculte, să înţeleagă şi să producă mesaje orale şi scrise, în diverse situaţii de comunicare. Studiul Limbii şi al literaturii române are de asemenea o contribuţie esenţială la formarea unei personalităţi autonome a elevilor, capabile de discernământ şi de spirit critic, apte să-şi argumenteze propriile opţiuni, dotate cu sensibilitate estetică, având conştiinţa propriei identităţi culturale şi manifestând interes pentru varietatea formelor de expresie artistică.“ (fragment din Nota de prezentare a Programei de Limba şi literatura română pentru clasele a IX-a şi a X-a) Studiu individual În unitatea anterioară ai avut de realizat un studiu individual în care trebuia să identifici elementele de continuitate şi pe cele specifice ale programelor pentru gimnaziu şi pentru liceu, pornind de la obiectivele generale, respectiv competenţele generale şi setul de valori şi atitudini. Îţi propunem să continui acel studiu dintr-o nouă perspectivă. Procedează astfel: - Subliniază sau scoate pe manşeta stângă a paginii termenii sau sintagmele-cheie din fiecare paragraf inclus în cele două fragmente citate anterior; - Revezi rezolvarea pe care ai dat-o la studiul individual din unitatea anterioară; - Coroborează noile explicaţii din notele de prezentare ale programelor pentru cele două niveluri de şcolaritate cu setul de obiective şi competenţe, valori şi atitudini pentru a înţelege mai bine liniile de continuitate şi pe cele specifice ale programelor de gimnaziu şi de liceu; - Alcătuieşte o diagramă VENN EULER în care să sintetizezi şi să relaţionezi între ele informaţiile din cele două secvenţe ale cursului privind viziunea asupra disciplinei pe care o propun programele de limba şi literatura română pentru gimnaziu şi pentru liceu (ciclul inferior). În partea stângă, notează elemente specifice programei de gimnaziu, în partea dreaptă pe cele specifice programei de liceu, iar la mijloc elementele comune ambelor programe. Foloseşte spaţiul liber din pagina următoare pentru răspuns. 31 Proiectare didactică  Elemente constitutive ale programelor Între programele de gimnaziu şi cele de liceu există câteva diferenţe: la gimnaziu, curriculum-ul este proiectat pe obiective (cadru şi de referinţă), cărora le sunt asociate exemple de activităţi de învăţare care pot duce la realizarea obiectivelor; la liceu, curriculum-ul este proiectat pe competenţe (generale şi specifice), cărora li se asociază conţinuturi prin care se pot dezvolta competenţele; de asemenea, programele de liceu prevăd un set de valori şi atitudini, care, în cazul programelor de gimnaziu, erau infuzate 32 Proiectare didactică în obiective de tip atitudinal şi afectiv. Raţiunea pentru care s-a trecut de la proiectarea pe obiective la cea pe competenţe este faptul că prin competenţe se realizează mai eficient transferul cunoştinţelor şi al deprinderilor în situaţii / contexte noi şi dinamice. Competenţele reprezintă ansambluri structurate de cunoştinţe şi deprinderi dobândite prin învăţare; acestea permit identificarea şi rezolvarea în contexte diverse a unor probleme caracteristice unui anumit domeniu. În timp, şi programele de gimnaziu vor fi reconstruite pe baza competenţelor. Prezentăm mai jos, comparativ, elementele care intră în structura programelor de gimnaziu şi de liceu: Programele de gimnaziu Programele de liceu Nota de prezentare — descrie filozofia disciplinei, finalităţile acesteia, parcursul obiectului de studiu; argumentează structura didactică adoptată. Obiective-cadru - formulări, în termeni cu Competenţe generale - sunt definite pentru grad ridicat de generalitate şi complexitate, un ciclu şcolar şi au un grad ridicat de a capacităţilor şi deprinderilor specifice generalitate şi complexitate; au rolul de a disciplinei ce urmează a fi formate şi orienta demersul didactic către achiziţiile dezvoltate la elevi pe parcursul mai multor finale ale elevului. ani de studiu (de regulă, un ciclu şcolar). Pentru ciclul inferior al liceului sunt Pentru gimnaziu sunt formulate patru formulate trei competenţe generale: obiective-cadru: 1. Utilizarea corectă şi adecvată a limbii ro-1. Dezvoltarea capacităţii de receptare a mâne în receptarea şi în producerea me- mesajului oral; sajelor, în diferite situaţii de comunicare; 2. Dezvoltarea capacităţii de exprimare 2. Folosirea modalităţilor de analiză orală; tematică, structurală şi stilistică în 3. Dezvoltarea capacităţii de receptare a receptarea diferitelor texte literare şi mesajului scris; nonliterare; 4. Dezvoltarea capacităţii de exprimare 3. Argumentarea scrisă şi orală a unor scrisă. opinii în diverse situaţii de comunicare. Pentru a-ţi uşura activitatea de proiectare şi Pentru a-ţi uşura activitatea de proiectare şi pentru a identifica mai uşor obiectivele de pentru a identifica mai uşor competenţele referinţă (OR) potrivite pentru o unitate de specifice (CS) potrivite pentru o unitate de învăţare sau pentru o lecţie, e bine să reţii învăţare sau pentru o lecţie, e bine să reţii următoarele: toate OR derivate din primul următoarele: toate CS derivate din obiectivul cadru (OR de tip 1) vizează competenţa generală 1 (CS de tip 1) ascultarea; OR de tip 2 vizează exprimarea vizează actualizarea achiziţiilor lingvistice în orală, OR de tip 3 vizează lectura; OR de tip receptarea şi producerea mesajelor, pe 4 vizează redactarea. scurt, vizează limba şi comunicarea; CS de tip 2 vizează receptarea textelor literare şi nonliterare, iar CS de tip 3 vizează abilităţile de argumentare. Obiective de referinţă - sunt derivate din Competenţe specifice - sunt derivate din fiecare obiectiv-cadru şi specifică rezultatele fiecare competenţă generală şi specifică aşteptate ale învăţării (pe dimensiunea rezultatele aşteptate ale învăţării (pe cognitivă, dar şi pe cea afectiv-atitudinală) dimensiunea cognitivă) pentru fiecare an de pentru fiecare an de studiu. Urmăresc studiu. De exemplu, CS 1.1. pentru clasa a progresia în formarea de capacităţi şi IX-a: „utilizarea adecvată a achiziţiilor achiziţia de cunoştinţe ale elevilor de la un lingvistice în receptarea diverselor texte“, iar an la altul. De exemplu obiectivul de CS 1.1. pentru clasa a X-a: „identificarea referinţă 1.1. pentru clasa a V-a urmăreşte particularităţilor şi a funcţiilor stilistice ale 33 Proiectare didactică ca elevul „să identifice informaţiile dintr-un mesaj oral“, acelaşi OR pentru clasa a VI-a urmăreşte ca elevul „să distingă între informaţiile esenţiale şi cele de detaliu, stabilind legături sau diferenţieri între informaţiile receptate“, OR 1.1 pentru clasa a VII-a: „să înţeleagă semnificaţia generală a unui mesaj oral“; acelaşi OR pentru clasa a VIII-a: „să înţeleagă semnificaţia generală a mesajului oral, sesizând progresia şi coerenţa ideilor exprimate“. Obiectivele de referinţă sunt formulate cu ajutorul conjunctivului: să utilizeze, să identifice etc. Exemple de OR de tip afectiv-atitudinal: „să manifeste curiozitate pentru ascultarea unui mesaj oral“ (OR 1.6., clasa a V-a), „să manifeste interes pentru participarea la un act de comunicare“ (OR 2.6., clasa a V-a), „să manifeste curiozitate şi interes faţă de activitatea de lectură“ (OR 3.6., clasa a V-a), „să manifeste interes pentru redactarea unui text (OR 4.5., clasa a V-a). Conţinuturi - mijloacele prin care se urmăreşte atingerea obiectivelor de referinţă propuse. Unităţile de conţinut sunt organizate în programele de gimnaziu în trei domenii: lectură, elemente de construcţie a comunicării şi practica raţională a limbii: tipuri de comunicare. În activităţile de învăţare sunt menţionate conţinuturile prin care se pot atinge obiectivele de referinţă. Exemple de activităţi de învăţare propun modalităţi de organizare a activităţii în clasă care să ducă la atingerea obiectivelor. Ele corelează conţinuturile cu obiectivele de referinţă. Standarde curriculare de performanţă (pentru sfârşitul gimnaziului) - enunţuri sintetice, reprezentând specificări ale performanţelor aşteptate vizând cunoştinţele, capacităţile şi comportamentele stabilite prin curriculum. Standardele reprezintă un sistem de referinţă comun pentru evaluarea elevilor la sfârşitul unei trepte de şcolaritate. limbii în receptarea diferitelor tipuri de texte“ Competenţele specifice sunt formulate cu ajutorul infinitivului lung: utilizarea, identificarea etc. Valori şi atitudini - orientează dimensiunile axiologică şi afectiv-atitudinală specifice formării personalităţii din perspectiva fiecărei discipline. Deşi constituie un implicit al activităţii didactice permanente a profe-sorului, ele au o importanţă egală cu aceea a competenţelor în reglarea procesului educativ, dar se supun altor criterii de organizare didactică şi de evaluare. Conţinuturi - reprezintă mijloacele specifice disciplinei (grupate pe domenii specifice: literatură, limbă şi comunicare) prin care se pot forma şi dezvolta competenţele specifice cărora le sunt asociate. În programele de liceu există şi Recomandări privind conţinuturile, care cuprind indicaţii privind numărul şi tipul de texte propuse pentru studiu, autori canonici, precum şi noţiunile / conceptele recomandate a fi discutate în cadrul fiecărui domeniu. Sugestii metodologice - recomandări generale privind metodologia de aplicare a programei. Programele constituie o ofertă flexibilă ce permite profesorilor adaptarea activităţii didactice la personalitatea lor şi la specificul clasei de elevi cu care lucrează. Elementele care asigură această flexibilitate, în cazul programelor de limba şi literatura română, sunt: 34 Proiectare didactică · posibilitatea intervenţiei profesorilor în ordonarea şi structurarea parcursului didactic (succesiunea conţinuturilor, corelarea conţinuturilor din domeniile specifice disciplinei), cu condiţia asigurării coerenţei tematice şi a respectării logicii interne a obiectului de studiu; · responsabilitatea profesorului de a stabili alocările orare considerate optime pentru fiecare element de conţinut; · posibilitatea modificării, a completării sau a înlocuirii activităţilor de învăţare, a concretizării sugestiilor metodologice oferite de programe, astfel încât profesorul să realizeze un demers didactic personalizat (adecvat propriei personalităţi, cât şi clasei). Temă de reflecţie În ce măsură consideri că flexibilitatea programei poate inhiba sau, dimpotrivă, stimula un profesor în proiectarea propriului demers didactic? Foloseşte spaţiul liber de mai jos pentru a răspunde la această întrebare. 35 Proiectare didactică Studiu individual Citeşte cu atenţie una dintre programele de gimnaziu sau de liceu (pentru clasa a IX-a sau a X-a). Identifică, dintre elementele de structură ale programei, prezentate în tabelul de mai sus, pe acelea obligatorii şi pe cele care rămân la alegerea profesorului. Realizează un „sandviş curricular“ precum cel de mai jos, în care chifla reprezintă elementele obligatorii, iar ingredientele (salata, şunca, caşcavalul etc.) reprezintă elementele la alegere / opţiunile profesorului. elemente obligatorii elemente alese de profesor Notează în spaţiul liber de mai jos elementele obligatorii identificate şi pe cele pe care profesorul le poate alege, dintr-o gamă mai largă de posibilităţi. 36 Proiectare didactică 2.2.2. Alegerea manualului Statutul manualului şcolar Noile programe au generat, dincolo de remodelarea paradigmei disciplinei pe modelul comunicativ-funcţional şi de centrarea pe obiective sau competenţe, şi o schimbare a statutului manualului. Trecerea de la manualul unic la mai multe oferte de manual pentru o aceeaşi disciplină şi clasă demonstrează în mod concret faptul că se poate ajunge la aceleaşi obiective / competenţe prin mijloace diferite (texte diferite; strategii didactice diferite). În noul context, manualul este un instrument didactic flexibil, un suport pentru lucrul la clasă (nu şi singurul posibil), o „variantă de interpretare a programei“. Aceasta atrage după sine o libertate a profesorului atât în alegerea pe care o face (pentru un anume manual), cât şi în modul de a folosi respectivul manual la clasă. Condiţii ce premerg alegerea manualelor Pentru a putea alege manualul cel mai potrivit dintr-o ofertă mai largă, e nevoie ca profesorul: să cunoască programa (condiţie obligatorie), document oficial care-l ajută pe profesor să înţeleagă modelul disciplinei, scopurile spre care trebuie să-şi îndrepte activitatea didactică, cunoştinţele, abilităţile, deprinderile şi competenţele pe care trebuie să le capete elevii lui, în fine spiritul metodologic în care trebuie să-şi construiască activităţile didactice; să cunoască grupul-ţintă cu care va lucra (condiţie facultativă, în situaţiile claselor a V-a şi a IX-a, unde adecvarea strategiilor şi a conţinuturilor la alegere la grupul de elevi se face pe măsură ce se familiarizează cu clasa). Cum se raportează profesorul la manuale? Felul în care profesorul se poate raporta la manual depinde în mare măsură de cunoaşterea programei şi de nevoia de a-şi adapta demersurile unui anumit grup-ţintă (clasa de elevi). Profesorul are libertatea de a folosi acest instrument în grade diferite la clasă, putând să acţioneze pentru „adaptarea“ manualului la interesele reale ale grupului-ţintă şi la nivelul de înţelegere al elevilor cu care lucrează. Practic nu există manuale bune în absolut sau rele în absolut, pentru că totul depinde de cum sunt folosite acestea de profesor în activitatea la clasă cu elevii săi. Iată care sunt posibilităţile de personalizare a demersului didactic în raport cu manualul ales : * restructurarea unităţilor de învăţare sau reordonarea conţinuturilor într-o succesiune considerată mai accesibilă grupului-ţintă sau mai logică din punctul de vedere al logicii disciplinei; * înlocuirea unor texte, a unor sarcini de lucru, a unor teste de evaluare considerate nepotrivite grupului-ţintă (texte prea dificile sau care nu intră în sfera de preocupări ale elevilor, sarcini de lucru neclare sau nerelevante pentru obiectivele / 37 Proiectare didactică competenţele stabilite, teste de evaluare care vizează un număr mic de obiective de referinţă / competenţe specifice faţă de cele stabilite pentru secvenţa didactică realizată etc.); * omiterea unor conţinuturi care nu sunt obligatorii în programă, dar sunt incluse în manual; * adăugarea unor conţinuturi (texte) sau activităţi de învăţare şi sarcini de lucru prin care elevii să aprofundeze o noţiune mai puţin înţeleasă, să exerseze o strategie de comunicare în situaţii diverse pentru îmbunătăţirea capacităţii de adecvare la context etc. Cine şi cum alege manualele şcolare? Fără îndoială, contextul alegerii manualelor nu este întotdeauna favorabil. Timpul scurt alocat procesului de consultare a ofertei de manuale pentru o anumită clasă, presiunile din cadrul catedrei, „moştenirea“ unor manuale pentru care au optat în anii anteriori alţi colegi sunt doar câteva dintre dificultăţile care pot apărea. Există, în mare, câteva posibilităţi de alegere a manualelor: profesorul alege singur manualul după care doreşte să lucreze la clasă (consultă întreaga ofertă, discută cu colegii pornind de la câteva criterii clare în funcţie de care şi-au format propria opţiune, îşi formulează alegerea); e recomandabil ca profesorul să le prezinte şi părinţilor clasei, în prima şedinţă, argumentele care l-au determinat să aleagă un anumit manual; părinţii au dreptul să cunoască aceste motive şi să se simtă implicaţi în alegerea manualului; în cazul în care majoritatea părinţilor nu acceptă motivele expuse de profesor şi doresc ca elevii lor să lucreze după alt manual, profesorul va decide, în funcţie de argumentele aduse de părinţi, dacă îşi va schimba opţiunea sau nu); alegerea se face la nivel de catedră (profesorii decid să aleagă la nivelul catedrei acelaşi manual; nu este cea mai bună soluţie pentru că se anulează atât individualitatea profesorului, cât şi aceea a clasei cu care lucrează fiecare); profesorii au preluat manuale selectate anterior de alţi colegi (situaţie din care se poate ieşi într-un singur fel; dacă profesorului nu i se pare potrivit pentru clasa sa manualul „moştenit“, poate convoca o şedinţă cu părinţii în care să le explice, pe de o parte, motivele pentru care nu poate accepta manualul „moştenit“ şi, pe de altă parte, să le prezinte argumentele pentru propunerea de a lucra cu un alt manual; le poate cere părinţilor acordul şi sprijinul de a achiziţiona, pe banii lor, un alt manual pe care profesorul doreşte să-l folosească la clasa respectivă). Criterii de alegere a manualelor Manualul este un instrument didactic adresat atât elevului, cât şi profesorului. El trebuie să fie util şi eficient pentru ambii beneficiari. Profesorul nu poate face, în timpul scurt pe care-l are la dispoziţie pentru consultarea tuturor ofertelor de manuale, o evaluare analitică a tuturor acestor instrumente didactice. Există comisii speciale ale Consiliului Naţional pentru 38 Proiectare didactică Evaluarea Manualelor care au sarcina de a realiza evaluarea tuturor manualelor depuse spre avizare. Profesorul trebuie doar să aleagă, din manualele avizate, manualul pe care-l consideră cel mai eficient pentru a ajunge cu elevii săi la obiectivele / competenţele formulate de programă. Aceasta înseamnă că, pentru a face alegerea, profesorul va face implicit şi o evaluare globală a manualelor. Ca atare, orice alegere a manualului este evident şi o evaluare unui set de criterii pe care şi le construieşte singur, în funcţie de propriile valori şi exigenţe. Comparativ cu demersul profesorului, evaluarea făcută de CNAM nu reprezintă o alegere, ci o cuantificare a calităţilor unui manual, pornită de la un set comun de criterii. Este recomandabil ca, înainte de a face alegerea, profesorul să-şi stabilească un set de criterii proprii (nu foarte multe, pentru a nu-şi îngreuna singur sarcina). Profesorul trebuie să selecteze între 3 şi 5 criterii pe care le consideră esenţiale pentru alegerea pe care o va face. Studiu individual 1. Alege 3 manuale dintre cele existente pe piaţă pentru aceeaşi clasă pentru care ai făcut analiza elementelor programei. Notează observaţiile tale privitoare la aceste manuale în funcţie de următoarele criterii: * conformitatea cu programa (cu „spiritul“ şi cu „litera“ acesteia) * demersul didactic propus (preponderent formativ sau informativ; algoritmul de lucru, metodele, tipurile de exerciţii; testele de evaluare propuse etc.) * oferta de texte propuse pentru studiu * adecvarea la grupul-ţintă * atractivitatea manualului (aşezare în pagină, calitatea ilustraţiilor şi relevanţa acestora pentru temele discutate, corp de literă etc.) 39 Proiectare didactică 2. Scrie un eseu de maximum 100 de cuvinte în care să argumentezi care dintre cele cinci criterii propuse aici ţi se pare cel mai important pentru a decide ce manual vei alege. 40 Proiectare didactică Test de autoevaluare 1 Completează enunţurile următoare: 1. Întrebările fundamentale ale proiectării sunt: ___________________________________________________ ___________________________________________________ ___________________________________________________ ___________________________________________________ 2. Elementele obligatorii ale programei sunt: ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ 3. Elementele la alegere din programă sunt: ___________________________________________________ ___________________________________________________ ___________________________________________________ Completează următoarele enunţuri: Pe parcursul secvenţelor 2.1, 2.2.1 şi 2.2.2. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 41 Proiectare didactică 2.2.3. Planificarea calendaristică Documentele proiectării didactice: · planificarea calendaristică · proiectele unităţilor de învăţare · scenariile didactice Concepte-cheie Unitatea de învăţare este un concept nou în proiectare. Ea reprezintă o structură didactică deschisă şi flexibilă, care are următoarele caracteristici: · determină formarea la elevi a unui comportament specific, generat prin integrarea unor obiective de referinţă sau competenţe specifice; · este unitară, din punct de vedere tematic; · se desfăşoară în mod sistematic şi continuu pe o perioadă de timp; · se finalizează prin evaluare. Cea mai dificilă problemă pe care o pune proiectarea didactică este faptul că foarte adesea ea este văzută ca o activitate birocratică şi strict administrativă. Poate că în cazul programelor analitice (care nu lăsau nici o libertate profesorului, indicând titlul textului care se studiază, numărul de ore alocat pentru fiecare temă studiată, ordinea în care se studiază conţinuturile) acest lucru era în mare măsură valabil. Nu acelaşi lucru se poate spune însă acum, când proiectarea trebuie să reflecte viziunea proprie a profesorului asupra felului în care programa se poate pune în act. Chiar atunci când profesorul decide că un manual îi satisface în mare măsură exigenţele şi că poate urma destul de fidel demersurile propuse de acel manual, el trebuie să facă o permanentă confruntare a manualului cu programa şi cu resursele umane (elevii clasei) şi de timp de care dispune. De aceea, în planificarea calendaristică profesorul trebuie să plece de la o confruntare a curriculum-ului cu manualul ales pentru un anumit an de studiu, în scopul adaptării acestuia la finalităţile şi la conţinuturile obligatorii ale programei şi la clasa de elevi. Planificarea calendaristică este o proiectare de nivel macro, care te ajută să vezi imaginea de ansamblu a „călătoriei“ pe care urmează să o faci împreună cu elevii tăi, să structurezi şi ordonezi materia pe axa timpului (anul şcolar). Paşii urmăriţi de profesor în planificare sunt:  stabilirea unităţilor de învăţare, corespunzătoare temelor mari indicate în curriculum (dacă profesorul consideră că manualul oferă o bună structurare a unităţilor de învăţare, acest pas poate fi eliminat);  stabilirea succesiunii unităţilor de învăţare (profesorul poate schimba ordinea unităţilor de învăţare, având grijă ca acest lucru să nu afecteze logica internă a disciplinei sau demersul de la simplu spre complex; dacă profesorul consideră că manualul oferă o succesiune logică, acest pas poate fi eliminat); selectarea obiectivelor de referinţă (OR) sau a competenţelor specifice (CS) urmărite prin fiecare unitate de învăţare (profesorul trebuie să urmărească modul în care se pot atinge toate OR sau CS din programa respectivului an de studiu; multe edituri trimit, alături de manualul comandat, şi planificarea, în care indică OR sau CS avute în vedere pentru fiecare unitate de învăţare; în acest caz profesorul trebuie să verifice în ce măsură OR sau CS selectate de autori i se par potrivite pentru respectivele unităţi şi, eventual, să intervină cu anumite modificări);  selectarea conţinuturilor adecvate OR sau CS alese (profesorul trebuie să verifice măsura în care conţinuturile sunt adecvate OR sau CS alese şi să 42 Proiectare didactică facă modificările - înlocuiri, adăugiri, eliminări - pe care le consideră necesare). Aceşti doi paşi, selectarea OR / CS şi a conţinuturilor se pot face concomitent sau şi dinspre conţinuturi spre OR / CS, după cum vă vine mai la îndemână fiecăruia.  alocarea temporală pentru fiecare unitate de învăţare; alocarea de ore la dispoziţia profesorului şi de ore pentru pregătirea, susţinerea şi discutarea tezei. Temă de reflecţie Pornind de la definiţia unităţii de învăţare, precizează aspectele pe care crezi că le are în comun cu tradiţionalul „capitol“ şi aspectele care o deosebesc de acesta. Foloseşte spaţiul liber de mai jos pentru a rezolva cerinţa. Prezentăm, în cele ce urmează, sugestii de realizare a documentelor specifice proiectării. Formatul planificării calendaristice recomandat în Ghidurile metodologice concepute de Consiliul Naţional pentru curriculum este următorul: 43 Proiectare didactică Şcoala………… Disciplina……… Profesor……… Clasa….. Planificare calendaristică pentru anul şcolar ………. Resursă: manualul editurii……… Unităţi de învăţare Titlul primei unităţi de învăţare De ex.: Joc şi joacă (cl. a IX-a) OR / Conţinuturi CS De ex.: De ex.: CS · texte literare 1.1. (în versuri şi în 1.2. proză) pe 1.3. această temă 2.1. · text 2.2. nonliterar pe 2.3. această temă 3.4 (text jurnalistic) · dialogul, conversaţia · jurnalul de lectură · cuvintele: forme şi sensuri Nr. de Săptă-ore mâna alocate De ex.: De ex.: 25 de I-VII / ore VIII Observaţii Modificări ce apar faţă de planificarea iniţială. De ex.: Am avut nevoie de 8 săptămâni în loc de 7. Am adăugat 4 ore, înainte de a începe această unitate, pentru: evaluarea iniţială a elevilor (fiind vorba de clasa a IX-a); cunoaşterea elevilor (pe baza blazonului personal); prezentarea pe înţelesul lor a programei pentru clasa a IX-a (ce vor învăţa, în ce scop şi cum vor putea folosi cele învăţate); prezentarea manualului după care vom lucra. Titlul celei de a doua unităţi de învăţare …………. Ore alocate pentru teză 4 Ore la dispoziţia profesorului 10 Nr. total de ore pt. sem. I şi sem. II 140 2 ore pt. pregătire, 1 oră pentru teză, 1 oră pentru discuţii 4 ore folosite înainte de unitatea 1 etc. (cf. structurii anului şcolar 2004-2005) Prin planificarea anuală ne asigurăm că: · putem parcurge materia în timpul alocat pentru anul şcolar respectiv · că avem în vedere toate OR sau CS din programa clasei respective · că parcurgem toate conţinuturile obligatorii · că parcursul pe care-l propunem este logic · că facem adaptările necesare pentru manualul şi clasa cu care lucrăm. 44 Proiectare didactică Planificarea are o valoare orientativă, pentru că stabileşte reperele importante ale unui an de studiu. Vei nota în rubrica Observaţii eventualele diferenţe ce apar în aplicarea planificării faţă de ceea ce ai gândit iniţial. Studiu individual În unitatea de învăţare Tipuri de descrierea dintr-un manual de clasa a VII-a, aveţi următoarele conţinuturi: Din domeniul literatură: - Descrierea subiectivă, realizată pe textul-suport Călin (file din poveste) de Mihai Eminescu - Descrierea obiectivă şi descrierea subiectivă, realizată pe texte-suport din diverse stiluri funcţionale (prezentarea unui muzeu – într-un ghid, într-un jurnal) Din domeniul limbă: - Adjectivul Din domeniul comunicare: - Cum realizăm, oral sau în scris, o descriere? Consultaţi programa de clasa a VII-a şi indicaţi, în dreptul fiecărui conţinut indicat, OR adecvate. La sfârşitul cursului vei avea în portofoliul de evaluare planificarea calendaristică pentru un anumit an de studiu pe care îl vei alege. Evaluarea planificării tale va avea în vedere criteriile menţionate în introducerea acestui curs. Acestea te pot orienta pentru a elabora o planificare bună. Reamintim aici întrebările pe care ţi le poţi pune când îţi concepi planificarea: · Unităţile de învăţare corespund temelor mari propuse de programă? · Succesiunea unităţilor de învăţare respectă o anumită logică a disciplinei sau / şi a principiilor didactice? · În planificare apar toate OR / CS din programă? · În planificare apar toate conţinuturile obligatorii ale programei? · Există o bună corelaţie între OR / CS şi conţinuturi? · Planificarea se încadrează în resursa de timp avută la dispoziţie? (există ore alocate pentru toate conţinuturile obligatorii din curriculum, ore alocate pentru pregătirea, susţinerea şi comentarea tezei, ore pentru evaluările din finalul fiecărei unităţi de învăţare, ore la dispoziţia profesorului, ore pentru familiarizarea elevilor cu programa, cu manualul, ore pentru evaluarea iniţială a elevilor - în situaţiile în care acest lucru e necesar) · Resursa timp este alocată adecvat pentru fiecare unitate de învăţare? (proporţional cu încărcătura fiecărei unităţi, cu dificultatea unor teme etc.) · Semestrul I încheie o unitate de învăţare? (acest ultim aspect nu este obligatoriu, este însă dezirabil) 45 Proiectare didactică Temă de reflecţie Formulează, cu propriile cuvinte, rolul pe care consideri că îl are planificarea calendaristică în activitatea didactică. Foloseşte spaţiul liber de mai jos pentru a rezolva această cerinţă. 2.2.4. Proiectarea unităţilor de învăţare Dacă prin planificarea calendaristică poţi răspunde întrebărilor privind (a) scopul în care predai (ce competenţe, capacităţi, deprinderi, atitudini voi încerca să formez la elevi), (b) conţinuturile şi ordinea în care le structurezi, (c) timpul în care te încadrezi sau pe care îl aloci diverselor teme, prin proiectul unităţii de învăţare răspunzi cu precădere la întrebările legate de metodologia utilizată: * cum? (ce activităţi de învăţare mi se par potrivite pentru OR / CS selectate, pentru conţinuturile selectate şi pentru clasa pe care o am); * cu ce? (ce resurse voi folosi şi ce forme de organizare a clasei voi folosi); * cât? (ce modalităţi de evaluare voi concepe pentru a vedea în ce măsură performanţele elevilor corespund OR / CS vizate). Proiectarea unităţilor de învăţare decurge în mod firesc din planificarea calendaristică, din care preia lucrurile esenţiale (scopurile activităţii - OR, CS - şi conţinuturile). Este recomandabil ca proiectele unităţilor de învăţare să se facă treptat, pe parcursul anului, cu una-două săptămâni înainte de începerea fiecărei unităţi. Recomandăm acest lucru din două motive: (1) elaborarea proiectului unităţii de învăţare este o muncă de concepţie care necesită timp pentru reflecţie, alegeri, decizii; (2) lucrul pas cu pas permite îmbunătăţirea proiectării pentru unităţile următoare (dacă observi că la o unitate ai formulat activităţile de învăţare într-o manieră prea generală sau că ai propus prea multe / puţine evaluări, în următorul proiect al unităţii de învăţare vei putea elimina astfel de deficienţe). Proiectul unităţii de învăţare este gândit ca un instrument pragmatic al proiectării eficiente. De aceea, el reflectă sintetic elementele-cheie ale demersului didactic profesionist. În funcţie de experienţa fiecărui profesor, anumite elemente din proiect pot fi detaliate sau li se poate chiar aloca o rubrică specială. Formatul propus de Consiliul Naţional pentru Curriculum 46 Proiectare didactică în Ghidurile metodologice pentru proiectul unităţii de învăţare cuprinde următoarele rubrici: Şcoala………… Disciplina……… Profesor……… Clasa / Nr. de ore pe săptămână: (de ex.: clasa a IX-a, 4 ore / săpt.) Unitatea de învăţare (de ex. Joc şi joacă) Nr. de ore alocate ………… Conţinuturi CS (detalieri) Se preiau Cele conţinuturile din din planificare. De ex.: plani-Tema Joc şi joacă în ficare texte literare (Text literar suport pt. De tema Joc şi joacă: ex.: ………. ) 1.1. 2.2. 2.3. Evaluare sumativă Se pentru unitatea Joc şi indică joacă CS vizate prin test. Activităţi de învăţare Propuneţi situaţii de învăţare care asociază OR / CS cu anumite conţinuturi, pentru a face clare ţintele fiecărei secvenţe didactice. De ex.: lectura textului-suport discuţie privind impresiile elevilor după prima lectură identificarea cuvintelor din text care se referă la joc şi formularea temei textului ………. indicarea de către elevi a altor texte în care apare tema jocului şi discutarea comparativă a felului în care se reflectă tema în textele indicate etc. Se precizează testul de evaluare propus (dacă e preluat din manual, se indică pagina; dacă e conceput de profesor se anexează la proiectul unităţii de învăţare) Resurse Notaţi în această rubrică specificări legate de timp (cât timp alocaţi fiecărei activităţi), de formele de organizare a clasei) sau de materialele-suport folosite De ex., pentru a trei activitate menţionată în coloana anterioară: · activitate pe grupe (10‘), cu folosirea manualului 1 oră Evaluare Notaţi (acolo unde vi se par necesare) instrumen-tele de evaluare pe care le aplicaţi la clasă. De exemplu, pentru a treia activitate menţionată în coloana activităţilor: Observare sistematică a elevilor Delimitaţi prin linii orizontale punctate sau continui secvenţele unei ore de curs. Veţi avea astfel o imagine clară, pentru fiecare lecţie, a elementelor esenţiale: conţinuturi, obiective, activităţi de învăţare, resurse, forme de organizare a clasei, instrumente de evaluare. O particularitate a programelor de limba şi literatura 47 Proiectare didactică română este integrarea domeniilor disciplinei în cadrul unei unităţi de învăţare. Aceasta înseamnă că fiecare unitate de învăţare cuprinde conţinuturi din toate domeniile disciplinei (literatură, limbă şi comunicare), conţinuturi care trebuie să fie abordate într-o viziune integratoare. Ce înseamnă în mod concret abordarea integrată? Dacă, de pildă, la literatură studiem basmul, la limbă putem studia verbul sau predicatul (care au un rol important în structura unei naraţiuni, iar basmul e o naraţiune), iar la comunicare, putem aborda rezumatul oral sau scrierea imaginativă, în legătură cu basmul studiat. Studiu individual Realizează trei posibile asocieri ale următoarelor conţinuturi din programa clasei a V-a în vederea includerii lor într-o unitate de învăţare. Sugestie: poţi asocia un conţinut de limbă cu un singur conţinut de comunicare sau de literatură sau cu mai multe. Argumentează-ţi opţiunea / opţiunile în fiecare caz. Conţinuturi de limbă verbul substantivul pronumele numeralul adjectivul adverbul Conţinuturi de comunicare emiţător, receptor dialogul simplu rezumatul oral monologul informativ portretul relatarea unor întâmplări Conţinuturi de literatură basmul enumeraţia dialogul caracterizarea personajului reclama strofa şi versul Foloseşte spaţiul liber de mai jos pentru rezolvarea sarcinii. Asocierile de conţinuturi din cele trei domenii se pot face din mai multe perspective. Există conţinuturi care se pot asocia uşor, pe baza unui criteriu de tip structural, precum cel exemplificat mai sus (basm, naraţiune, rezumat). Cele mai multe conţinuturi însă sunt dependente în mare măsură şi de textele propuse pentru studiu. Din acest punct de vedere, textele ilustrează anumite fapte de limbă sau de comunicare care se cer valorificate în lecţiile de acest tip. De exemplu, o poezie poate atrage, pentru partea de limbă, studiul unor noţiuni de fonetică sau de vocabular (câmp semantic), chiar de sintaxă (cazul lui Arghezi, de pildă) sau, pentru partea de 48 Proiectare didactică comunicare, realizarea unei fişe biografice a autorului. Mai există şi situaţia când asocierile se pot face tematic: aceasta înseamnă că tema textului literar sau nonliterar studiat (să zicem, anotimpul iarna), poate fi prelungită şi în construirea învăţării pentru conţinuturile de limbă şi comunicare. Ca o concluzie, putem spune că abordarea integrată se realizează în jurul textului literar sau nonliterar, care pune în evidenţă / ilustrează anumite problemele de limbă sau de comunicare ce vor fi studiate în continuare. Un aspect care uşurează foarte mult activitatea didactică ulterioară este existenţa unei corelaţii clare, pe orizontală, între cele cinci coloane ale tabelului. Fiecărui conţinut indicat în prima coloană trebuie să-i corespundă unul sau mai multe OR / CS. Pentru fiecare OR / CS trebuie indicată cel puţin o activitate de învăţare potrivită, tipul de organizare a clasei, materialele de măsură folosite şi dacă este cazul, metodele / instrumentele de evaluare propuse. Studiu individual 1. În una din lecţiile din unitatea de învăţare Tipuri de descriere, în partea de literatură având ca suport textul Călin (file din poveste), îţi focalizezi demersul didactic pe descrierea de tip portret. Ca activităţi de învăţare îţi poţi propune: (a) exerciţii de identificare, în text, a secvenţelor descriptive de tip portret (b) exerciţii de identificare a procedeelor expresive prin care se realizează portretul individual şi cel colectiv în textul studiat (c) exerciţii de comentare a trăsăturilor fizice sau morale sugerate prin procedeele expresive identificate; (d) exerciţii de sintetizare a acestor trăsături într-un profil uman; (e) exerciţii de exprimare a opiniei faţă de modalităţile de realizare a portretului, faţă de funcţionalitatea acestuia în textul studiat sau, pur şi simplu, faţă de profilul uman identificat Selectează, din programa clasei a VII-a, OR adecvate pentru fiecare dintre aceste activităţi. Menţionează, de asemenea, formele de organizare a clasei (activitate frontală, individuală, în grup sau în perechi) pe care le consideri potrivite şi resursele pe care le poţi folosi pentru realizarea acestor activităţi. Foloseşte spaţiul liber de mai jos pentru rezolvare. Activităţi (a) OR Forme de organizare Resurse a clasei (b) (c) (d) (e) 2. Într-o altă lecţie din aceeaşi unitate de învăţare, îţi propui să-ţi focalizezi demersul 49 Proiectare didactică didactic pe următoarele conţinuturi: descrierea de natură, procedee ale expresivităţii, trăsăturile descrierii subiective. Identifică în programă OR adecvate acestor conţinuturi şi descrie cel puţin 3 activităţi prin care le poţi realiza. Foloseşte spaţiul liber de mai jos pentru rezolvare. Pe măsură ce construieşti activităţile de învăţare, poţi constata că anumite OR / CS pe care le-ai selectat în planificare nu sunt adecvate. Nu e nici o problemă! Poţi să revii asupra planificării şi să notezi modificările respective. Nici formatul propus nu este obligatoriu. El poate fi adaptat, astfel încât să-ţi fie într-adevăr un instrument util în munca ta. Important este să gândeşti OR / CS în corelaţie cu conţinuturile, cu activităţile de învăţare, cu resursele şi cu metodele de evaluare. Avantajul proiectării pe unităţi de învăţare este că oferă o imagine clară şi atât a secvenţelor didactice în interiorul lor, cât şi o legătură cu ansamblul din care ele au fost decupate. De aceea, o proiectare realizată pe aceste principii ar trebui să conducă spre realizarea unui demers coerent atât pe ansamblu, cât şi pe secvenţe. La sfârşitul cursului vei avea în portofoliul de evaluare un proiect al unei unităţi de învăţare pentru aceeaşi clasă pentru care ai elaborat şi planificarea calendaristică. Evaluarea proiectului unităţii de învăţare va avea în vedere următoarele criterii menţionate în introducerea cursului. Le reluăm aici, sub forma unor întrebări care te pot orienta în conceperea şi autoevaluarea proiectului tău: · Demersul didactic propus are coerenţă (există legături între conţinuturile celor trei domenii, există o succesiune logică şi gradată a demersului, de la simplu la complex)? · Există corelaţii clare între OR / CS, conţinuturi, activităţi de învăţare şi resurse? · Abordare didactică propusă este adecvată pentru fiecare domeniu (literatură, limbă şi comunicare)? · Ai propus activităţi de învăţare diverse, stimulative, care să 50 Proiectare didactică antreneze cât mai mulţi elevi? · Evaluarea de parcurs şi cea sumativă este în concordanţă cu OR / CS vizate în unitatea respectivă? (Această întrebare nu va fi transformată într-un criteriu de evaluare a proiectului tău, deoarece despre posibilele metode de evaluare vei afla într-o unitate din modulul al doilea al cursului, deci nu vei completa deocamdată această rubrică a proiectului); · Resursele (materiale auxiliare, formele de organizare a clasei) sunt adecvate activităţilor de învăţare propuse şi variate? · Ai alocat suficient timp pentru activităţile propuse? Foarte important! Între planificare şi proiectul unităţii de învăţare trebuie să existe continuitate. Concepte-cheie Scenariul didactic este un document al proiectării didactice în care se detaliază formele de organizare a învăţării la nivel micro, al unei ore de curs. 2.2.5. Proiect de lecţie sau scenariu didactic? În fine, am ajuns şi la documentul cel mai detaliat al proiectării, şi anume proiectul de lecţie. Îl numim deocamdată aşa, deşi vei vedea că, de fapt, noul tip de proiectare simplifică mult lucrurile. Mai este necesară elaborarea proiectului de lecţie în situaţia în care unitatea de învăţare oferă o imagine destul de detaliată a desfăşurării unei lecţii? Este o întrebare legitimă. Dacă proiectul unităţii de învăţare este bine construit, în principiu nu mai este necesară detalierea la nivelul proiectului de lecţie. Totuşi, pentru profesorii debutanţi, detalierea fiecărei lecţii într-un document de proiectare poate fi un instrument util. De aceea, recomandăm ca în primii ani de activitate didactică să elaboraţi scenarii didactice, pentru a exersa şi a rafina gândirea în detaliu a unui demers didactic. În timp, scenariile tale didactice vor deveni tot mai schematice, ajungând practic să coincidă cu o anumită secvenţă din proiectul unităţii de învăţare. Spre deosebire de proiectul de lecţie, care conţine o parte introductivă destul de amplă (obiectul de studiu, clasa, data desfăşurării lecţiei, subiectul lecţiei, OR sau CS, metode şi resurse folosite etc.), date care reies deja din documentele alcătuite anterior (planificarea şi proiectul unităţii de învăţare), scenariul didactic este o anexă a proiectului unităţii de învăţare, pe care îl detaliază pentru fiecare oră de curs în parte. Un lucru important de reţinut: prin noul model de proiectare nu se realizează doar o coerenţă mai bună a demersurilor educative, ci şi o simplificare a activităţii de proiectare. În acest sens, operaţionalizarea obiectivelor (ce cuprindea în proiectele de lecţie un loc aparte) nu mai este necesară. Obiectivele de referinţă sau competenţele specifice sunt repere suficiente pentru a proiecta un demers didactic eficient. 51 Proiectare didactică Temă de reflecţie Unii profesori obişnuiesc să folosească manualul ca punct de reper şi să-şi elaboreze planurile de lecţie pas cu pas, fără însă să conceapă şi o planificare calendaristică sau proiectele unităţilor de învăţare. Notează avantajele şi dezavantajele acestei modalităţi de lucru, gândindu-te atât la perspectiva profesorului, cât şi la cea a elevilor. Foloseşte spaţiul liber de mai jos pentru a rezolva această cerinţă.  Etapele proiectării lecţiei Identifică lecţia în unitatea de învăţare Schiţează scenariul didactic Elementele esenţiale ale scenariului didactic au fost identificate în momentul în care ai conceput structura unităţilor de învăţare. Este bine ca, dacă ai prevăzut mai multe ore de curs pentru o temă aparţinând aceluiaşi domeniu (literatură, limbă sau comunicare), să faci o schiţă pentru toate orele alocate respectivei secvenţe, astfel încât să asiguri o coerenţă internă şi o bună contextualizare cu ansamblul din care face parte acea secvenţă. Vei avea probabil de elaborat, în aceste cazuri, maximum 2-4 scenarii didactice. Dacă ai, de exemplu, de conceput scenariul didactic pentru tema basmul, la clasa a V-a, vei cuprinde în proiect: · Prima lecţie (lectura textului şi observarea textului: explicarea cuvintelor, primele impresii) · A doua lecţie (explorarea textului: acţiune, timp şi spaţiu) · A treia lecţie (explorarea textului: personaje) · A patra lecţie (interpretarea textului: semnificaţiile basmului) Pentru elaborarea scenariului aferent fiecărei lecţii în parte, poţi parcurge următoarele etape: 1. „Decupează“ din unitatea de învăţare rândurile alocate unei ore de curs şi ai deja stabilite: obiectivele de referinţă / competenţele specifice, conţinuturile, tipurile de activităţi, resursele, eventualele forme de evaluare. Această etapă te ajută să circumscrii secvenţa pe care o proiectezi viziunii coerente pe care ai conceput-o pentru unitatea de învăţare, cu alte cuvinte să ai o imagine asupra cadrului în care integrezi lecţia. 2. Schiţează scenariul didactic, pornind de la activităţile de învăţare propuse în proiectul unităţii de învăţare. Poţi avea în vedere coordonatele prezentate în continuare. A. Stabilirea structurii lecţiei — te ajută să fixezi proporţiile diferitelor momente şi stabilirea punctelor de vârf ale acesteia. Întrebările de la care poţi porni în această etapă a proiectării sunt următoarele: 52 Proiectare didactică Structura scenariului  Evocare  Constituirea sensului  Reflecţie Cum corelez ce voi face astăzi cu ceea ce am lucrat cu elevii în lecţia anterioară? Cum voi deschide lecţia? Care sunt activităţile pe care le voi organiza? (Rămân la propunerile din proiectul unităţii de învăţare sau elimin / adaug şi alte activităţi?, În ce succesiune?) Cum voi închide lecţia? Care sunt punctele de vârf ale lecţiei? Cât timp aloc fiecărei activităţi? Anumite modele pe baza cărora pot fi structurate lecţiile sunt prezentate de Alina Pamfil în Limba şi literatura română în gimnaziu. Structuri didactice deschise, în Partea I, capitolul Elemente de proiectare (p. 45-52). Toate cele trei modele prezentate (modelul învăţării directe sau explicite, modelul Ştiu - Doresc să ştiu - Am învăţat şi modelul Evocare — Configurare a sensului - Reflecţie) sunt valoroase prin faptul că presupun conştientizarea de către elevi a paşilor învăţării şi a utilităţii celor învăţate. B. Stabilirea strategiilor prin care se va desfăşura lecţia:  Ce metodă aplic în deschiderea lecţiei? Cum comunic conţinutul propriu-zis? Prin ce metode? Cum realizez finalul lecţiei? Prin ce metode? Cum organizez elevii şi activităţile? C. Stabilirea metodelor de evaluare a abilităţilor exersate / a cunoştinţelor dobândite: Cum voi evalua, pe parcursul lecţiei, abilităţile exersate şi cunoştinţele dobândite? Prin ce activităţi / metode? Care va fi tema pentru acasă? (dacă e cazul) Cum va fi evaluată? 3. Redactează scenariul didactic, care poate fi structurat pe următoarele etape ale lecţiei:  Evocare / Actualizare verificarea temei (dacă este a doua sau a treia lecţie dintr-o secvenţă coerentă tematic) punere în context (realizarea unei legături cu ceea ce au studiat elevii anterior, actualizarea cunoştinţelor ce pot fi folosite în lecţia nouă)  moment pregătitor pentru lecţia nouă (un exerciţiu de dezgheţ)  Constituirea sensului  anunţarea subiectului lecţiei noi  activităţile de învăţare, în ordinea desfăşurării lor  feed-back  Reflecţie  reflecţie asupra activităţii (Ce am studiat astăzi? Cum am început lecţia? Care credeţi că a fost rostul acestei activităţi? Ce a urmat? Cum vom putea folosi ce am învăţat astăzi?)  temă pentru acasă (dacă este cazul) Dacă primele două etape ale lecţiei sunt cuprinse în diverse formule şi în proiectul de lecţie tradiţional, ultima etapă este adesea neglijată în practica didactică. Ea are o importanţă 53 Proiectare didactică deosebită pentru realizarea, de către elevi, a unei învăţări conştiente, care să-i facă să înţeleagă sensul efortului lor şi să-i motiveze pentru învăţare. 4. Autoevaluarea lecţiei poate fi consemnată printr-o fişă de autoevaluare a lecţiei - va fi completată după susţinerea Autoevaluare lecţiei. Poate fi structurată pornind de la următoarele întrebări: Care sunt sentimentele mele după lecţie? În ce măsură am respectat / modificat scenariul conceput pentru această lecţie? De ce am fost nevoit/ ă să fac eventuale modificări? Care sunt aspectele / etapele / activităţile care au reuşit? Care sunt aspectele / etapele / activităţile de care nu sunt mulţumit/ ă?) De ce?  Dacă aş relua lecţia, ce aspecte aş modifica?  Modele de redactare a scenariului didactic Scenariul poate fi structurat în variante diferite: A. Narativ detaliat – cuprinde descrierea amănunţită a modului de desfăşurare a tuturor activităţilor, a felului în care se fac trecerile de la o secvenţă la alta, a întrebărilor pe care le pune profesorul, a explicaţiilor pe care le dă (eventual, a bibliografiei pe care o foloseşte). (Acest format este util în special pentru debutanţi. Poţi recurge la el în situaţiile în care ai inspecţie, pentru ca evaluatorii să înţeleagă cum ai gândit lecţia.) B. Narativ schematic – cuprinde sintetic descrierea activităţilor şi succesiunea acestora. (Acest format este folosit în special de profesorii cu experienţă, care nu vor trece în planul de lecţie explicaţiile pe care le vor da, ci vor nota sintetic, de pildă - „definirea fantasticului“, fără a menţiona definiţia). C. Tabelar – există diferite tipuri de tabele. Menţionăm câteva dintre rubricile pe care le pot conţine astfel de tabele: (a) etapa lecţiei; conţinuturile învăţării, activitatea profesorului şi a elevilor; strategii; evaluare; (b) etapa lecţiei; activitatea profesorului şi a elevilor; strategii; evaluare; timp; (c) etapa lecţiei; conţinuturile învăţării; OR / CS; activităţi de învăţare; resurse; (d) momentele lecţiei; activitatea profesorului; activitatea elevului; metode folosite; timp alocat. Oricare dintre tipurile prezentate mai sus poate fi însoţit de hand-outs (foi conţinând sarcini de lucru, texte-resursă propuse pentru discuţii – altele decât cele din manuale, scheme de completat etc.). Indiferent de formatul ales, scenariul didactic trebuie să fie util în primul rând profesorului care îl concepe. De aceea, acesta va alege formatul în care doreşte să-l redacteze, astfel încât să-i fie cu adevărat de folos în activitatea pe care o va desfăşura. 54 Proiectare didactică Temă de reflecţie După cum ai aflat din cele prezentate în secvenţa 2.2.5, scenariul didactic preia OR sau CS din unitatea de învăţare, nemaifiind necesară operaţionalizarea obiectivelor didactice. Comentează efectele acestei modificări în proiectare pentru activitatea profesorului. Foloseşte spaţiul liber de mai jos pentru a rezolva această cerinţă. 55 Proiectare didactică Test de autoevaluare 2 1. Precizează specificările utile pentru planificarea calendaristică. ___________________________________________________ ___________________________________________________ ___________________________________________________ ___________________________________________________ 2. Precizează specificările utile pentru proiectul unităţii de învăţare. ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ 3. Precizează raportul care există între proiectul unităţii de învăţare şi scenariul didactic. ___________________________________________________ ___________________________________________________ ___________________________________________________ ___________________________________________________ Completează următoarele enunţuri: Pe parcursul secvenţelor 2.2.3, 2.2.4 şi 2.2.5 m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 56 Proiectare didactică 2.2.6. Autoevaluarea activităţii de proiectare Cea mai bună imagine a eficienţei proiectării demersurilor didactice se reflectă, de fapt, în achiziţiile şi competenţele elevilor. Pentru că important este nu atât cât de bine ai realizat unul dintre documentele proiectării, ci cum ai reuşit să pui în practică ceea ce ai gândit în faza de proiectare. Primul rol al autoevaluării este deci acela de a analiza în ce măsură demersul conceput a fost eficient (la ce nivel de competenţe au ajuns elevii). Un alt rol este acela de a reflecta asupra deficienţelor din activitatea de proiectare, constatate cu prilejul aplicării la clasă a scenariilor concepute. Este bine ca după fiecare lecţie să ai un moment de reflecţie, în care să analizezi felul în ce a ieşit bine sau mai puţin bine în lecţia respectivă şi să conştientizezi motivele reuşitelor sau a deficienţelor. Poţi să notezi aceste reflecţii într-un jurnal didactic. Acest demers te poate ajuta să-ţi îmbunătăţeşti permanent modul de lucru (atât în etapa de proiectare, cât şi în cea de practică didactică). Pe de altă parte, acest exerciţiu de autoreflecţie te poate ajuta să împărtăşeşti din experienţa ta şi altor colegi din catedră sau din aria curriculară, să schimbaţi opinii şi să colaboraţi pentru realizarea unor proiecte mai bune sau pentru identificarea unor practici didactice mai eficiente. Etapa autoevaluării are, pentru activitatea profesorului, un rol similar cu acela pe care-l are, pentru elevi, etapa reflecţiei dintr-o lecţie. Autoevaluarea încheie în mod firesc procesul educativ, care se desfăşoară în trei trepte: conceptualizare, aplicare, reflecţie. 2.3. Proiectarea curriculum-ului la decizia şcolii Concepte-cheie Trunchi comun - oferta educaţională stabilită la nivel central, reprezen-tând numărul minim de ore de la fiecare disci-plină obligatorie prevă-zută în planurile-cadru. În cazul liceului, trunchiul comun este diferit pentru fiecare profil de formare. Curriculum diferenţiat -oferta educaţională stabi-lită la nivel central, consti-tuită dintr-un pachet de discipline, cu alocările orare aferente, diferen-ţiată pe specializări - în Planurile-cadru propun un anumit număr de ore destinate definirii unor trasee particulare de învăţare ale elevilor de gimnaziu sau de liceu. În actualele planuri-cadru pentru gimnaziu se operează cu două concepte importante: trunchiul comun şi curriculum-ul la decizia şcolii. Pentru liceu şi şcoala de arta şi meserii există şi un curriculum diferenţiat în funcţie de profil şi specializări. Pentru orele alocate pentru realizarea curriculum-ului la decizia şcolii, profesorii dintr-o şcoală pot propune oferte de programe fie pentru aprofundarea sau extinderea unor conţinuturi din cadrul curriculum-ului studiat în cadrul trunchiului comun, fie pentru introducerea unor tematici noi, asociate disciplinei sau plasate în sfera ariei curriculare sau a mai multor arii curriculare. Succesul unui opţional este dat în primul rând de atractivitatea pentru elevi a tematicii alese. O programă de opţional cuprinde următoarele elemente: 57 Proiectare didactică cazul tuturor filierelor şi profilurilor din ciclul inferior şi superior al liceului. Această ofertă educaţională asigură pregătirea pe trasee de formare specializate. Curriculum la decizia şcolii (CDŞ) - reprezintă numărul de ore alocate în scopul dezvoltării unor oferte curriculare proprii fiecărei unităţi de învăţământ. Prin această ofertă curriculară, se asigură cadrul pentru susţinerea unor perfor-manţe diferenţiate şi a intereselor specifice de învăţare ale elevilor. · un argument (în care profesorul propunător motivează importanţa cursului respectiv pentru nevoile elevilor, ale comunităţii etc.) - este reclama pe care profesorul o face opţionalului pe care îl propune; · obiectivele sau competenţele care vor fi vizate prin cursul respectiv (în cazul opţionalului de aprofundare acestea sunt selectate din programa pentru trunchiul comun a disciplinei respective; în cazul opţionalelor de extindere sau opţionalelor ca disciplină nouă profesorul va formula el însuşi obiective sau competenţe care să sintetizeze rezultatele aşteptate de la elevi prin parcurgerea cursului respectiv); · lista de conţinuturi (temele ce vor fi abordate în vederea atingerii obiectivelor sau competenţelor propuse); · modalităţi de evaluare (tipurile de probe potrivite opţionalului propus; de exemplu: probe scrise, probe orale, probe practice, referate, proiecte etc.). Un opţional poate fi proiectat pentru un semestru, pentru un an sau chiar pentru un ciclu şcolar. Studiu individual Analizează, la alegere, un proiect de opţional de gimnaziu sau de liceu. Pentru gimnaziu, vei găsi în Ghidul metodologic pentru aplicarea programelor de limba şi literatura română - învăţământ primar şi gimnazial, un opţional la p. 102-103, iar pentru liceu, poţi consulta Ghidul metodologic. Aria curriculară Limbă şi comunicare. Liceu, unde vei găsi câteva exemple la p. 97-100. Alege un proiect de opţional şi analizează-l prin prisma următoarelor criterii: atractivitatea temei pentru elevii cărora le este destinat;  claritatea şi puterea de convingere a argumentului;  corelaţia dintre obiective / competenţe, exemplele de activităţi de învăţare şi conţinuturi  selectarea conţinuturilor; formele de evaluare propuse; utilitatea cursului pentru elevi. Comentariile dumneavoastră pentru fiecare criteriu trebuie să fie concrete (ce anume e valoros sau mai puţin valoros în cazul fiecărui criteriu). Foloseşte spaţiul liber de mai jos pentru rezolvarea sarcinii de lucru. 58 Proiectare didactică 59 Proiectare didactică Lucrare de verificare 2, notată de tutore 1. Completează următorul enunţ. Diferenţa dintre obiectivele-cadru şi obiectivele de referinţă / competenţele generale şi cele specifice este ……………………………… (1 p.) 2. Alege varianta corectă: (0,5 p. x 2 = 1 p.) (a) La gimnaziu, proiectarea se bazează pe: obiective-cadru, obiective de referinţă, competenţe generale, competenţe specifice (0,5 p.) (b) La liceu, proiectarea se bazează pe: obiective-cadru, obiective de referinţă, competenţe generale, competenţe specifice (0, 5 p.) 3. Explică ce reprezintă o unitate de învăţare şi prezintă reperele în funcţie de care o proiectezi. (2 p.) 4. Realizează un eseu de maximum 200 de cuvinte (±10%) în care să-ţi prezinţi un punct de vedere privind avantajele şi dezavantajele modelului de proiectare prezentat în această unitate. (5 p.) Barem de notare 1 p. – coerenţa viziunii avansate 2 p. – pertinenţa argumentării punctului de vedere exprimat 1 p. – coerenţa şi claritatea eseului 1 p. – respectarea dimensiunii eseului 1 p. – din oficiu 60 Proiectare didactică Răspunsuri la Testele de autoevaluare Testul 1 1. Întrebările proiectării: care este modelul curricular al disciplinei pe care o predau?, ce urmăresc să dezvolt la elevi prin disciplina respectivă?, prin ce conţinuturi ating obiectivele programei?, ce resurse am la dispoziţie?, cum organizez învăţarea?, cum evaluez achiziţiile elevilor? (vezi 2.1., p. 36) 2. Elemente obligatorii ale programei: modelul comunicativ-funcţional, obiectivele / competenţele, valorile şi atitudinile, un anumit tip de conţinuturi (autori canonici, tipuri de texte, noţiuni de limbă, de teorie literară sau de comunicare), standardele curriculare. (vezi 2.2.1.) 3. Elemente la alegere ale programei: activităţi de învăţare / sugestii metodologice (strategii şi metode de predare-învăţare-evaluare), un anumit tip de conţinuturi (textele propuse pentru studiu, ordonarea conţinuturilor). (vezi 2.2.1) Testul 2 1. Vezi tabelul din secvenţa 2.2.3. 2. Vezi tabelul din secvenţa 2.2.4. 3. Unitatea de învăţare oferă repere pentru accentele care vor fi puse în fiecare lecţie (focalizări pe anumite deprinderi şi competenţe în asociere cu anumite conţinuturi), iar scenariul detaliază etapele lecţiei, strategiile şi metodele, sarcinile de lucru, instrumentele de evaluare. (vezi 2.2.4 şi 2.2.5) Pentru lucrarea de verificare - Dacă ai avut dificultăţi la itemul 1, revezi secvenţa 2.2.1. - Dacă ai avut dificultăţi la itemul 2, revezi secvenţa 2.2.1. - Dacă ai avut dificultăţi la itemul 3, revezi secvenţa 2.2.4. - Pentru a redacta un eseu în conformitate cu cerinţele de la itemul 4 trebuie să fii atent la:  enunţul exerciţiului;  baremul de notare care detaliază punctele forte ale eseului;  coerenţa discursului (logica înlănţuirii enunţurilor) şi corectitudinea exprimării. 61 Proiectare didactică Sugestii pentru realizarea portofoliului Poţi să începi deja să elaborezi două materialele din portofoliu: planificarea calendaristică şi proiectul unei unităţi de învăţare. Începe prin a-ţi alege un an de studiu la care crezi că vei preda. Citeşte cu atenţie programa şi apoi alege, dintre manualele existente, un manual pe care-l selectezi pe baza criteriilor tale. Elaborează planificarea, după ce parcurgi încă o dată cu atenţie întrebările specifice acestui demers (vezi secvenţa 2.2.3). Când ai terminat planificarea, autoevaluează-te singur pe baza criteriilor de evaluare specificate în introducere. Operează modificările pe care le consideri necesare. Alege-ţi apoi o unitate de învăţare din planificarea pe care ai făcut-o. Poţi prelua din planificare OR / CS şi conţinuturile pe care le-ai selectat pentru unitatea respectivă. Concepe apoi activităţi de învăţare adecvate acestora, specifică resursele folosite, modul de organizare a clasei şi timpul alocat pentru fiecare activitate. Nu uita! Fiecare orizontală a tabelului trebuie să reflecte o corelaţie între OR / CS, conţinuturi, activităţi şi resurse. Consultă şi Ghidurile CNC (vezi Bibliografia), care conţin exemple de proiecte atât pentru gimnaziu, cât şi pentru liceu. Atenţie! Între planificare şi proiectul unităţii de învăţare nu trebuie să existe discrepanţe. Astfel, dacă în planificare ai alocat un anumit număr de ore pentru unitatea de învăţare, acelaşi număr de ore (delimitate prin linii continue sau punctate) trebuie să se regăsească şi în proiectul unităţii de învăţare. De asemenea, în proiectul unităţii de învăţare trebuie să se regăsească aceleaşi OR / CS şi aceleaşi conţinuturi pe care le-ai indicat în planificarea calendaristică. În măsura în care vei constata că unele OR / CS nu pot fi realizate în unitatea respectivă, modifică şi planificarea, astfel încât să nu apară diferenţe între cele două documente. Resurse suplimentare Pe lângă Ghidurile CNC, care intră în bibliografia ta obligatorie, pentru partea de proiectare poţi să consulţi ghidurile profesorului care însoţesc diversele manuale pentru gimnaziu şi liceu şi, de asemenea, planificările calendaristice propuse de autorii de manuale. Acestea se primesc, de regulă, o dată cu comandarea manualului de la edituri. 62 Didactica oralului Unitatea de învăţare 3 DIDACTICA ORALULUI Conţinuturile unităţii de învăţare 3 3.1. Comunicarea – accepţii ----------------------------------------------------------------------------- 64 3.1.1. Ce este comunicarea? --------------------------------------------------------------------- 64 3.1.2. Parametrii situaţiei de comunicare ------------------------------------------------------- 65 3.1.3. Funcţiile limbajului --------------------------------------------------------------------------- 65 3.1.4. Perspectiva didactică asupra comunicării ---------------------------------------------- 66 3.2. Comunicarea orală ca mijloc de predare-învăţare ------------------------------------------- 69 3.2.1. Bariere în comunicarea profesor-elevi -------------------------------------------------- 69 3.2.2. Combinarea mijloacelor de comunicare ------------------------------------------------ 71 3.2.3. Întrebările – deschiderea dialogului cu elevii ------------------------------------------ 72 3.2.4. Rezolvarea situaţiilor în care răspunsul e absent sau greşit ---------------------- 73 3.2.5. Principiile ascultării active ------------------------------------------------------------------ 73 3.2.6. Feedback-ul ----------------------------------------------------------------------------------- 74 Test de autoevaluare 1 ----------------------------------------------------------------------------------- 76 3.3. Comunicarea ca domeniu de conţinuturi al programelor de limba şi literatura română --------------------------------------------------------------------------------------------------- 77 3.3.1. Comunicarea – domeniu de conţinuturi ------------------------------------------------ 77 3.3.2. Configuraţia domeniului comunicării orale în programe ---------------------------- 77 3.3.3. Ţintele lecţiilor de comunicare orală ----------------------------------------------------- 78 3.3.4. Activităţi specifice comunicării orale ----------------------------------------------------- 80 3.3.5. Metode şi tehnici de comunicare orală provenite din gândirea critică ---------- 84 3.3.6. Forme de organizare a clasei ------------------------------------------------------------- 87 3.3.7. Structurarea lecţiei de comunicare orală ----------------------------------------------- 88 3.3.8. Forme de evaluare a comunicării orale ------------------------------------------------- 89 3.3.9. Principii ale didacticii oralului -------------------------------------------------------------- 94 Test de autoevaluare 2 ----------------------------------------------------------------------------------- 96 3.4. Autoevaluarea lecţiilor de comunicare orală --------------------------------------------------- 97 Lucrare de verificare pentru unitatea de învăţare 3 ------------------------------------------------ 99 Răspunsuri la testele de autoevaluare -------------------------------------------------------------- 100 Sugestii pentru realizarea portofoliului -------------------------------------------------------------- 101 Resurse suplimentare ----------------------------------------------------------------------------------- 101 Competenţe specifice Pe parcursul acestei unităţi de învăţare vei putea să-ţi dezvolţi următoarele competenţe: · Identificarea parametrilor situaţiei de comunicare şi a funcţiilor limbajului · Sesizarea distincţiei specifice disciplinei Limba şi literatura română între comunicare ca mijloc de predare-învăţare şi domeniu de conţinuturi · Aplicarea adecvată a principiilor, formelor şi metodelor specifice didacticii oralului · Structurarea lecţiilor de comunicare orală · Evaluarea activităţii de comunicare orală a elevilor · Autoevaluarea lecţiilor de comunicare orală · Manifestarea interesului pentru îmbunătăţirea propriilor strategii şi comportamente de comunicare 63 Didactica oralului 3.1. Comunicarea — accepţii 3.1.1. Ce este comunicarea? Oamenii comunică pentru a-şi împărtăşi, a pune în comun ceva: informaţii şi experienţe, sentimente sau judecăţi de valoare, decizii sau pur şi simplu pentru a instaura şi menţine relaţii de bunăvoinţă unii cu alţii. Comunicând, le spunem celorlalţi cine suntem, ce gândim, ce simţim, ce ştim sau ce vrem să aflăm etc. În teoria informaţiei, comunicarea este definită ca proces de transmitere a unui mesaj de la o sursă la o destinaţie, folosindu-se un anumit cod şi un anumit canal. „Pentru ca transferul de informaţie să devină un proces de comunicare, emitentul trebuie să aibă intenţia de a provoca receptorului un efect oarecare.“ (J.J. van Cuilenburg, O. Scholten, G. W. Noomen, Ştiinţa comunicării, Bucureşti, Ed. Humanitas, 1998) Harold D. Laswell formula, în 1948, câteva întrebări care surprind aspectele esenţiale ale oricărui act de comunicare: Cine? Ce spune? Prin ce canal? Cui? Cu ce efect? Comunicarea este o formă de cunoaştere, dar şi o formă de interacţiune socială (comunicarea interpersonală) sau o formă a dialogului interior, cu sine (comunicarea intrapersonală - „Cu sine însuşi, omul poate sta de vorbă şi fără cuvinte, ceea ce nu înseamnă că verbalizarea gândurilor nu e un fenomen foarte frecvent“, Mihai Dinu, 2000). Cel mai cunoscut model al comunicării a fost elaborat, în 1963, de lingvistul de origine rusă Roman Jakobson. Schema comunicării lui Jakobson cuprinde şase factori / parametri care intervin în procesul comunicării verbale. Context f. referenţială Emiţător ¬------------------------ Mesaj ---------------------------------® Receptor f. emotivă f. poetică f. conativă Cod f. metalingvistică Canal / contact f. fatică Figura 3.1. 64 Didactica oralului 3.1.2. Parametrii situaţiei de comunicare Emiţător — cel care transmite un mesaj. Receptor — cel care primeşte un mesaj. Într-un act de comunicare pot exista mai mulţi emiţători şi mai mulţi receptori. Cel mai adesea, rolurile de emiţător şi de receptor sunt interşanjabile în comunicarea interpersonală, în sensul că un emiţător poate deveni la rândul lui receptor şi invers. Există şi situaţii în care destinatarul mesajului rămâne să îndeplinească doar rolul receptorului (când asistă la o conferinţă sau când ascultă radioul sau urmăreşte o emisiune de televiziune). Doar în comunicarea intrapersonală emiţătorul şi receptorul sunt reprezentaţi de aceeaşi persoană. Mesaj — secvenţa de semnale (verbale sau /şi nonverbale) pe care o emiţătorul o transmite către receptor. Pentru a fi înţeles, mesajul trebuie construit din unităţi / elemente cunoscute deopotrivă de emiţător şi de receptor. Cod — tipul de semnale utilizat: lingvistice (orale sau scrise), gesturi, semnale vizuale (semne de circulaţie) sau sonore (alfabetul Morse) etc. Codurile specifice prin care se realizează în mod curent comunicarea interpersonală sunt limbile naturale. Există însă şi alte coduri (Braille, cel al surdo-muţilor) care funcţionează în cadrul unor grupuri mai restrânse. Deşi schema lui Jakobson se referă la comunicarea verbală, putem să extrapolăm acest model şi la alte tipuri de comunicare. Există şi coduri artistice distincte (plastic, muzical, cinematografic) prin care se comunică o anumită viziune despre lume sau coduri ale comunicării prin mass-media (care îmbină elementele verbale, nonverbale şi paraverbale cu imaginea sau cu elemente sonore nonverbale). Comunicarea poate fi, deci, realizată prin diferite tipuri de limbaj. Canal — mediul prin care mesajul ajunge de la emiţător spre receptor: aerul prin care circulă vocea în comunicarea orală; scrisoarea, telegrama biletul în comunicarea scrisă; telefonul, faxul, poşta electronică în comunicarea rapidă la distanţă). Canalul poate fi bruiat prin zgomote, scris neciteţ, pete, greşeli de tipar etc. Context — aspectul la care se referă mesajul; tema, subiectul, referentul acestuia, care poate fi real (în textele ştiinţifice, publicistice) sau imaginar / fictiv (în operele literare). În pragmatică, contextul are o altă semnificaţie, cuprinzând toate elementele care determină sau influenţează într-un anume mod o situaţie de comunicare concretă: locul şi momentul în care se desfăşoară comunicarea, relaţiile dintre vorbitori. Dimensiunea pragmatică nu poate fi ignorată în lecţiile de limba şi literatura română, ea putând fi circumscrisă prin întrebări de tipul: Unde, când se petrece comunicarea?, Care sunt relaţiile dintre cei care comunică? 3.1.3. Funcţiile limbajului Fiecare funcţie se dezvoltă în legătură cu unul dintre factorii/ parametrii actului de comunicare (vezi figura 3.1.). Într-un mesaj, se manifestă de obicei mai multe funcţii ale limbajului, simultan, dar unele sunt dominante în anumite secvenţe. 65 Didactica oralului „Structura unui mesaj depinde, în primul rând, de funcţia predominantă“ (Jakobson, Linguistique et poétique). Funcţia expresivă sau emotivă (centrată pe emiţător) — prin care se exprimă subiectivitatea locutorului: stările, sentimentele, valorile sale; mijloace specializate de realizare a acestei funcţii sunt interjecţiile (Ah! Vai!), verbele de stare (mă bucur, sufăr) sau cele cu sens evaluativ (mi se pare, cred). Funcţia de apel sau conativă (centrată pe receptor) — prin care se exprimă o încercare de a-l influenţa, de a-l incita la acţiune pe interlocutor printr-un ordin, o rugăminte etc.; mijloace specializate: imperativul (Vino! Spune!). Funcţia expresivă şi cea conativă sunt interdependente: exprimarea unui sentiment sau a unei senzaţii poate avea sensul unei cereri indirecte (Mi-e sete!), iar un îndemn sau o rugăminte presupun de obicei o dorinţă a vorbitorului (Ajută-mă!). Funcţia referenţială (centrată pe context) — prin care se transmit informaţii despre lumea reală sau imaginară. Funcţia fatică (centrată pe canal) — prin care se controlează „canalul“ şi menţinerea contactului dintre interlocutori, prin verificări şi confirmări (Alo! Mai eşti pe fir? Hei! Mă asculţi?) Funcţia metalingvistică (centrată pe cod) — prin care se controlează „codul“, cuvintele folosite, discutându-le înţelesul sau forma pentru a favoriza înţelegerea lor corectă. Funcţia poetică (centrată pe mesaj) — prin care se pune în valoare mesajul ca atare, forma în care este structurat / organizat acesta. Prin funcţia poetică, un mesaj nu mai este un simplu instrument (un vehicul pentru informaţie), ci un text interesant în sine, plăcut, frumos, obsedant, amuzant, uşor de fixat în memorie. Pregnanţa mesajului e produsă de simetrii, repetiţii, rime, ritm, sensuri figurate etc. Funcţia poetică a limbajului se manifestă nu doar în poezie, ci şi în vorbirea curentă, în expresii şi locuţiuni populare, în sloganuri publicitare, în proverbe etc. 3.1.4. Perspectiva didactică asupra comunicării Domeniul comunicării acoperă, prin conţinuturile programelor de limba şi literatura română, pe parcursul celor trei cicluri (primar, gimnazial şi liceal), următoarele aspecte: · toţi parametrii implicaţi în comunicare (emiţător, receptor, mesaj, cod, canal, context); · combinarea mijloacelor în comunicarea orală (verbale, nonverbale, paraverbale); · limbaje artistice diverse (literatură, film, teatru, arte plastice, muzică); · comunicarea în mass-media (presă scrisă şi audio-vizuală). „Instituit drept cadru general al didacticii comunicării, modelul situaţiei de comunicare elaborat de Jakobson prezintă avantaje evidente: 1. include parametrii esenţiali ai situaţiei de comunicare, parametri ce permit nu doar descrierea exactă 66 Didactica oralului şi înţelegerea actului comunicării, dar şi formarea şi cizelarea competenţei de comunicare; 2. acest tipar lărgeşte, prin diversitatea funcţiilor limbajului, viziunea asupra comunicării (redusă, anterior, la transmiterea de informaţie cu caracter descriptiv); 3. coerenţa modelului pune în acord parametrii comunicării cu funcţiile limbajului, facilitând în acest fel asimilarea problematicii comunicării. […] Importanţa perspectivei funcţionale asupra limbajului constă în complexitatea imaginii pe care o restituie.“ (Alina Pamfil, Limba şi literatura română în gimnaziu. Structuri didactice deschise, Editura Paralela 45, 2003, p. 59 - 61) Parametrii comunicării pot să se constituie drept cadru al tuturor activităţilor de comunicare, fie ea orală sau scrisă. Prin întrebări simple, orientate spre factorii care determină comunicarea şi spre modul de funcţionare a limbajului, îi putem ghida pe elevi în înţelegerea aspectelor legate de comunicare. În acest sens, Sophie Moirand (Enseigner a communiquer, 1990) inventariază o serie de întrebări simple, foarte utile, care pot fi folosite în discutarea diverselor situaţii de comunicare performante de elevi sau întâlnite de ei în textele citite:  Cine vorbeşte?, Cui i se adresează?  Ce comunică?, Despre ce comunică?  În prezenţa cui?, Unde?, Când?, Cum? În ce scop? Care sunt relaţiile dintre cei ce comunică? Care sunt relaţiile dintre cei ce comunică şi ceea ce este comunicat? O astfel de abordare permite înţelegerea de către elevi a elementelor esenţiale ale comunicării şi a felului în care comunicarea reflectă intenţiile colocutorilor, relaţiile dintre vorbitori, atitudinile faţă de cele comunicate etc. Perspectiva comunicativ-funcţională introdusă în pro-gramele de limba şi literatura română are ca obiective majore: (1) înţelegerea literaturii ca act de comunicare, în care receptorul are un rol activ (discursul despre text devine negociere a sensurilor unui text: elevul este pus el însuşi să gândească asupra textului şi să-şi exprime opiniile, argumentându-le cu exemple din text); (2) înţelegerea faptului că în orice comunicare predomină anumite funcţii, pe care elevii le pot identifica, acest lucru ajutându-i să înţeleagă mai bine mesajul respectiv; (3) înţelegerea faptului că orice comunicare trebuie adecvată factorilor care compun la un moment dat o situaţie de comunicare (adaptarea mesajului la factori diferiţi: alţi destinatari, alt cod, alt canal, alt context etc.); (4) perspectiva pragmatică asupra comunicării implică şi dobândirea de către elevi a unor instrumente de receptare care să-i prevină asupra intenţiei de manipulare prin limbaj în diferite scopuri. 67 Didactica oralului Studiu individual 1. Identificaţi funcţiile limbajului dominante în fiecare din enunţurile următoare: (a). Nu uitaţi să completaţi chitanţa cu majuscule şi să verificaţi suma înscrisă în formular înainte de a o preda la ghişeu. Vă mulţumim. (b) Mâine începem orele mai târziu. (c) Verbul a comunica provine din lat. communico, unde are sensurile: „a împărţi ceva cu cineva, a intra în relaţii, a împărtăşi; a comunica“. (d) M-ai auzit sau trebuie să repet ce ţi-am spus? (e) Of! ce obosit sunt! Ce zi îngrozitoare! (f) Într-o lume nesigură, ASIROM te asigură! 2. Precizaţi ce funcţii ale limbajului sunt prezente în fiecare dintre fragmentele următoare şi explicaţi ce funcţie este dominantă în fiecare caz. (a) Şi-am zis verde de albastru, / mă doare un cal măiastru, / şi-am zis pară de un măr, / minciună de adevăr. (Nichita Stănescu, Frunză verde de albastru) (b) O atenţie specială merită termenul retroversiune, despre care se crede că înseamnă o traducere din limba maternă într-o limbă străină. Nu. Sensul exact al cuvântului este acela de „retraducere a unui text în limba din care el fusese tradus“. (G. I. Tohăneanu, E chestiune de traducere) (c) Mi s-a părut totdeauna bizar în cartea asta amestecul de tandreţe şi agresivitate, de poezie şi bestialitate, de sadism şi delicateţe, de arhaic şi decadenţă, de cruzime primitivă şi rafinament. Cuvinte ca răsucire, smulgere, jumulit, despicat, eviscerat, pătruns, fript […] stăteau alături de fraged (aluatul), tineri şi tandri (dovleceii, dar şi carnea), catifelat (sosul în care plutea creierul), a se odihni (tot aluatul), proaspăt şi, mai ales de mulţimea de diminutive (castraveciori, pâinişoare, feliuţe, gulioare, ciupercuţe, picioruşe, aripioare) sau de adjectivele pentru foc: moale şi mic. Cel mai poetic, în lumea asta a asociaţiilor surprinzătoare, a analogiilor, a juxtapunerilor, metonimiilor, mi s-au părut crenvurştii înfloriţi în capete, combinaţie de vegetal şi animal, alăturând carnea cea netedă cu puritatea florală. (Simona Popescu, Cartea de bucate) (d) Cărţile sunt ca oamenii. Pe multe le întâlneşti la tot pasul, dar nu-ţi produc nici o impresie: le uiţi imediat. Cu unele te întâlneşti de nevoie. Sunt altele pe care îţi aminteşti că le-ai iubit, dar nu-ţi mai spun nimic şi câteva care pur şi simplu n-au vrut să te iubească. Dar sunt şi cărţile de care rămâi cumva îndrăgostit: crezi că le-ai uitat şi totuşi le duci atât de tare dorul… Sau cărţile cărora le-ai presimţit miracolul, fără să le fi cunoscut vreodată. Cărţi gata să te iubească, adunate pentru tine în colecţia CARTEA DE PE NOPTIERĂ. (e) Există un adevăr în cuvinte care poate urni munţii. Pe acela merită să-l căutăm din când în când în cuvintele noastre, atunci mai ales când vrem să urnim către viaţă nouă fiinţa noastră. (Constantin Noica, Cuvânt împreună despre rostirea românească) 68 Didactica oralului 3.2. Comunicarea orală ca mijloc de predare- învăţare „Cuvintele există pentru ca să le folosim şi le folosim pentru a învăţa. Cu cât este mai bună învăţarea decât vorbirea, cu atât este mai bună vorbirea decât cuvintele. Aşadar, învăţătura este cu mult mai bună decât cuvintele.“ (Augustin, De magistro) Comunicarea este folosită în predarea-învăţarea unor discipline diverse ca mijloc de atingere a obiectivelor / competenţelor vizate prin respectivele obiecte de studiu, demersul maieutic fiind esenţial în educaţie. Comunicarea orală are însă un statut special în disciplinele aparţinând ariei curriculare „Limbă şi comunicare“, situaţie în care ea este şi mijloc de predare-învăţare, dar şi scop în sine al studiului (în sensul că există un domeniu de conţinuturi care trebuie parcurse prin activităţile de învăţare). În cazul acestor discipline, relaţia dintre „oral“ ca mijloc de învăţare şi „oral“ ca obiect de învăţare este determinată de scopurile activităţii didactice, care impun focalizări diferite în cele două situaţii: ca mijloc de învăţare, comunicarea este vehicul al informaţiei sau mijlocitor al dialogului profesor — elevi, elevi — elevi etc.; în a doua ipostază, scopul învăţării este însuşirea, practicarea şi rafinarea unor forme diverse ale comunicării. Este important pentru profesorul de orice disciplină să înţeleagă importanţa comunicării, a dialogului în predare-învăţare. De aceea, ne vom referi în cele ce urmează la câteva aspecte problematice ale comunicării în clasă, cu scopul de a provoca o conştientizare şi o reflecţie asupra acestora. 3.2.1. Bariere în comunicarea profesor - elevi Orice profesor trebuie să fie conştient de barierele care pot apărea în comunicare, la clasă, pentru a găsi soluţii de a le depăşi. Acestea pot consta în:  diferenţe de percepţie, valori, credinţe (profesorul nu trebuie să facă discriminări, ci să încerce să valorizeze individualitatea fiecărui elev); presiunea timpului, stresul, oboseala (profesorul poate încerca să rupă monotonia unei lecţii prin schimbări de ritm, prin varierea tipului de activităţi şi/ sau a formelor de organizare a clasei);  lungimea lanţului de comunicare (frazele prea ample trebuie evitate); durata unei prezentări făcute de profesor (într-o lecţie, o prelegere a profesorului nu ar trebui să depăşească 20 de minute, timp considerat limită pentru capacitatea de concentrare a elevilor în receptarea unui mesaj oral); surplus de informaţii, divagaţii de la subiect (e recomandabil ca profesorul să nu le prezinte elevilor informaţii pe care le pot găsi singuri în manual sau în alte surse pe care le au la îndemână; într-o lecţie, profesorul trebuie să se concentreze asupra informaţiei esenţiale care-i ajută pe elevi să înţeleagă un anumit subiect);  poziţia de autoritate a profesorului (chiar dacă profesorul este regizorul procesului educativ, în clasă el trebuie să devină un partener al elevilor, un facilitator care-i sprijină pe aceştia în învăţare); neimplicarea elevilor (prin activităţile pe care le 69 Didactica oralului propune, profesorul trebuie să-şi propună să-i implice pe toţi elevii clasei şi pe fiecare în parte);  neînţelegerea codului (profesorul trebuie să se asigure că vorbele sale sunt înţelese de elevi, să se oprească pentru a explica termenii necunoscuţi pe care-i foloseşte);  ascultare slabă (poate fi contracarată prin exersarea ascultării active); bruiaje de diferite tipuri - zgomote provocate de elevi sau provenite din mediu, mişcarea elevilor prin clasă etc. (puţin tact şi multă răbdare, implicarea elevilor indisciplinaţi în rezolvarea unor sarcini sunt de încercat în astfel de situaţii). Studiu individual Indică şi alte posibile bariere în comunicarea dintre profesor şi elevi şi precizează eventuale soluţii pentru depăşirea acestora. Foloseşte spaţiul liber de mai jos pentru rezolvare. 70 Didactica oralului 3.2.2. Combinarea mijloacelor de comunicare În procesul de predare — învăţare, profesorul combină diferite mijloace de comunicare (verbale, nonverbale şi paraverbale, grafice, scheme realizate pe tablă sau slide-uri puse la retroproiector etc.). Doi cercetători americani (A. Mehrabian şi M. Weiner, Decoding of inconsistent communication) au constatat, pe la mijlocul anilor ’70, că, în comunicarea orală, impactul cel mai mare, într-o comunicare de tip oral, îl deţin nu cuvintele (aspectul verbal), ci acele elemente asociate vizual sau sonor cu anumite mesaje orale. Astfel: mijloacele vizuale (cuprind atât elementele nonverbale ale comunicării — mimică, gesturi, privire, poziţie —, cât şi modalităţile de reprezentare vizuală a celor prezentate — scheme, grafice, folii, slide-uri etc.) au un impact de 55% asupra ascultătorilor;  mijloacele vocale (ritmul vorbirii, volum, intonaţia şi inflexiunile vocii) au un impact de 38%;  mijloacele verbale (cuvintele rostite) — au un impact de doar 7 %. Chiar dacă aceste procente reflectă doar o medie a felului în care oamenii percep mesajele orale, este important pentru un profesor să încerce să folosească mijloace vizuale şi vocale care să susţină şi să întărească, în folosul elevilor, cele comunicate. Mijloacele de comunicare vizuală ce stau la îndemâna profesorului sunt: tabla neagră tradiţională şi, mai modern, cea albă, planşele din hârtie sau carton, retroproiectorul etc. Avantajele folosirii acestor mijloace este că permit o mai bună punere în evidenţă a mesajului: mesajul este vizualizat în mod simplu;  informaţia este expusă permanent;  conturează mesajul verbal, accentuând punctele importante ale temei discutate. Subsumate vizualului, mijloacele nonverbale ale comunicării au un impact deosebit în relaţiile ce se creează între colocutori. Între acestea, contactul vizual cu auditoriul (în cazul unei prelegeri) sau cu partenerul de comunicare (în cazul dialogului) are un rol deosebit. E important să priveşti spre cel / cei căruia / cărora te adresezi, nu să eviţi contactul vizual cu aceştia, plecând ochii în pământ sau ţintuindu-ţi privirea spre un punct oarecare. De asemenea, gestica şi mimica trebuie controlate, pentru a nu induce auditoriului anumite stări emoţionale pe care le încearcă vorbitorul (un profesor care frământă un creion, o agrafă, o carte toată ora distrage fără să vrea atenţia elevilor asupra stării sale proprii de iritare, emoţie, nelinişte, nesiguranţă etc.; de asemenea, un profesor care nu-şi poate controla reacţiile mimice faţă de răspunsurile greşite ale elevilor poate crea inhibiţii; de asemenea, ticurile de expresie pot genera distragerea atenţiei de la temă şi chiar enervarea şi amuzamentul elevilor). 71 Didactica oralului Între elementele vocale / paraverbale, sunt importante ritmul / viteza vorbirii (un ritm prea rapid poate crea dificultăţi în receptarea mesajului, de asemenea un ritm prea lent poate genera plictiseală şi neatenţie; aprox. 125 de cuvinte pe minut este ritmul eficient); accentuarea trebuie să vizeze punctarea cuvintelor importante ale comunicării (accentuarea poate schimba uneori sensul comunicării1); tonalitatea nu trebuie să fie ridicată, ci medie (uneori, pentru a întrerupe zumzetul clasei, se foloseşte chiar tonalitatea şoptită, care impune atenţia clasei). 3.2.3. Întrebările - deschiderea dialogului cu elevii Gânditorul chinez Confucius (551-479 î.C.), preocupat de educaţie, formula câteva precepte care ar putea constitui o concluzie la cele prezentate mai sus şi o introducere pentru rolul pe care-l are dialogul în învăţare: * Spune-le şi vor uita! * Arată-le şi îşi vor aminti! * Pune-i să facă şi vor înţelege! „Pune-i să facă“ se referă desigur la implicarea elevilor în propria învăţare. Pentru a-i determina pe elevi să gândească, să rezolve probleme, să găsească soluţii, profesorul trebuie să găsească strategii de a-i implica pe elevi în învăţare şi de a gestiona în mod adecvat astfel de situaţii didactice. Întrebarea este unul dintre posibilii declanşatori ai implicării elevilor în învăţare. Nu este important doar felul în care formulăm întrebările (cât de clare, de relevante pentru tema discutată sunt ele), ci şi modul în care le ordonăm, succesiunea în care le valorificăm. Din tipurile diverse de întrebări pe care le poţi folosi la clasă, ne vom opri pe scurt la câteva dintre cele mai uzuale. Întrebările închise - cele care nu acceptă decât un singur răspuns corect şi verifică modul în care au fost înţelese / învăţate conţinuturile. (Ex.: Care sunt evenimentele relatate în text? Care sunt personajele basmului? Care este definiţia predicatului? Care sunt predicatele din frază? etc.) * Întrebările deschise / problematizante - cele care cer o interpretare sau o evaluare a conţinuturilor şi acceptă mai multe răspunsuri. Provoacă gândirea critică şi autonomă a elevilor. (Ex.: Ce semnificaţie are titlul textului? Care este sensul metaforei x? Ce vi s-a părut dificil în text şi de ce? Cum aţi rescrie finalul? etc.) * Întrebările conducătoare - cele care oferă elemente de sprijin în găsirea răspunsului (Ex.: Explicaţi cele două interpretări posibile titlului Competiţia continuă. Ce diferenţe gramaticale şi semantice sunt între ele?) * Întrebările alternative - cele care oferă mai multe variante de răspuns; se formulează când răspunsul este mai greu de formulat individual de către elevi. Astfel de întrebări au 1 În exemplul Vaca paşte pe deal, putem schimba sensul mesajului în funcţie de cuvântul pe care-l accentuăm în pronunţarea enunţului: Vaca (nu alt animal) paşte pe deal, Vaca paşte (nu doarme, nu face altceva) pe deal, Vaca paşte pe (nu la poalele, dincolo de) deal sau Vaca paşte pe deal (nu pe câmpie sau în altă parte). 72 Didactica oralului rolul de a oferi perspective diferite de abordare a unei probleme. * Întrebările inversate - cele care răspund unei întrebări printr-o altă întrebare (Ex: Elevul: - Cum e corect? Profesorul: - Tu ce părere ai?). Ele au rolul de a provoca gândirea elevilor, de a nu le oferi răspunsuri de-a gata (e comod ca profesorul să dea răspunsul corect, dar e mai benefic pentru elevi dacă încearcă ei diferite răspunsuri şi abia apoi profesorul să le ofere o soluţie). Eşalonarea întrebărilor se face de obicei dinspre întrebări închise spre întrebări problematizante şi revenirea la întrebări închise pentru a sintetiza cele reţinute. Există însă şi situaţii în care, atunci când discutăm un text literar, putem începe cu o întrebare problematizantă, care să incite elevii spre a se apropia de obscurităţile textului respectiv. 3.2.4. Rezolvarea situaţiilor în care răspunsul este absent sau greşit * valorizarea, în măsura în care răspunsul există, a aspectelor valide (ex. Din răspunsul tău am reţinut ca interesante observaţiile legate de…; Într-adevăr acţiunea nuvelei începe cu…); * repetarea întrebării şi acordarea unui timp suplimentar de gândire: (ex. Întrebarea mea a fost…); * reformularea întrebării prin parafrază, oferirea unor perspective complementare sau segmentarea unei întrebări complexe în întrebări mai simple: (Să reluăm întrebarea şi să ne gândim împreună…); * oferirea unor date suplimentare (ex. Să ne amintim: mai întâi eroul…, apoi… Deci, care este ultimul moment al acţiunii?). 3.2.5. Principiile ascultării active În şcoală, ascultarea activă trebuie practicată deopotrivă de elevi şi de profesor. Iată, mai jos, câteva strategii specifice:  concentrează-te asupra celor spuse de vorbitor, analizând ce spune acesta şi făcând conexiunile necesare pentru a înţelege mesajul; nu întrerupe interlocutorul până nu-şi termină ideea;  încurajează vorbitorul (prin gestică, mimică) atunci când eşti de acord cu ce spune sau când înţelegi cu uşurinţă ce vrea să-ţi comunice;  reformulează / parafrazează cele spuse pentru a verifica dacă ai înţeles bine;  întreabă când ai neclarităţi în legătură cu cele spuse;  recapitulează ideile exprimate de vorbitor;  acordă credibilitate interlocutorului; fii critic: nu prelua mecanic ideile sau informaţiile primite, ci filtrează prin propria gândire cele auzite şi exprimă-ţi un punct de vedere asupra temei discutate. 73 Didactica oralului 3.2.6. Feedback-ul „Feedback-ul reprezintă reacţia de răspuns a receptorului la mesajul primit de la emiţător. Este un mod de a ajuta pe cineva să înţeleagă efectele pe care le produce un anumit mesaj (acţiune, atitudine, comportament etc.) asupra celui căruia i-a fost adresat.“ (Petre Anghel, Stiluri şi metode de comunicare, 2003) (a) Cum să oferi feedback  Formulează-ţi aprecierile în enunţuri clare şi cât mai specifice (cu referiri la aspecte concrete, fără generalităţi), care să încurajeze persoana respectivă;  concentrează-te pe comportamentul / ideile exprimate de elevi, nu pe persoane; fii obiectiv;  foloseşte-te de observaţii, nu de presupuneri;  încearcă să-i ajuţi pe partenerii de dialog să înţeleagă ce efect are asupra ta comportamentul lor, ideile exprimate de ei;  găseşte momentul potrivit pentru a oferi feedback (cât mai aproape de producerea unui comportament). (b) Cum să primeşti feedback  ascultă cu atenţie ceea ce ţi se spune, nu întrerupe vorbitorul;  verifică dacă ai înţeles corect ce ţi s-a spus;  încearcă să nu adopţi o atitudine defensivă; cere exemple, pentru a verifica obiectivitatea feedback-ului primit;  răspunde celui care-ţi oferă feedback (mulţumind pentru cele observate sau explicându-i că observaţiile sale nu sunt întru totul obiective). Feedback-ul are rolul de a ameliora comunicarea profesor-elevi, de a înlătura barierele de comunicare şi de a ne adapta (fiecare) la reacţiile celorlalţi. 74 Didactica oralului Temă de reflecţie: Alege, dintre următoarele scopuri ale comunicării, trei pe care le consideri esenţiale în procesul de predare-învăţare. Stabileşte şi o ierarhie a celor trei scopuri selectate şi justifică-ţi opţiunea. · a informa · a convinge · a impresiona · a provoca o reacţie, a provoca o acţiune · a amuza · a ne face înţeleşi · a ne exprima puncte de vedere · a obţine o schimbare de comportament sau de atitudine · a fi acceptaţi · a ne defula · a nu tăcea Notează răspunsul în spaţiul liber de mai jos. 75 Didactica oralului Test de autoevaluare 1 1. Enumeră parametrii situaţiei de comunicare. ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ 2. Precizează ce mijloace se combină în comunicarea orală şi arată care dintre acestea are un impact foarte mare în învăţare. ___________________________________________________ ___________________________________________________ ___________________________________________________ ___________________________________________________ 3. Menţionează cel puţin trei comportamente specifice ascultării active. ___________________________________________________ ___________________________________________________ ___________________________________________________ Completează următoarele enunţuri: Pe parcursul capitolelor 3.1. şi 3.2. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar: ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 76 Didactica oralului 3.3. Comunicarea ca domeniu de conţinuturi al programelor de Limba şi literatura română 3.3.1. Comunicarea - domeniu de conţinuturi Domeniul „comunicare“ se împarte, în programele actuale, în două subdomenii cărora le corespund principii didactice specifice: comunicarea orală (didactica oralului) şi comunicarea scrisă (didactica redactării). Deşi ţinta unor lecţii de literatură sau de limbă este legată nemijlocit de formarea unor abilităţi care să-l ajute pe elev să atingă obiectivele / competenţele specifice acestor două domenii (de ex., analiza şi interpretarea unor texte sau cunoaşterea normelor limbii literare), acestea nu se pot realiza în lipsa unor activităţi de învăţare care presupun exersarea capacităţilor de comunicare orală. Sigur că activităţile de comunicare orală sunt completate cu activităţi de redactare, dar predominantă rămâne, în clasă, în cadrul unei ore de limbă sau de literatură, comunicarea orală. În fond, paradigma comunicativ-funcţională chiar asta înseamnă: elevii nu învaţă limba română doar pentru a cunoaşte categoriile lexicale sau gramaticale, ci pentru a le putea folosi adecvat în propria exprimare scrisă sau orală; la fel, ei nu învaţă literatura română doar pentru a-i cunoaşte scriitorii reprezentativi sau evoluţia, ci şi pentru a putea discuta pe marginea unui text citit. Cu alte cuvinte, activităţile de comunicare orală din cadrul lecţiilor de limbă sau de literatură conduc în mod implicit la o rafinare a capacităţilor de exprimare orală şi la formarea unei atitudini comunicative (toleranţă, ascultare activă, cooperare, încurajare). Spre deosebire de lecţiile de limbă şi de literatură, lecţiile de comunicare au în mod explicit scopul de a dezvolta competenţele de comunicare orală ale elevilor prin tipuri foarte variate de activităţi, care presupun interacţiuni diverse (elev-profesor, elev-elev, elev-grup mic etc.) şi sarcini de lucru concrete (răspunsuri la întrebări punctuale, povestire, exprimarea unui punct de vedere, rezumare, argumentare, dezbatere etc.). 3.3.2. Configuraţia domeniului comunicării orale în programe În programele de gimnaziu, conţinuturile comunicării orale se structurează în funcţie de următorii parametri: situaţia de comunicare; organizarea logico-semantică a mesajului; organizarea formală a mesajului; textul dialogat şi cel monologat; acte de vorbire. Vă prezentăm mai jos o trecere în revistă a formelor de comunicare orală în gimnaziu: Clasa a V-a: rezumatul oral; monologul informativ; dialogul simplu. Clasa a VI-a: descrierea orală; monologul informativ (relatarea unor întâmplări), dialogul complex. Clasa a VII-a: dialogul formal şi informal; modalităţi textuale argumentative; elemente verbale şi nonverbale în monolog şi în dialog; monologul expozitiv şi demonstrativ. 77 Didactica oralului Clasa a VIII-a: alocuţiunea. Programele de liceu (pentru clasele a IX-a şi a X-a) disting între „nivelurile de constituire a mesajului“ oral sau scris (fonetic, ortografic şi de punctuaţie; morfosintactic; lexico-semantic; stilistico-textual; nonverbal şi paraverbal) şi „nivelurile receptării“ (aceleaşi paliere, dar privite de această dată din perspectiva receptării mesajelor). Formele comunicării orale propuse pentru studiu în liceu sunt: Clasa a IX-a: dialogul (conversaţia cotidiană, discuţia argumentativă; monologul (povestirea / relatarea orală, descrierea orală, argumentarea orală); informaţia verbală în mass media audio-vizuale, factori care înlesnesc sau perturbă receptarea, principiile ascultării active. Clasa a X-a: dialogul (dezbaterea, interviul publicistic şi interviul de angajare); monologul (monologul argumentativ); informaţia verbală în mass media audio-vizuale. Programele propun asimilarea graduală a unor forme ale comunicării orale. Parcursul se desfăşoară: * dinspre aspectele verbale spre cele nonverbale (inclusiv cele paraverbale); * dinspre formele monolocutive spre cele dialogate; * la nivelul formelor monolocutive, dinspre narativ şi informativ (forme considerate mai simple) spre descriptiv şi argumentativ; * la nivelul formelor dialogate, dinspre dialogul informal spre cel formal. 3.3.3. Ţintele lecţiilor de comunicare orală (a) familiarizarea cu formele comunicării orale şi înţelegerea rolului factorilor care determină comunicarea — această dimensiune este echivalentă cu achiziţia de cunoştinţe sau cu a şti; (b) dezvoltarea capacităţilor de receptare şi de producere a unor mesaje orale diverse (exersarea rolurilor de ascultător şi de vorbitor) — această dimensiune este echivalentă cu asimilarea unor deprinderi procedurale sau cu a şti să faci; (c) formarea unei atitudini comunicative pozitive / civilizate (flexibilitate, toleranţă, ascultare activă, fair-play etc.) — această dimensiune se referă la variabilele individuale ale fiecărei persoane (atitudini, valori, sentimente, motivaţii, stiluri de conduită) şi exprimă latura afectiv-atitudinală: a şti să fii; (d) capacitatea de a transfera în contexte noi de învăţare competenţele de comunicare (strategii de ascultare activă, rezumarea unei teme etc.): a şti să înveţi. Competenţa de comunicare cuprinde componenta verbală şi pe cea nonverbală. În ce priveşte componenta verbală, ea este urmărită pe toate cele trei dimensiuni: 78 Didactica oralului  dimensiunea lingvistică (cunoaşterea şi folosirea corectă a aspectelor de ordin fonetic, lexical, morfologic şi sintactic);  dimensiunea textuală (cunoaşterea şi folosirea corectă a regulilor şi procedeelor de structurare a unui text: legătura între fraze, coerenţa între părţi, structura textuală narativă, descriptivă, argumentativă etc.);  dimensiunea discursivă (capacitatea elevului de a-şi adapta comunicarea la parametrii specifici ai situaţiei de comunicare: identitatea partenerilor de comunicare, scopurile comunicării, tema discutată, circumstanţele în care se desfăşoară comunicarea). Pentru a înţelege mai uşor diferenţa dintre cele trei dimensiuni, gândeşte-te la un şirag de mărgele care poate fi alcătuit din pietre semipreţioase, din lemn, din caolin, din scoici etc. de diferite forme şi culori; acestea, ar fi achiziţiile lingvistice. Aceste pietre, scoici se îmbină într-un anume mod (după formă şi culoare) pentru a forma un şirag; aceasta ar fi urzeala, structura textului, asociată dimensiunii textuale. Mai departe, va trebui să alegi, dintre mărgelele pe care le ai, şiragul pe care-l vei purta într-o anumită ocazie (la mare vei purta probabil un şirag de perle sau de scoici, pentru o petrecere vei alege probabil un şirag din pietre semipreţioase etc.) sau pe care vrei să-l faci cadou unei anumite persoane (un şirag e mai potrivit pentru o adolescentă, altul mai potrivit pentru o persoană în vârstă etc.); alegerea şiragului poate fi comparată cu dimensiunea discursivă a componentei verbale, care înseamnă adaptare la context. Dacă dimensiunea lingvistică se realizează în special în orele de limbă, celelalte două se dezvoltă în special în cadrul orelor de comunicare şi de literatură. Componenta nonverbală cuprinde: elementele nonverbale (gestica, mimica, proxemica etc.) şi pe cele paraverbale (ţinând de atributele vocii, de pauzele în vorbire). Studiu individual Alege o programă de gimnaziu sau de liceu, în funcţie de nivelul la care vei preda. Realizează un tabel care să cuprindă rubricile indicate mai jos, astfel încât să obţii corelaţii între conţinuturile menţionate la p. 77-78 pentru clasa respectivă şi obiectivele de referinţă sau competenţele specifice potrivite din programa clasei respective. Identifică şi tipul de activităţi (de receptare sau de producere a mesajelor) prin care se pot realiza acestea. 79 Didactica oralului Clasa De exemplu: clasa a V-a OR / CS 1.1, 1,3, 1,6 2.1, 2.2, 2,3 Conţinuturi monolog informativ monolog informativ Activităţi de receptare x Activităţi de producere x 3.3.4. Activităţi specifice comunicării orale Lectura orală Poate fi concretizată ca citire a unui text literar / nonliterar sau citire a unui text propriu. Timpul dedicat lecturii orale scade o dată cu nivelul şcolarităţii, pentru a face loc lecturii în gând. La nivelul gimnaziului este de dorit să se aloce suficient timp pentru exersarea şi evaluarea lecturii orale. Ea nu este însă de neglijat nici la liceu, în cazul în care observăm că mai sunt elevi care nu citesc cursiv şi care nu înţeleg cu uşurinţă sensul 80 Didactica oralului textului citit cu voce tare. Lectura orală în clasă le dezvoltă elevilor abilitatea de a le împărtăşi celorlalţi o anumită informaţie sau o anumită reacţie pe care au avut-o citind în gând un text. De asemenea, îi ajută pe elevi să-şi dezvolte vocabularul, dicţia şi abilitatea de a folosi elementele paraverbale adecvat (intonaţie, accentuarea cuvintelor, ritmul vorbirii, respectarea pauzelor impuse de text etc.). Lectura orală îi ajută pe elevi să înţeleagă relaţia dintre limbajul oral şi cel scris şi să citească astfel mai uşor în gând. Înţelegerea materialelor citite în gând se îmbunătăţeşte când elevii şi-au însuşit elementele de controlare a vocii şi a intonaţiei. Observaţiile profesorului, în timp ce elevii fac o lectură orală, pot constitui o procedură de diagnostic pentru a nota punctele tari sau slabe şi pentru a verifica dacă lectura lor este adecvată materialului citit. Profesorul poate observa care sunt cuvintele pe care elevii nu le cunosc, dacă aceştia decupează corect sintaxa textului şi dacă pot aplica eficient strategiile de decodificare a textului. Lectura orală este un prilej pentru profesor de a evalua felul în care elevii înţeleg relaţia dintre cuvântul tipărit şi vorbire. Ascultare activă Jocul de rol Profesorul poate observa tipul de ascultare practicat de elevi prin consultarea notiţelor sau prin analizarea comportamentului acestora – felul în care se implică în ascultare, punând întrebări de clarificare, continuând ideilor unor vorbitori etc. – (vezi şi secvenţa 3.2.5). Ascultarea activă poate fi exersată în cadrul dialogurilor sau dezbaterilor realizate în clasă, dar ea trebuie urmărită şi în cazul prelegerilor pe care profesorul le face. Felul în care elevii îşi iau notiţe poate constitui o „developare“ a tipului de ascultare pe care îl practică. Dacă nu reuşesc să surprindă esenţialul din cele discutate, nu pot să sistematizeze într-o schemă logică punctele discuţiei ori ale unei prelegeri sau nu intervin cu observaţii / comentarii asupra celor discutate înseamnă fie că nu au realizat o ascultare activă (nefiind interesaţi de tema discutată), fie că nu au deprinderea de a a-şi lua notiţe care să le fie utile în învăţare. Jocul de rol presupune punerea în scenă a unei situaţii de comunicare specificate de profesor: monolog, dialog, interviu etc. pe o anumită temă. Este activitatea cea mai potrivită pentru exersarea capacităţilor de comunicare orală (de receptare şi de producere a mesajelor). Este recomandabil ca profesorul să aleagă teme incitante pentru elevi, care să fie specifice experienţei lor de viaţă. În acest fel, dincolo de faptul că elevii înţeleg rolul unor strategii de comunicare, ei sunt motivaţi pentru a comunica în mod substanţial, a-şi exprima opiniile despre lucruri care-i interesează. De exemplu, pentru un monolog se poate propune ca temă descrierea jocului preferat, a celui mai bun prieten, povestirea ultimului film pe care l-au văzut. 81 Didactica oralului Pentru dialog, se pot propune teme de tipul: (a) Vom avea patru echipe. Fiecare echipă este alcătuită din patru vorbitori. Unul este tatăl, altul / alta este mama, altul e copilul şi altul bunicul / bunica / sora / fratele. Rolul copilului este de a-şi convinge părinţii să-l lase să plece într-o excursie / într-o tabără / la o petrecere etc. După o primă rundă, le poţi propune elevilor să-şi schimbe rolurile, cu scopul de a experimenta mai multe perspective asupra aceleiaşi teme de discuţie. (b) Vom avea două echipe. Fiecare echipă este alcătuită din doi vorbitori. Discutaţi cu argumente pro şi contra despre avantajele / dezavantajele jocurilor pe calculator. Pentru interviu, elevii se pot grupa în funcţie de preferinţele pentru anumite domenii (sport, artă, muzică, ştiinţă etc.), pentru a realiza interviuri cu o personalitate din domeniile preferate de ei. Este important ca jocurile de rol să propună situaţii de comunicare diverse, care să evidenţieze felul în care schimbarea factorilor situaţiei de comunicare (a canalului, a destinatarului, a receptorului, a contextului) determină adaptări în planul exprimării (formale / nonformale), a atitudinii faţă de vorbitor, a vocabularului etc. De exemplu: (a) Imaginaţi-vă că vă întâlniţi în faţa şcolii cu un coleg care a lipsit de la şcoală şi îi povestiţi cea mai recentă întâmplare amuzantă din clasa voastră, pe care el a ratat-o. (b) Imaginaţi-vă că situaţia este diferită: colegul care a lipsit de la şcoală vă sună la telefon şi, cu această ocazie, îi povestiţi cea mai recentă întâmplare amuzantă din clasa voastră. Colegii care nu vor fi implicaţi în jocul de rol pot observa diferenţele privitoare la elementele verbale şi cele nonverbale utilizate în cele două situaţii de comunicare. Dramatizare Activitatea de dramatizare presupune interpretarea, pe roluri, a unui text. Acest tip de activitate poate fi utilizat atât în interpretarea unor fragmente în proză sau a unor fragmente de comedie / dramă, cât şi a unor poezii cu structură epică, în care apar două sau mai multe personaje. Dramatizarea presupune explorarea textului şi înţelegerea lui, înţelegerea personajelor pe care le vor interpreta, exprimarea propriilor gânduri, valori şi sentimente provocate de textul ce stă la baza dramatizării. În perioada de pregătire, elevii sunt puşi în situaţia de a face un plan, de a se organiza, de a rezolva probleme, de a coopera, de a se identifica sau de a avea o atitudine critică faţă de un personaj sau altul, de a combina elementele verbale cu cele nonverbale în interpretare. În plus, pot înţelege modalităţile specifice de construcţie şi comunicare ale teatrului. Obiectivele unei astfel de activităţi pot fi: stimularea resurselor creative ale elevilor;  interpretarea unor roluri diverse, care să le îmbogă-ţească înţelegerea despre lume şi despre ei înşişi; dezvoltarea spiritului de echipă etc. 82 Didactica oralului Mima Explorarea unei teme Comunicarea prin mijloace nonverbale a unor stări / situaţii este o activitate care are ca scop conştientizarea de către elevi a rolului pe care elementele nonverbale le au în comunicare. În plus, o astfel de activitate poate fi folosită pentru a crea o atmosferă destinsă şi relaxată în clasă, fără a neglija însă discutarea felului în care, prin mimă, putem întări, contrazice sau chiar înlocui un mesaj verbal. Explorarea unei teme se poate realiza, în comunicarea orală, prin monolog, dialog, conversaţie, dezbatere. Teme legate de problematica comunicării sau teme privind experienţa de viaţă a elevilor pot fi explorate prin diverse forme de comunicare orală precum cele menţionate aici. Importanţa unor astfel de activităţi constă în faptul că pun elevii în situaţia de a practica efectiv comunicarea, de a exersa dimensiunea textuală şi discursivă a competenţei de comunicare, de a-şi dezvolta o atitudine pozitivă faţă de comunicare şi de a înţelege valorile implicite ale acesteia. Dezbaterea, de pildă, vizează nu doar formarea unor competenţe comunicative, ci implică şi practicarea unor atitudini şi interiorizarea unor valori. Este recomandabil ca profesorul să le explice elevilor diferenţa dintre dezbaterea şcolară — care este o metodă de învăţare — şi cea publică. Spre deosebire de dezbaterea publică, unde rezultatul este important (ce punct de vedere se impune), în dezbaterea şcolară important este în primul rând procesul (documentarea, realizarea unei argumentaţii coerente, însuşirea unui comportament comunicativ adecvat). Este vorba, ca şi în cazul literaturii, de un pact pe care elevii trebuie să-l înţeleagă şi să-l accepte. Nu atât rezultatul dezbaterii este important (ce echipă va obţine calificativele cele mai bune), cât procesul parcurs de elevi. Cu alte cuvinte, într-o dezbatere de tip şcolar, câştigători sau câştigaţi sunt în final toţi participanţii la dezbatere. Profesorul îşi propune să urmărească, în cadrul acestei activităţi, anumite competenţe de comunicare ale elevilor: capacitatea de a argumenta un punct de vedere şi de a contraargumenta puncte de vedere diferite; abilităţi de exprimare orală (corectitudine, coerenţă); folosirea adecvată a mijloacelor verbale, nonverbale, paraverbale. În plus, el va avea în vedere şi practicarea de către elevi a unor atitudini specifice dezbaterii: toleranţă şi flexibilitate; schimbarea perspectivei; fairplay; cooperare; ascultare activă. Importanţa dezbaterii în şcoală este că pune în scenă mai multe laturi ale comunicării: socială (interacţiunea, care se manifestă în interiorul grupurilor, între grupuri, între elevi şi profesor), cognitivă (cunoaşterea, aprofundarea unei teme), individuală (reevaluarea propriei imagini despre sine, a propriilor valori). 83 Didactica oralului Brainstorming Lectura şi rezumarea conţinutului unui text, în perechi 84 3.3.5. Metode şi tehnici de comunicare orală provenite din gândirea critică Foarte multe metode şi tehnici de predare-învăţare folosite pentru dezvoltarea gândirii critice pot fi aplicate în lecţiile de comunicare orală sau scrisă, ca şi în lecţiile de literatură sau de limbă. Vom prezenta aici doar câteva dintre acestea. Cunoscut şi ca „furtună în creier“ sau asalt de idei, brainstorming-ul reprezintă o metodă ce pune în valoare creativitatea. Un principiu important al brainstorming-ului este ideea conform căreia cantitatea generează calitatea. Cu alte cuvinte, pentru a ajunge la idei valoroase şi originale, este necesară o productivitate creativă cât mai mare. Etapele braninstorming-ului sunt următoarele: (a) Alegerea temei şi anunţarea sarcinii de lucru (de ex.: spuneţi, fără să vă gândiţi prea mult, un cuvânt pe care-l asociaţi cu comunicarea). (b) Se notează pe tablă toate cuvintele, fără ca elevii să facă observaţii critice asupra celor spuse de ceilalţi. (c) Se face o pauză în care se poate citi un text care să aibă legătură cu tema enunţată sau în care se face o scurtă prelegere pe acea temă. (d) Se reiau ideile emise, încercând, de această dată, găsirea unor criterii de grupare a acestora în categorii (trăsături ale comunicării, dificultăţi, forme ale comunicării, participanţi la comunicare etc.). (e) Se face o analiză critică a ideilor emise în grupul mare (clasa de elevi) sau în subgrupuri (grupuri de 4-5 elevi), care are ca scop selectarea ideilor pertinente pentru tema respectivă. (f) Se afişează ideile rezultate în fiecare subgrup sau pentru fiecare categorie, în forme cât mai originale şi variate: cuvinte, colaje, imagini, desene, joc de rol etc. Brainstorming-ul se foloseşte de obicei la începutul unei lecţii, pentru că îi oferă profesorului ocazia de a constata ce ştiu elevii despre o anumită temă, cum îşi reprezintă aceştia o anumită problemă. Este important ca în continuare, pe parcursul lecţiei, profesorul să facă referiri la rezultatele brainstorming-ului, valorizând ideile obţinute şi observând felul în care prin această activitate elevii au anticipat temele discuţiei. Folosit în finalul unei lecţii, brainstorming-ul are rolul de a pune în evidenţă în mod sintetic ceea ce au înţeles şi reţinut elevii în urma discutării unei teme. Este o tehnică de predare-învăţare bazată pe cooperarea dintre elevi, utilizată în special în înţelegerea unor texte mai dificile (de exemplu, un text ştiinţific, un text narativ cu acţiune complexă, o argumentare etc.). Etape: (a) Elevii formează perechi în care vor lucra pe tot parcursul lecţiei. Fiecare echipă primeşte textul, pe care trebuie să-l citească cu atenţie. (b) Fiecare membru al perechii va îndeplini succesiv două roluri: raportor (citeşte şi rezumă textul pentru partenerul Didactica oralului său); interlocutor (citeşte fragmentul din text, îl ascultă atent pe raportor şi îi pune întrebări de clarificare a conţinutului). (c) Elevii lucrează în perechi, citind textul şi îndeplinind, pe rând, rolurile de raportor şi interlocutor. Ei vor fi avertizaţi că în final vor prezenta rezumatul de idei al textului întregii clase. (d) Prezentarea rezumatului perechilor în faţa clasei. Ambii parteneri ies în faţa clasei şi-şi prezintă rezumatul. Prelegerea intensificată Predarea reciprocă Menită să contracareze limitele unei prelegeri tradiţionale, prelegerea intensificată solicită implicarea activă a elevilor în realizarea învăţării. Prelegerea intensificată se realizează în următoarele etape: (a) Faza pregătitoare, în care profesorul urmăreşte să-i determine pe elevi să treacă în revistă cunoştinţele anterioare referitoare la tema prelegerii şi să-i facă pe elevi să-şi pună întrebări şi să caute răspunsuri la acestea pe parcursul prelegerii. Această fază se poate realiza prin realizarea unei liste de idei care să evidenţieze cunoştinţele anterioare ale elevilor, prin discuţii, în perechi sau în grupuri mici. De asemenea, elevii îşi pot nota întrebări legate tema ce urmează a fi prezentată (ce anume i-ar interesa să afle). Profesorul poate indica o listă de termeni (concepte) incluse în prelegerea ce va urma, între care elevii trebuie să identifice posibile conexiuni. (b) A doua fază, cea mai importantă ca durată şi ca mod de realizare, este reprezentată de prelegerea propriu-zisă: profesorul va prezenta, timp de 15-20 de minute, conţinutul prelegerii. Elevii vor compara ideile lor iniţiale cu acelea prezentate în prelegere, vor consemna răspunsurile la întrebările pe care le-au formulat. (c) A treia fază constă în reflecţia pe baza conţinutului prelegerii. Ea poate fi realizată în moduri diferite: se cere elevilor să răspundă la una sau mai multe întrebări referitoare la problemele prezentate în prelegere, urmărindu-se felul în care elevii au înţeles în mod personal tema; se solicită elevilor realizarea unui eseu (în 5 sau maximum 10 minute) în care să prezinte pe scurt un lucru nou pe care l-au învăţat, să formuleze una sau două întrebări referitoare la conţinutul prelegerii, să realizeze un scurt comentariu pe marginea celor prezentate în cadrul prelegerii. Este o tehnică foarte eficientă de învăţare, pentru că s-a demonstrat că predarea este cea mai bună şi mai eficientă modalitate de a învăţa. Într-un asemenea joc de rol, elevii îşi exersează şi îşi structurează mai bine cunoştinţele şi îşi dezvoltă strategii de predare. Predarea reciprocă se poate realiza în grupuri de patru până la şapte membri şi se desfăşoară după cum urmează: (a) Toţi participanţii au câte un exemplar cu acelaşi text (de exemplu, un text despre factorii comunicării şi funcţiile limbajului). Ei îşi distribuie sarcinile: textul este împărţit în atâtea părţi câţi membri ai grupului există. 85 Didactica oralului (b) Toţi elevii citesc primul paragraf, iar unul dintre ei (desemnat în discuţia anterioară) îi rezumă conţinutul. (c) Acelaşi elev pune apoi o întrebare despre conţinutul textului, solicitându-i pe ceilalţi să răspundă (cere, de pildă, exemple de coduri prin care se realizează comunicarea). (d) Elevul care „predă“ clarifică unele lucruri care sunt neclare pentru colegi, la solicitarea acestora sau din proprie iniţiativă. (e) Următorul paragraf, pe care îl vor citi toţi, va fi predat de alt membru al grupului şi tot aşa. Se procedează în acest fel până ce textul este parcurs şi explicat în întregime. Această tehnică permite tuturor elevilor să experimenteze rolul de profesor, postură în care înţeleg mai bine rolul şi sarcinile acestuia. Interviul în trei trepte Metoda învăţării în grupuri mici (STAD -Student Team Achievement Divisions) Este o tehnică de învăţare prin colaborare în care partenerii se intervievează reciproc în legătură cu un anumit subiect. Într-un grup de patru elevi (A, B, C, D) cele trei trepte pot fi: (1) A îl intervievează pe B, C îl intervievează pe D; (2) se schimbă rolurile: B îl intervievează pe A şi D pe C; (3) fiecare membru rezumă răspunsul partenerului intervievat. Interviul în trei trepte poate fi utilizat în lecţii diverse sau în cadrul unor activităţi didactice având conţinuturi foarte diferite. Se poate folosi:  pentru a anticipa conţinutul unei lecţii cu temă anunţată;  pentru ca elevii să-şi împărtăşească unii altora aspecte din experienţa lor personală sau pentru a-şi exprima propriile opinii referitoare la un subiect, la o problemă;  pentru a rezuma şi a sintetiza cunoştinţele predate într-o lecţie etc. Paşii unui interviu în trei trepte sunt următorii: (a) Profesorul pune o întrebare sau formulează o formulează o problemă ce urmează a fi dezbătută şi soluţionată de elevi. (b) Fiecare elev se gândeşte la întrebare / problema pusă, în mod individual, notându-şi, eventual, răspunsul / opinia. (c) Elevii se intervievează, în perechi, comunicându-şi unii altora răspunsurile / opiniile. În grupul de patru, perechile în cadrul cărora fiecare elev a fost intervievator şi intervievat, îşi comunică una alteia ideile partenerului de interviu. Scopul unei astfel de activităţi este de a învăţa şi de a înţelege mai bine temele abordate în cadrul unei lecţii. Această metodă se desfăşoară în trei etape: (a) Prezentarea problemei. Profesorul predă o temă. (b) Activitatea în grup: elevii organizaţi în grupuri eterogene de 3-4 membri discută pe marginea temei predate, îşi pun întrebări unii altora, compară şi evaluează răspunsurile; dezbaterea continuă până când toţi membrii grupului sunt convinşi că stăpânesc tema respectivă. 86 Didactica oralului (c) Evaluarea: profesorul pune elevilor întrebări pentru a testa cunoştinţele însuşite; fiecare grup înregistrează un anumit scor rezultat din însumarea aprecierii progresului realizat de fiecare membru în raport cu performanţele anterioare. 3.3.6. Forme de organizare a clasei În lecţiile de comunicare orală, ca şi în alte ore de limba şi literatura română, interacţiunile posibile sunt următoarele: * Elev - profesor (activitate frontală, în care elevul intră în dialog cu profesorul, răspunzând la întrebările acestuia sau punând el însuşi întrebări pentru a înţelege mai bine cele discutate, prezentându-şi un punct de vedere etc.). * Elev - elev (activitate în perechi, în care elevii colaborează pentru a rezolva o sarcină, participă la jocuri de simulare, povestesc experienţe personale etc.). * Elev - grup mic (activitate în grupe mici, în care elevii discută pentru a rezolva o sarcină de lucru, povestesc întâmplări, realizează o dramatizare etc.). * Elev - grup mare (activitate în grupe mari, în care elevii citesc cu voce tare, povestesc, raportează rezultatele unei activităţi de echipă, relatează experienţe personale, lansează anunţuri etc.). * Elev - adult, altul decât profesorul (un invitat, un părinte). Este important ca profesorul să construiască contexte diferite de comunicare, să propună interacţiuni diferite şi să încurajeze procesul comunicării elevilor. (vezi şi Ghid metodologic pentru aplicarea programelor de limba şi literatura română, învăţământ primar şi gimnazial, MEC-CNC, 2002, p. 75 - 79). Deoarece în didactica modernă se pune accent pe învăţarea prin cooperare (considerată mai eficientă decât cea de tip competiţie, individualistă), este bine să încerci să foloseşti, în special în lecţiile de comunicare orală, acest tip de învăţare. Câteva dintre beneficiile învăţării prin cooperare sunt: · lucrând împreună, elevii depind în mod pozitiv unii de alţii, fac eforturi comune pentru a rezolva o sarcină; · responsabilitatea individuală creşte; · realizează o interacţiune stimulatoare; · îşi dezvoltă deprinderile şi competenţele interpersonale. Pentru a realiza activităţi eficiente de învăţare prin cooperare, trebuie să acorzi atenţie următoarelor aspecte2: (1) Să planifici bine aceste activităţi, luând decizii privitoare la: · stabilirea obiectivelor sau competenţelor pe care le urmăreşti prin acest tip de activitate; · cât de mari să fie grupurile, cum să le structurezi, cât de mult să foloseşti lucrul în grupuri mici; 2 Adaptare după capitolul Învăţare prin cooperare, din Strategii didactice inovative. Suport de curs editat de Centrul Educaţia 2000+, volum coordonat de Otilia Păcurari, Anca Târcă, Ligia Sarivan, Bucureşti, 2003. 87 Didactica oralului · cum concepi şi foloseşti materialele instrucţionale; · ce roluri atribui membrilor grupului. (2) Să le explici foarte clar elevilor ce au de făcut în timpul unei lecţii în care învaţă prin cooperare: · formulează sarcini de învăţare concrete; · explică-le elevilor ce înseamnă interdependenţa pozitivă în cadrul grupului şi între grupuri; · clarifică faptul că fiecare elev, chiar dacă este membru al unui grup, trebuie să înţeleagă ce învaţă el însuşi în cadrul acelei activităţi; · care sunt deprinderile de lucru în grup asupra cărora se insistă într-o anumită lecţie şi cum se îmbunătăţesc în timp. (3) Să conduci lecţia, pentru că, deşi elevii lucrează în grupuri, trebuie: · să urmăreşti şi să monitorizezi grupurile; · să intervii (dacă este nevoie); · să îmbogăţeşti sarcinile şi să-i ajuţi pe elevi să lucreze mai eficient în grup. (4) Să structurezi şi să organizezi activităţi după ce se termină lucrul în grupuri mici, în care: · să evaluezi învăţarea; · elevii să evalueze cât de eficient au lucrat ca grup şi ce progrese sau dificultăţi au întâmpinat în procesul personal de învăţare din fiecare lecţie şi ce corecţii sau îmbunătăţiri trebuie introduse. 3.3.7. Structurarea lecţiei de comunicare orală Cea mai dificilă sarcină a profesorului este de a concepe lecţia de comunicare orală astfel încât să-i implice pe elevi în învăţare. Asta înseamnă că trebuie să gândească activităţi de învăţare active, sarcini concrete de lucru, metode şi forme de evaluare a comportamentului şi a competenţelor de comunicare orală pe care le demonstrează elevii la ore. Îţi propunem un mod de structurare a lecţiei de comunicare orală, pornind de la modelul „Evocare — Constituirea sensului — Reflecţie“. A. Evocare / punere în context / actualizare. Prima etapă a lecţiei are rolul de a face o legătură cu cele învăţate anterior de elevi, de a crea ancorele necesare pentru asimilarea de noi cunoştinţe şi de a introduce tema nouă printr-o activitate care să antreneze atenţia şi interesul elevilor pentru ce va urma. Această etapă se poate realiza printr-un brainstorming prin care profesorul culege date despre cunoştinţele pe care elevii le au sau ar dori să le aibă privind problema discutată. Profesorul poate sistematiza grafic, pe tablă, datele obţinute. De exemplu, în cazul în care e vorba despre o lecţie privind rezumatul, profesorul le va solicita elevilor numirea unor trăsături ale rezumatului şi a dificultăţilor întâmpinate de elevi în rezumare. 88 Didactica oralului B. Constituirea sensului - cea mai importantă etapă a lecţiei, care poate fi realizată prin demersuri inductive, deductive, analogice sau dialectice sau printr-o combinare a acestora. Prezentăm mai jos o succesiune inductivă de activităţi de învăţare pentru rezumatul oral: lectura unui text ce ilustrează un rezumat al unui text citit / studiat anterior, în respectiva unitate de învăţare; observarea de către elevi a particularităţilor de construcţie a rezumatului; definirea regulilor rezumării (împreună cu elevii);  aplicaţii în contexte noi a rezumatului (transformarea orală a rezumatului citit în funcţie de schimbarea parametrilor comunicării - scop, receptori etc.) sau alcătuirea unor rezumate orale pornind de la alte texte; extinderea sau comprimarea rezumatului, cu indicarea unei limite de număr de cuvinte;  evaluarea activităţii elevilor se poate realiza pe măsură ce se desfăşoară activităţile în mai multe feluri: - evaluarea realizată de observatori (colegii care nu au participat la activităţile de comunicare) pe baza unei grile a rezumării orale oferite de profesor; - autoevaluarea (realizată de fiecare elev participant la activităţile de comunicare) pe baza aceleiaşi grile; - evaluarea realizată de profesor pe baza aceleiaşi grile. C. Reflecţie - această etapă are un rol deosebit de important în finalul lecţiilor de comunicare orală, pentru că are rolul de a relua paşii parcurşi de elevi în vederea fixării aspectelor învăţate şi de a evidenţia noile contexte în care cele învăţate pot fi aplicate. De exemplu, în cazul rezumatului: în ce alte situaţii pot aplica cele învăţate (când rezum o carte pe care am citit-o pentru prietenii mei, pentru părinţii mei ş.a.m.d., când rezum un film pe care l-am văzut pentru prietenii mei, pentru părinţii mei ş.a.m.d., când iau notiţe etc.). 3.3.8. Forme de evaluare a comunicării orale Dat fiind faptul că lecţiile de comunicare orală au un coeficient mare de ludic şi că elevii pot rămâne cu impresia că mai mult s-au jucat în ora respectivă decât au învăţat ceva, evaluarea are o importanţă deosebită şi este în măsură să le conştientizeze elevilor achiziţiile, competenţele, atitudinile vizate prin activităţile realizate şi gradul în care ei au înţeles şi au performat o anumită temă. O imagine completă a parametrilor care determină competenţa de comunicare orală este propusă de Alina Pamfil în lucr. cit., p. 91. O reproducem mai jos: 89 Didactica oralului Conţinutul discursului oral adecvarea la tema expunerii, dialogului; pertinenţa intervenţiilor; claritatea ideilor, înlănţuirea lor logică etc. Parametrii fişei de control şi evaluare Componenta verbală Componenta nonverbală dimensiunea lingvistică: elemente utilizarea corectă a aspectelor de chinestezice: ordin fonetic, lexical, precum şi a privirea, aspectelor de sintaxă a propoziţiei atitudini şi a frazei; corporale, dimensiunea textuală: mişcări, gesturi, cunoaşterea şi utilizarea regulilor expresia feţei; şi procedeelor care asigură poziţia organizarea generală a unui text locutorilor: (legătura între fraze, coerenţa modul de între părţi), structura textuală ocupare a (narativă, descriptivă, locurilor, spaţiul argumentativă şi explicativă); personal, dimensiunea discursivă: distanţele; cunoaşterea şi utilizarea regulilor aspectul şi procedeelor care determină exterior; folosirea limbii în context modul de (utilizarea registrelor limbii, amenajare a normelor de interacţiune verbală, spaţiului şi a cunoaşterea parametrilor situaţiei documentelor de comunicare etc.) (dispunerea graficelor, a foliilor, înregistrările, notele etc.) Componenta paraverbală vocea: calitate, melodie, debit, inflexiuni, intonaţie, pauze, respiraţie. Când alcătuieşti grile particulare de evaluare (pentru lectura orală, pentru argumentare, pentru rezumat etc.), poţi selecta, dintre parametrii specifici, pe aceia care crezi că sunt relevanţi pentru situaţia de comunicare dată sau pe care-i urmăreşti cu prioritate într-o anumită activitate de învăţare. Nu este obligatoriu ca fiecare activitate de comunicare orală să fie evaluată prin prisma tuturor parametrilor, dar este bine ca elevii să aibă imaginea de ansamblu a factorilor importanţi pentru competenţa de comunicare orală. Spre deosebire de evaluarea redactării (în care profesorul poate evalua şi ce lucrează elevul în clasă singur sau în echipă, dar şi ce lucrează individual acasă), evaluarea competenţelor de comunicare orală se poate face doar în clasă, pornind de la activităţile la care participă elevii. Prezentăm câteva exemple de grile de evaluare, cu titlu de sugestii. Toate aceste grile de evaluare constituie exemple care pot fi îmbunătăţite şi adaptate de fiecare dată activităţii de învăţare concrete care are loc într-o anumită oră sau scopului prioritar vizat de evaluare. 90 Didactica oralului Grilă de evaluare a lecturii orale Aspecte avute în vedere F. bine Bine Slab Pronunţă corect toate cuvintele Respectă punctuaţia Intonaţia este adecvată Viteza cu care citeşte lasă timp auditoriului să înţeleagă textul Respectă pauzele logice ale textului Grilă de evaluare a participării la o dezbatere Aspecte avute în vedere F. bine Bine Slab Urmăreşte cu atenţie intervenţiile colegilor Se implică în discuţii la momentul potrivit Aduce argumente pertinente Respectă ideile şi părerile celorlalţi, chiar dacă nu coincid cu ale lui Grilă de evaluare a construirii unui dialog Aspecte avute în vedere F. bine Bine Slab Foloseşte acelaşi cod cu partenerul de discuţie Întrebările / răspunsurile respectă tema dialogului Se ajută de mimică, gestică în a evidenţia cele relatate Poate construi idei pornind de la cele enunţate de colocutor(i) Grilă de evaluare a reconstruirii subiectului unei povestiri Aspecte avute în vedere F. bine Bine Slab Respectă înlănţuirea logică a evenimentelor povestirii Relatează amănunte semnificative din perspectiva rolului asumat Acordă o notă personală celor relatate Grilă de evaluare a construirii unui monolog oral pe o temă dată Aspecte avute în vedere F. bine Bine Slab Adecvarea conţinutului la temă Coerenţa discursului (conectori logici folosiţi adecvat, legătura dintre idei, claritatea opiniei susţinute) Corectitudinea exprimării (respectarea normelor limbii literare) Adecvarea registrului / a limbajului la situaţia de comunicare Folosirea mijloacelor nonverbale şi paraverbale în vederea susţinerii ideilor exprimate 91 Didactica oralului Grilă de evaluare a rezumării orale Aspecte avute în vedere F. bine Bine Slab Discriminarea între elementele esenţiale şi detaliile textului (referirea strictă la ceea ce se povesteşte, nu şi la cine şi cum anume povesteşte) Relatarea la persoana a III-a, cu folosirea unui ton neutru, fără comentarii personale (inclusiv transformarea dialogului în vorbire indirectă) Respectarea succesiunii faptelor, aşa cum apar ele în fragmentul reprodus Coerenţa exprimării (logica frazelor e corectă şi clară, fără secvenţe neterminate, între fraze există o continuitate, folosirea adecvată a timpurilor verbale şi a conectorilor temporali sau de cauzalitate); Corectitudinea exprimării (respectarea normelor limbii literare în toate compartimentele limbii - fonetic, morfologic, lexical, sintactic) Grilă de evaluare a unei argumentări orale Aspecte avute în vedere F. bine Respectarea structurii discursului de tip argumentativ - ipoteza, argumentele, concluzia Folosirea corectă a mărcilor lexicale specifice conectori exprimând cauzalitatea, consecuţia şi concluzia (pentru că, întrucât, încât, deci, prin urmare) conectori de ierarhizare a argumentelor (în primul rând, în cele din urmă etc.) elemente corelative specifice raţionamentelor de tipul cauză-efect (dacă… atunci, cu cât… cu atât) conectori ce indică gruparea argumentelor în jurul unei teme (în ceea ce priveşte…, din punctul de vedere al… etc.) Calitatea argumentării adecvarea argumentelor la temă pertinenţa argumentelor ordonarea logică a argumentelor Claritatea expunerii (exprimare coerentă şi corectă) Puterea de convingere a argumentării (impresia de ansamblu asupra auditoriului) Grilă de evaluare a interpretării unor secvenţe dintr-o piesă Aspecte avute în vedere F. bine Pronunţarea corectă a tuturor cuvintelor din secvenţa interpretată Claritatea rostirii replicilor (astfel încât să fie percepute de auditoriu) Respectarea punctuaţiei din text prin pauze şi intonaţie Cursivitatea rostirii replicilor Respectarea indicaţiilor dintre paranteze privind: mimica gestica tonul volumul vocii ritmul vorbirii mişcarea în scenă Întruchipare convingătoare a personajelor Interpretare originală a unor replici 92 Bine Slab Bine Slab Didactica oralului În afara evaluărilor punctuale ale unor activităţi, profesorul poate urmări şi profilul de vorbitor şi de ascultător al fiecărui elev din clasă. Acest tip de evaluare poate viza fie competenţele de comunicare orală pe care un elev le deţine (vezi p. 80 din Ghidul metodologic), fie progresul elevului în raport cu o anumită formă de comunicare orală (de exemplu, argumentaţia), formă care iniţial îi pune probleme elevului respectiv. Astfel de evaluări pot fi incluse în portofoliul elevului, pot fi discutate periodic cu elevii sau cu părinţii acestora, scopul fiind ca elevii să conştientizeze punctele slabe şi să facă efort pentru îmbunătăţirea deprinderilor şi abilităţilor de comunicare orală. De asemenea, autoevaluarea este o formă care îi ajută pe elevi să-şi conştientizeze punctele tari şi slabe ale propriei competenţe de comunicare orală. Ca exemplu, ai mai jos un chestionar de autoevaluare care poate fi completat de elevi la sfârşitul unui semestru: Autoevaluare – Cum comunic oral? Mă exprim cu uşurinţă / cu dificultate oricând / în funcţie de temă / situaţia de comunicare ___________________________________________________________ Pot să înţeleg esenţialul dintr-un mesaj ascultat fără dificultate / cu dificultate ______________________________________________________________________ Obişnuiesc / Nu obişnuiesc să pun întrebări pentru a-mi clarifica lucrurile pe care nu le-am înţeles dintr-un mesaj transmis oral ____________________________________ Notiţele pe care mi le iau în clasă mă ajută / nu mă ajută atunci când mă pregătesc singur acasă __________________________________________________________ Citesc cu voce tare corect şi nuanţat _________________________________________ Înţeleg / nu înţeleg cu uşurinţă ceea ce citesc cu voce tare _______________________ Cea mai bună prestaţie a mea de comunicare orală a fost, în acest semestru, în cadrul activităţii ___________________, pentru că ___________________________________ Cea mai puţin reuşită prestaţie a mea în acest semestru a fost în cadrul activităţii _________________, pentru că ____________________________________________ Cred că punctele mele tari sunt ________________________________________ Cred că punctele pe care pot să le îmbunătăţesc sunt ______________________ Îmi propun, pentru semestrul viitor, să _______________________________________ 93 Didactica oralului 3.3.9. Principii ale didacticii oralului (cf. Alina Pamfil, lucr. cit.) (a) Structurarea unui demers coerent: parcurgerea conţinuturilor obligatorii din programe (tipuri de monolog şi dialog) într-o gradare de la simplu spre complex, cu actualizări şi recapitulări realizate în momentele considerate oportune de profesor; proiectarea unor activităţi de comunicare orală diverse, care presupun şi interacţiuni diverse în cadrul colectivului de elevi. (b) Structurarea unor demersuri explicite: justificarea activităţilor, evidenţierea strategiilor şi indicarea contextelor în care pot fi actualizate diversele achiziţii şi deprinderi de comunicare orală (Ce strategii urmează să învăţ?, De ce este necesară învăţarea lor?, Cum se va realiza învăţarea?, Când şi unde pot aplica aceste strategii). (c) Structurarea unor parcursuri accesibile care reduc problematica exprimării orale la întrebări simple, reluate consecvent (de ex.: Cine vorbeşte?, Cui i se adresează?, În prezenţa cui are loc expunerea / dialogul?, Despre ce comunică?, Unde?, Când?, Cum?, Cu ce scop?, Care sunt relaţiile între cei care comunică? etc.) (d) Organizarea unor secvenţe de învăţare complete compuse din: (1) activităţi preliminare (analiza de discurs scris şi oral; activităţi de aprofundare a temei ce va fi discutată); (2) activităţile propriu-zise (simulări, joc de rol, diferite sarcini de explorare a temei etc.), (3) activităţi de evaluare / autoevaluare a prestaţiilor elevilor. (e) Corelarea secvenţelor centrate asupra comunicării orale cu cele consacrate studiului limbii şi al literaturii (predarea integrată permite armonizarea şi aprofundarea cunoştinţelor asimilate în cele trei domenii ale disciplinei: limbă, comunicare, literatură). 94 Didactica oralului Studiu individual 1. Alege, dintr-un manual de gimnaziu sau de liceu, o lecţie de comunicare orală şi analizeaz-o din următoarele puncte de vedere: identifică OR sau CS din programa clasei respective vizate în lecţie; precizează etapele lecţiei şi tipul demersului folosit (inductiv, deductiv, analogic, dialectic sau o combinare a demersurilor); descrie activităţile de învăţare (ce anume ţintesc acestea, ce forme de organizare a clasei sunt propuse, ce resurse sunt necesare pentru desfăşurarea lor); prezintă felul în care este oferită informaţia ştiinţifică (acurateţe, accesibilitate);  apreciază raportul dintre ilustraţia manualului şi conţinuturile prezentate (ajută demersul didactic sau nu). 2. Realizează, pornind de la observaţiile anterioare, o analiză a lecţiei pe modelul SWOT (prescurtare de la cuvintele englezeşti „strenghts“ - puncte tari, „worries“ - puncte slabe, „opportunities“ - oportunităţi, „threats“ - ameninţări. Acest tip de analiză, pe care poţi să-l foloseşti la clasă în discutarea unor teme foarte diverse, are avantajul că (a) propune surprinderea, în egală măsură, a punctelor tari şi a celor slabe şi (b) evidenţiază relaţia de cauzalitate dintre un punct slab / tare al lecţiei şi oportunităţile / riscurile pentru învăţare. Completează aspectele indicate în formatul oferit mai jos. Analiza SWOT PUNCTE TARI OPORTUNITĂŢI PUNCTE SLABE RISCURI 95 Didactica oralului Test de autoevaluare 2 1. Enumeră cele patru tipuri de competenţe urmărite prin comunicarea orală. ___________________________________________________ ___________________________________________________ ___________________________________________________ 2. Explică ce este jocul de rol şi ce rol are acesta în lecţiile de comunicare orală. ___________________________________________________ ___________________________________________________ ___________________________________________________ ___________________________________________________ 3. Precizează rolul pe care-l are etapa reflecţiei în lecţia de comunicare orală. ___________________________________________________ ___________________________________________________ ___________________________________________________ Completează următoarele enunţuri: Pe parcursul capitolului 3.3. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar: ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 96 Didactica oralului 3.4. Autoevaluarea lecţiilor de comunicare orală Pentru profesor este important nu numai să-şi evalueze elevii, ci şi să autoevalueze felul în care a conceput şi a pus în scenă activităţile de comunicare orală în cadrul orelor pe parcursul unui an şcolar. Autoevaluarea se poate face atât secvenţial, pentru fiecare oră în parte, prin notarea în jurnalul didactic a aspectelor pozitive sau mai puţin reuşite ale fiecărei lecţii, cât şi global. Scopul autoevaluării secvenţiale şi globale este de a îmbunătăţi proiectarea şi realizarea activităţilor şi, implicit, performanţele elevilor. Îţi oferim mai jos sugestii pentru evaluarea globală care să te ajute să cunoşti mai bine domeniul şi să poţi focaliza mai eficient lecţiile de comunicare orală spre obiectivele importante ale programei. Evaluare globală a organizării de către profesor a activităţilor de comunicare orală 1. Aţi creat şi încurajat situaţiile în care elevii să se exprime oral în diverse scopuri?  conversaţie  dezbateri  anunţuri  lectură orală  interviu  monolog expozitiv/ demonstrativ  raportări  formulare de întrebări  povestiri  jocuri de rol  formulare de răspunsuri  rezolvare de probleme 2. Aţi creat situaţii în care elevii să comunice oral prin diverse tipuri de interacţiune?  în perechi  în grupuri mici sau mari  singur în faţa clasei 3. Aţi oferit elevilor şansa de a interacţiona formal şi informal cu grupuri variate de audienţă?  prieteni  părinţi  colegi  profesori  copii de alte vârste  membri ai comunităţii 4. Aveţi în vedere toate aspectele comunicării orale?  receptarea mesajelor orale  comunicarea verbală  corectitudinea exprimării  producerea mesajelor orale  comunicarea nonverbală şi paraverbală  adecvarea exprimării la situaţia dată 5. Structuraţi constant activitatea de comunicare orală prin următoarele etape:  etapa preliminară  activitatea propriu-zisă  reflecţie asupra activităţii 6. Aţi extins modalităţile de folosire a limbajului de către elevi?  explicaţii  reflectare asupra sensului  argumentări  predicţii  exerciţii de imaginaţie  relatarea unor experienţe 97 Didactica oralului 7. Aţi folosit metode de simulare pentru a extinde limbajul şi modul de a gândi ale elevilor?  dramatizare  joc de rol  mimă 8. Aţi pus elevii în situaţia de a folosi diverse tipuri de discurs oral?  monolog informativ  monolog argumentativ  dialog formal  dialog informal  rezumat oral  descriere orală  nararea unor întâmplări din experienţa personală 9. Aţi încurajat procesul comunicării elevilor?  prin ghidarea şi încurajarea elevilor pentru a găsi singuri răspunsuri la întrebări;  prin propunerea unor situaţii diverse de folosire a registrelor limbii;  prin acceptarea întrebărilor şi a comentariilor elevilor;  prin practicarea regulilor unei comunicări civilizate (negociere, respectarea opiniilor celorlalţi, ascultare activă);  prin transparenţa aspectelor evaluate în comunicarea orală a elevilor. 10. Credeţi că exprimarea orală este esenţială în învăţare? Aspecte evaluate Da Nu Parţial Elevii îşi asumă responsabilitatea pentru propria învăţare? Elevii sunt încurajaţi să vorbească între ei în cadrul activităţilor de grup? Rolul instrucţional al profesorului este de facilitator al învăţării? Sunt ajutaţi elevii să înţeleagă noi concepte şi noi folosiri ale limbajului? Acordaţi atenţie ascultării fiecărui elev? Sunt acceptate întrebările şi comentariile elevilor? Sunt elevii încurajaţi să investigheze şi să raporteze ce au descoperit? Asiguraţi ocazii pe parcursul anului şcolar pentru prezentări formale, orale, în clasă sau în afara ei? 11. Culegeţi observaţii despre modul în care gândeşte şi vorbeşte fiecare elev pentru: a stabili o relaţie cu elevii şi a-i ajuta să se simtă bine când comunică? a evalua nevoile de învăţare ale fiecărui elev? a discuta / colabora cu colegii pentru a asigura progresul învăţării elevilor? 98 Didactica oralului Lucrare de verificare pentru unitatea de învăţare 3, notată de tutore 1. Precizează ce funcţie a comunicării este centrată pe emiţător şi explică rolul acesteia. (1 p.) 2. Defineşte întrebările deschise, problematizante şi formu-lează un exemplu de astfel de întrebare. (0,5 p. x 2 = 1 p.) 3. Precizează la ce se referă componenta nonverbală a comunicării. (1 p. x 2 = 2 p.) 4. Realizează un eseu de maximum 200 de cuvinte (±10%) în care să argumentezi pro sau contra următorului principiu al didacticii oralului: structurarea unor demersuri explicite. (5 p.) Barem de notare 1 p. – coerenţa viziunii avansate 2 p. – pertinenţa argumentării punctului de vedere exprimat 1 p. – coerenţa şi claritatea eseului 1 p. – respectarea dimensiunii eseului 1 p. – din oficiu 99 Didactica oralului Răspunsuri la Testele de autoevaluare Testul 1 1. Parametrii situaţiei de comunicare: emiţător, receptor, mesaj, cod, context. (vezi 3.1.2.) 2. Mijloace care se combină în comunicarea orală: vizuale, vocale, verbale; vizualul are un impact major în receptarea mesajelor orale. (vezi 3.2.2) 3. De ex.: concentrarea asupra celor spuse de vorbitor, încurajare, reformulare, sintetizarea ideilor prezentate, punerea de întrebări clarificatoare, creditarea partenerilor de comunicare. (vezi 3.2.5) Testul 2 1. A şti (a cunoaşte formele comunicării orale), a şti să faci (a dovedi capacităţi de receptare şi de producere a unor mesaje orale diverse), a şti să fii (a avea o atitudine pozitivă faţă de comunicare), a şti să înveţi (a folosi competenţele de comunicare în învăţare) (vezi 3.3.3). 2. Jocul de rol – simularea unei situaţii de comunicare reale; rolul jocului de rol este de a-i pune pe elevi în situaţii diverse de comunicare, pentru a învăţa prin experienţă (vezi şi 3.3.4.). 3. Vezi secvenţa 3.3.7. Pentru lucrarea de verificare - Dacă ai avut dificultăţi la itemul 1, revezi secvenţa 3.1.2. - Dacă ai avut dificultăţi la itemul 2, revezi secvenţa 3.2.3. - Dacă ai avut dificultăţi la itemul 3, revezi secvenţa 3.3.3. - Pentru a redacta un eseu în conformitate cu cerinţele de la itemul 4 trebuie să fii atent la:  enunţul exerciţiului;  baremul de notare care îţi detaliază punctele forte ale eseului;  coerenţa discursului (logica înlănţuirii enunţurilor) şi corectitudinea exprimării;  în caz de eşec la lucrarea de verificare, poţi revedea secvenţa 3.3.6. 100 Didactica oralului Sugestii pentru realizarea portofoliului Pentru a începe elaborarea scenariului didactic pentru o lecţie de comunicare orală trebuie să ai celelalte două documente gata: planificarea calendaristică şi proiectul unităţii de învăţare. În lipsa acestora, nu ai reperele necesare pentru a-ţi concepe scenariul. Pentru a şti ce e important în conceperea scenariului, revezi secvenţa 2.2.5 din unitatea a doua şi capitolul 3.3.3 din această unitate. De asemenea, pentru a observa în ce măsură ai atins aspectele ce vor fi evaluate în proiectul tău, citeşte încă o dată introducerea. Resurse suplimentare Pentru a afla mai multe despre cum îţi poţi îmbunătăţi relaţia de comunicare cu elevii, poţi consulta volumul lui Petre Anghel, Stiluri şi metode de comunicare (Bucureşti, Editura Aramis, colecţia Educaţia XXI, 2003) sau cartea lui Mihai Dinu, Comunicarea (Bucureşti, Editura Algos, 2000). Pentru o informare corectă şi la zi asupra problemelor legate de comunicare, e bine să ai în bibliotecă Dicţionarul de ştiinţe ale limbii, de Angela Bidu-Vrănceanu, Cristina Călăraşu, Liliana Ionescu-Ruxăndoiu, Mihaela Mancaş, Gabriela Pană Dindelegan, Bucureşti, Editura Nemira, 2001. Poţi găsi sugestii utile de metode şi activităţi pe care le poţi realiza în orele de comunicare în Ion Al. Dumitru, Dezvoltarea gândirii critice şi învăţarea eficientă (Centrul Educaţia 2000+, Timişoara, Editura de Vest, 2000) şi în Perspective, revistă de didactica limbii şi literaturii române, nr. 2 / 2002, având ca temă Oralul. 101 Didactica redactării Unitatea de învăţare 4 DIDACTICA REDACTĂRII Conţinuturile unităţii de învăţare 4 4.1.Comunicarea scrisă – mijloc de predare-învăţare --------------------------------------------- 103 4.1.1. Comunicarea scrisă – de la începuturi până azi ---------------------------------- 103 4.1.2. Statutul comunicării scrise -------------------------------------------------------------- 105 4.1.3. Avantajele şi dezavantajele comunicării scrise ------------------------------------ 106 Test de autoevaluare 1 ----------------------------------------------------------------------------------- 108 4.2.Comunicarea scrisă – domeniu de conţinuturi al programelor de limba şi literatura română -------------------------------------------------------------------------------------- 109 4.2.1. Configuraţia domeniului comunicării scrise în programele pentru învăţământul obligatoriu ------------------------------------------------------------------------- 109 4.2.2. Ţintele lecţiilor de comunicare scrisă------------------------------------------------- 111 4.2.3. Activităţi, metode şi tehnici de predare a comunicării scrise ------------------ 113 4.2.4. Forme de organizare a clasei --------------------------------------------------------- 117 4.2.5. Tipuri de text ------------------------------------------------------------------------------- 118 4.2.6. Structurarea lecţiilor de redactare ----------------------------------------------------- 120 4.2.7. Forme de evaluare a activităţii de redactare a elevilor -------------------------- 127 4.2.8. Principiile didacticii redactării----------------------------------------------------------- 133 Test de autoevaluare 2 ----------------------------------------------------------------------------------- 134 4.3.Autoevaluarea lecţiilor de redactare concepute de profesor ------------------------------- 135 Lucrare de verificare pentru unitatea de învăţare 4 --------------------------------------- 137 Răspunsuri la testele de autoevaluare ------------------------------------------------------- 138 Sugestii pentru realizarea portofoliului ------------------------------------------------------- 139 Resurse suplimentare ---------------------------------------------------------------------------- 139 Competenţe specifice Pe parcursul acestei unităţi de învăţare vei putea să-ţi dezvolţi următoarele competenţe: · Aplicarea adecvată a principiilor, formelor şi metodelor specifice didacticii redactării · Structurarea lecţiilor de comunicare scrisă · Evaluarea activităţii de redactare a elevilor · Autoevaluarea lecţiilor de redactare · Manifestarea interesului pentru îmbunătăţirea propriilor strategii de realizare a lecţiilor de redactare 102 Didactica redactării 4.1. Comunicarea scrisă – mijloc de predare-învăţare 4.1.1 Comunicarea scrisă – scurt istoric Comunicarea reprezintă o dimensiune fundamentală a existenţei noastre individuale, sociale şi culturale, o modalitate de a exprima şi interpreta gânduri, sentimente şi fapte despre diferite contexte. În Unitatea de învăţare 3 ai primit numeroase informaţii despre comunicare, în general, şi despre comunicarea orală, în special. Dar o didactică a comunicării nu poate fi completă fără didactica redactării / a scrierii / a producerii de text. A scrie înseamnă: a selecta, a organiza, a dezvolta idei; a exprima idei într-un limbaj adecvat; a aranja idei în secvenţe logice / coerente; a prezenta idei într-o formă civilizată (aşezare în pagină, lizibilitate, respectarea normelor de ortografie şi de punctuaţie). Scrierea de mână constă din reprezentarea prin semne convenţionale a gândirii umane şi a apărut ca urmare a necesităţii de comunicare între grupurile umane, din nevoia omului de a lăsa un semn al trecerii sale prin anume locuri într-un timp dat. O scurtă trecere în revistă a principalelor etape din istoria scrisului ne dezvăluie următoarele:  Primele manifestări ale comunicării scrise sunt picturile rupestre din paleolitic, cu un vădit conţinut magic : semne geometrice, discuri solare, diferite animale pictate sau scrijelite pe pereţii peşterilor sau în piatră. Cu timpul, ele devin simboluri, semne, întâlnite şi azi la aborigenii din America de Nord, la eschimoşi, la unele comunităţi din Oceania şi Africa.  O altă modalitate de scriere a fost prin intermediul nodurilor – quippus-ul incaşilor era compus dintr-o sfoară principală de care se înnodau alte sfori mai subţiri, de lungimi şi culori diferite. Se legau între ele sau aveau noduri de-a lungul lor, realizându-se un anumit număr de combinaţii care serveau la transmiterea mesajelor şi la anumite calcule. Indigenii din America de Nord foloseau înşiruirea de scoici pe sfori, culorile având semnificaţii felurite : roşu – război, alb – pace/ noroc, negru – duşmănie/ pericol.  Au apărut treptat diferite forme de scriere : scrierea cuneiformă (folosită de sumerieni, babilonieni, asirieni, perşi) – numele se datorează formei de pană sau cui pe care o lăsa în lut ramura de trestie şlefuită la un capăt; scrierea egipteană – hieroglifele; scrierea chineză, păstrată pe inscripţii pe piatră şi în manuscrise pe lame de bambus, datând din mileniul al II-lea î.Chr.; ebraica pătrată – numită astfel datorită formei literelor, celebrele manuscrise pe suluri de piele de la Marea Moartă datează din secolul I î. Chr.; scrierea feniciană care stă la baza tuturor scrierilor arabe, preluată de greci şi adaptată în jurul anului 1000 î.Chr. 103 Didactica redactării  Din alfabetul grecesc a derivat alfabetul glagolitic al slavilor, iar varianta chalchidică a alfabetului grecesc este preluată de romani şi adaptată necesităţilor limbii în secolul al VII-lea î.Chr. Alfabetul latin a devenit o scriere universală începând cu secolul al III-lea î.Chr. Civilizaţia scrisului pe teritoriul românesc numără peste 2000 de ani – vorbim mai întâi de o scriere ideografică, reprezentând un animal ucis, un vânător victorios şi ofrandele aduse; apoi de tăbliţele de lut ars de la Tărtăria (judeţul Alba). - Scrierea la geto-daci nu e cunoscută, deşi a existat un alfabet atribuit preotului Deceneu (secolul I î.Chr.) Potrivit istoricilor romani, putem menţiona scrisoarea lui Decebal către Domiţian (din 87 d.Chr.). De asemenea trebuie amintit mesajul trimis de daci lui Traian în 102, scris în limba dacă cu litere latine. - Din 1521 datează cel mai vechi text scris în limba română şi păstrat până azi – Scrisoarea lui Neacşu din Câmpulung către Hans Benkner, judele Braşovului. - Prima încercare de adaptare a slovelor chirilice la sunetele limbii române a fost realizată de Ienăchiţă Văcărescu – Gramatica de la 1787. - În 1862, domnitorul Al.I.Cuza semnează Decretul de înlocuire a alfabetului chirilic cu cel latin. Apariţia tiparului în secolul al XV-lea (Guttenberg) marchează un punct de cotitură în evoluţia scrisului. Secolul al XVII-lea poate fi considerat secolul victoriei tiparului. Cărţile tipărite vor contribui la dezvoltarea culturii şi civilizaţiei popoarelor lumii, la intercunoaştere.  În anul 1837 Samuel F.B. Morse patentează o versiune de telegraf, un aparat care transmite litere sub formă de coduri formate din combinaţii de puncte şi liniuţe. La 24 mai 1844 are loc prima transmitere în alfabet Morse, de la Baltimore la Washington. Începutul celui de-al treilea mileniu a constituit o provocare şi pentru adepţii comunicării scrise. S-au răspândit cu repeziciune forme noi de comunicare, omul redactează texte răspândite pe cale electronică, SMS-uri, care au un impact vizibil asupra tinerilor, în primul rând. Comunicarea scrisă ajută omul (implicit, elevul): - să conştientizeze variabilitatea limbajului şi a formelor comunicării peste timp şi în medii geografice, sociale şi de comunicare diferite; - să se străduiască pentru calitate estetică în exprimare, dincolo de corectitudinea tehnică a cuvintelor, propoziţiilor / frazelor; - să se apropie de opinia şi argumentele altora cu mintea deschisă; 104 Didactica redactării - să se angajeze în dialoguri constructive şi critice. Ca şi comunicarea orală, cea scrisă este atât mijloc de predare-învăţare, cât şi scop în sine al studiului, profesorul de orice disciplină trebuie să înţeleagă rolul şi rostul comunicării scrise în predarea-învăţarea propriului obiect de studiu. Temă de reflecţie: Se afirmă că tinerii din mileniul al III-lea evită comunicarea scrisă sau o reduc la SMS-uri ori la scurte mesaje electronice. Identifică aspecte care ţin de specificul acestor texte. Ar putea influenţa – pozitiv sau negativ – dezvoltarea exprimării scrise a elevilor? Explică. Foloseşte acest spaţiu pentru rezolvarea sarcinii. 4.1.2 Statutul comunicării scrise Comunicarea scrisă este:  mijloc de comunicare folosit în mod uzual (scriem liste, scrisori, completăm formulare, lăsăm instrucţiuni pentru cei din familie etc.) pentru a înregistra şi transmite informaţii;  mijloc de dialog cu sine, modalitate de a dezvolta şi rafina înţelegerea noastră asupra lumii (jurnal);  mijloc de învăţare (notiţe, referate, fişe) şi de evaluare (lucrări, teste, probe de examen), în procesul didactic;  mijloc de învăţare şi de evaluare, în cadrul disciplinei, în interdependenţă cu activităţile de comunicare orală şi de lectură. 105 Didactica redactării 4.1.3 Avantajele şi dezavantajele comunicării scrise Schimbările produse în psihopedagogie şi în teoriile textului au dus, implicit, la schimbarea de paradigmă a didacticii redactării. Comunicarea scrisă, spre deosebire de comunicarea orală, presupune mai multă rigoare, datorată tocmai naturii canalului de vehiculare a mesajului. În tabelul următor sunt evidenţiate câteva avantaje şi dezavantaje ale comunicării scrise: Avantaje - se foloseşte un limbaj controlat şi controlabil din punctul de vedere al corectitudinii; - manifestările subiective se pot ascunde; - mesajul se fixează într-o imagine textuală, se pretinde o anumită grijă pentru redactarea estetică; - enunţarea scriptică poate fi progresivă şi elaborată îndelungat, pe baza unei strategii; - stăpânirea corectă a tehnicii scrierii, cunoaşterea regulilor de scriere. Dezavantaje - imposibilitatea folosirii limbajului nonverbal; - inexistenţa mărcii emoţionale, a subiectivismului participativ; - lipsa formei de control prin reacţia spontană a receptorului; - lipsa formei de control datorată reacţiei spontane a receptorului; - riscul ca receptorul să nu înţeleagă mesajul (sau chiar codul). Studiu individual: Valorificând informaţiile din tabelul anterior (avantajele şi dezavantajele comunicării scrise), realizează o comparaţie între comunicarea orală şi cea scrisă. Alcătuieşte o listă cu asemănările şi deosebirile existente între cele două tipuri de comunicare. Interpretează rezultatul comparaţiei, redactând un text de maximum 80 de cuvinte. Foloseşte acest spaţiu pentru rezolvarea sarcinii. 106 Didactica redactării 107 Didactica redactării Test de autoevaluare 1 1. Identifică trei semnificaţii ale scrierii. ___________________________________________________ ___________________________________________________ ___________________________________________________ ___________________________________________________ 2. Enumeră cel puţin cinci obiecte folosite pentru scris, de la începuturile umanităţii până azi. ___________________________________________________ ___________________________________________________ ___________________________________________________ 3. Precizează statutul comunicării scrise. ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ Completează următoarele enunţuri: Pe parcursul capitolului 4.1. m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar: ___________________________________________________ ___________________________________________________ ___________________________________________________ DISCUTĂ CU TUTORELE ACESTE ASPECTE. 108 Didactica redactării 4.2. Comunicarea scrisă – domeniu de conţinuturi al programelor de limba şi literatura română 4.2.1 Configuraţia domeniului comunicării scrise în programele pentru învăţământul obligatoriu În programele claselor a V-a – a VIII-a, conţinuturile comunicării scrise se structurează în funcţie de următorii parametri: procesul scrierii (organizarea textului scris, scrierea de mână şi prezentarea textului, punctuaţia) şi contextele de realizare (scrierea funcţională, scrierea reflexivă, scrierea imaginativă, scrierea despre textul literar / nonliterar). Iată harta conţinuturilor de redactare, pentru clasele a V-a – a VIII-a, conform programelor şcolare în vigoare: Procesul scrierii Contextele de realizare Organizarea textului scris Clasa a V-a · Scopul redactării · Documenta-rea în vederea realizării unei lucrări · Părţile componente ale unei compuneri (introducerea, cuprinsul, încheierea) Clasa a VI-a · Organizarea unui text în funcţie de destinaţie (scrisoarea, cererea, telegrama, cartea poştală) Scrierea de mână şi prezentare a textului · Scrierea caligrafică · Aşeza-rea corectă în pagina de caiet · Element e auxiliare în scriere (sublinieri, paranteze etc.). · Aşeza-rea în pagină. · Rolul simbolurilor şi al imaginilor în pagină Punctuaţia · Semnele de punctuaţie: punctul, virgula, două puncte, semnul întrebării, semnul exclamării, ghilimelele. · Semnele de punctuaţie: punctul, virgula, punctul şi virgula, linia de dialog şi linia de pauză. · Semnele ortografice: cratima, apostroful, punctul ca semn ortografic. Scrierea funcţională (pentru un scop practic, informativ) · Notiţele · Temele · Extempo-ralul · Lucrarea semestrială · Textul de tip informativ (oferire de informaţii privind diverse aspecte ale realităţii înconjurătoare) · Instrucţiuni privind efectuarea diverselor acţiuni Scrierea reflexivă (inspirată din experienţa personală) · Relatarea unor fapte şi întâmplări personale · Scrisoare a familială · Scrisoare a de felicitare · Relatarea · Argumen-tarea unui punct de vedere Scrierea imaginativă (compuneri libere) · Povestirea · Descrierea · Portretul · Descrierea · Povestirea · Portretul Scrierea interpre-tativă (despre textul literar/ nonliterar) · Transfor-marea textului dialogat în text narativ · Rezumatul · Povestirea · Aprecieri sumare referitoare la textele lirice şi epice · Rezumatul · Conspec-tul unui text de informare ştiinţifică · Aprecieri simple referitoare la organizarea textelor epice şi lirice studiate 109 Didactica redactării Clasa a VII-a · Exerciţii de alcătuire a planului unei lucrări pe o temă dată · Reorganiza-rea unui text propriu · Exerciţii de construire a unui text narativ prin expansiune sau restrângere · Aşeza-rea în pagină · Structura grafică specifică unor texte (versul liber, diverse fragmente de poezie şi de proză) · Valoarea funcţională şi expresivă a semnelor de punctuaţie · Textul documentar · Fişa de bibliotecă şi fişa de lectură · Prezentarea unui eveniment cultural · Exprima-rea în scris a unui punct de vedere personal · Dinamica structurării unei descrieri · Compoziţii personale realizate prin structurarea variată a unui text narativ propriu · Comenta-rea unor secvenţe din operele studiate · Semnifica-ţia titlului · Personajul literar (carac-terizare) · Rezumatul unui text ştiinţific Clasa a VIII-a · Structurarea analizei de text literar (integral sau fragmentar) · Aşeza-rea în pagină a textului · Valoarea expresivă a semnelor grafice şi de punctuaţie (actualizare) · Citirea şi completarea unor formulare tipizate (extras de cont, foaie de depunere etc.) · Redacta-rea unei invitaţii (aniversări, evenimente familiale etc.) · Curricu-lum-ul vitae · Procesul verbal · Analiza de text literar · Conspec-tul Aşa cum am arătat în subcapitolul 3.3.2. din Unitatea de învăţare 3, programele pentru nivelul inferior al liceului (clasele a IX-a şi a X-a) fac distincţia între „nivelurile de constituire a mesajului” oral sau scris (fonetic, ortografic şi de punctuaţie; morfosintactic; lexico-semantic; stilistico-textual; nonverbal şi paraverbal) şi „nivelurile receptării” (aceleaşi paliere, dar privite de această dată din perspectiva receptării mesajelor), ocupându-se, pe de o parte, de producerea mesajelor orale şi scrise, iar, pe de altă parte, de receptarea mesajelor orale şi scrise. Formele comunicării scrise propuse pentru studiu în liceu sunt: 110 Didactica redactării Clasa Clasa a IX-a Tipuri de texte / Contexte de realizare - relatarea unei experienţe personale, descriere, argumentare, rezumat, caracterizare de personaj, povestire, fişe de lectură, jurnal de lectură, referat, eseu structurat, eseu liber; - ştiri, anunţuri publicitare, corespondenţă privată şi oficială, formulare tipizate. Procesul redactării / Procesul scrierii - etapele redactării (pregătirea / documentarea, alcătuirea planului de idei, redactarea, verificarea şi corectarea, forma finală) - reguli generale în redactare (structurarea textului, adecvare la situaţie – de ex. cerinţele privind tema textului, limita de spaţiu etc. –, adecvare stilistică, aşezare în pagină, lizibilitate) - etape şi reguli specifice de redactare în funcţie de tipul de text Clasa a X-a - rezumat, caracterizare de personaj, eseu structurat şi eseu liber (actualizare), comentariu, analiză, **sinteză, **paralelă; - cerere, proces-verbal, curriculum vitae, scrisoare de intenţie, scrisoare în format electronic, *alte texte specifice domeniului de specializare; - proiecte. * la profilurile care au curriculum diferenţiat de tip A, destinat specializărilor din cadrul filierei teoretice – profil real, specializărilor din cadrul filierei vocaţionale – profil pedagogic, precum şi profilului militar (M.A.I) ** la profilul umanist, care are curriculum diferenţiat de tip B, destinat specializărilor din cadrul filierei teoretice – profil umanist şi specializării arta actorului din cadrul filierei vocaţionale – profil artistic „Verba volant, scripta manent.” 4.2.2 Ţintele lecţiilor de comunicare scrisă Ţintele lecţiilor de comunicare scrisă sunt: (a) familiarizarea cu formele comunicării scrise şi înţelegerea rolului factorilor care determină comunicarea – a şti; (b) dezvoltarea capacităţii de exprimare scrisă (însuşirea unor proceduri, convenţii specifice unor tipuri de texte diverse care să poată fi folosite în activitatea şcolară şi extraşcolară; aplicarea normelor de ortografie şi de punctuaţie; deprinderea modalităţilor de a da coerenţă unui text etc.) – a şti să faci; (c) formarea unei atitudini pozitive faţă de cultura scrisă şi a unor valori personale (conştientizarea imaginii de sine, în special prin scrierile de tip reflexiv) – a şti să fii. (d) folosirea scrierii ca mijloc al învăţării (notiţe, conspecte, fişe de lectură, scheme etc.) – a şti să înveţi. Procesul formării şi cizelării competenţei de redactare (numită de Alina Pamfil – în lucrarea citată, p.97 – competenţă scripturală) presupune, ca şi în cazul comunicării orale, desfăşurarea unor demersuri didactice complexe, ce vizează cele trei dimensiuni ale componentei verbale a situaţiei de comunicare:  dimensiunea lingvistică – cunoaşterea şi folosirea corectă a regulilor de ortografie şi de punctuaţie, a aspectelor de ordin morfologic şi sintactic;  dimensiunea textuală – cunoaşterea şi structurarea corectă a unor tipuri textuale diverse;  dimensiunea discursivă – adaptarea la diverse situaţii de comunicare. Formarea competenţei de redactare necesită o corelare a activităţilor de comunicare scrisă şi o combinare a lor cu activităţile de comunicare orală şi de interpretare de text literar 111 Didactica redactării sau nonliterar. De fapt, aşa cum în istoria umanităţii literatura orală a fost premergătoare literaturii scrise, comunicarea orală „pregăteşte terenul” comunicării scrise. Studiu individual: Alege o programă de gimnaziu sau de liceu (clasa a IX-a sau a X-a), în funcţie de nivelul la care vei preda. Citeşte cu atenţie domeniul comunicării scrise din programa pentru care ai optat, precum şi tabelul obiectivelor de referinţă (pentru gimnaziu) sau al competenţelor specifice (pentru liceu). Completează tabelul de mai jos, astfel încât să obţii corelaţii între conţinuturile acestui domeniu şi obiectivele de referinţă sau competenţele specifice potrivite din programă, precum şi să identifici tipul de activităţi (de receptare sau de producere a mesajelor) prin care se pot realiza acestea. Vezi modelul de la pag. 80. Clasa OR / CS Conţinuturi Activităţi de receptare a mesajelor Activităţi de producere a mesajelor 112 Didactica redactării 4.2.3 Activităţi, metode şi tehnici de predare-învăţare a comunicării scrise Formarea competenţelor de a produce şi recepta mesaje scrise impune folosirea unei palete largi de metode şi tehnici, de multe ori îmbinarea metodelor tradiţionale cu cele moderne oferind profesorilor posibilitatea conceperii unor demersuri didactice variate, trezind astfel interesul elevilor şi încurajându-le participarea la realizarea actului educaţional. ¨Conversaţia euristică – este o metodă folosită în toate orele de limba şi literatura română, combinându-se cu majoritatea celorlalte metode, constă în conducerea elevilor, cu ajutorul raţionamentelor, la cunoştinţe noi. Conversaţia, ca metodă care implică ideea de comunicare, a fost pe larg prezentată în unitatea de învăţare 3. ¨Exerciţiul – contribuie la dezvoltarea unor capacităţi şi aptitudini intelectuale, la dezvoltarea operaţiilor mentale, la înţelegerea noţiunilor şi teoriilor învăţate, la sporirea capacităţii operatorii a cunoştinţelor, priceperilor şi deprinderilor. Folosirea exerciţiului la orele de limba şi literatura română contribuie la:  identificarea trăsăturilor diferitelor tipuri de limbaj, formularea ideilor principale ale unui text (literar sau nonliterar),  rezumarea conţinutului unui text (literar sau nonliterar), redactarea diferitelor tipuri de texte (expozitive, argumentative etc.). ¨Demonstrarea – se foloseşte în cadrul orelor / activităţilor de redactare cu scopul de a uşura înţelegerea unor noţiuni şi pentru a forma deprinderi sau comportamente adecvate emiţătorului / receptorului unui mesaj scris. În activitatea ta didactică, vei putea folosi această metodă, de exemplu, pentru a le prezenta elevilor, cu ajutorul imaginilor audio sau video, caracteristicile stilului publicistic. ¨Învăţarea prin acţiune – „learning by doing” (John Dewey) este o metodă activă, folosită cu precădere în pedagogia modernă; constă în angajarea totală a elevului în acţiunea de învăţare. Le poţi propune elevilor tăi sarcini de învăţare de tipul:  „Redactează, după modelul dat, o cerere către directorul şcolii, prin care să soliciţi eliberarea unei adeverinţe din care să rezulte că eşti elev în clasa a VIII-a. Adeverinţa îţi este necesară pentru a te înscrie la biblioteca din comună.”  „Respectând părţile componente ale unei compuneri, redactează un text de 113 Didactica redactării 15-20 de rânduri, în care să descrii o sărbătoare specifică zonei în care locuieşti.” ¨Învăţarea prin descoperire – „learning by discovery” (Guilford) – constă în punerea elevului în ipostaza descoperitorului, ajutându-l, astfel, să-şi formeze priceperi şi deprinderi de muncă intelectuală. Prin folosirea acestei metode, elevii vor învăţa:  să consulte dicţionare,  să înregistreze şi apoi să interpreteze date semnificative,  să fişeze materialul citit,  să folosească fişele întocmite,  să identifice părţile componente ale unei compuneri. ¨Formularea enunţurilor pas cu pas – urmăreşte valorificarea priceperilor şi deprinderilor dobândite de elevi în clasele I – a IV-a. Îţi propunem folosirea acestui procedeu în clasa a V-a, pentru a putea stabili, pe de o parte, capacitatea elevilor de alcătuire a enunţurilor (propoziţii şi/ sau fraze), lucru deosebit de important în construirea viitoarelor demersuri didactice care vizează formarea capacităţii de exprimare scrisă a elevilor, pe de altă parte, pentru a descoperi eventualele lacune în exprimarea scrisă, în vederea îmbunătăţirii performanţei şcolare a elevilor. Vei putea formula următoarele sarcini, pentru a fi rezolvate în scris: - alcătuieşte câte un cuvânt cu fiecare dintre silabele scrise, - apoi formulează câte o propoziţie care să cuprindă, pe rând, fiecare cuvânt alcătuit, - îmbogăţeşte propoziţiile cu expresii alese (frumoase). Silabe Cuvinte Propoziţii Propoziţii cu expresii alese ma- -re- -nea -e- 114 Didactica redactării Aşa cum poţi observa, din exemplificările date, este recomandabil să apelezi, încă de la început, la capacitatea de observare a elevilor – silabele date sunt de la începutul, din interiorul sau de la sfârşitul cuvântului. Acum se poate fixa foarte bine şi rolul cratimei, semn ortografic; de asemenea, poţi utiliza acest exerciţiu pentru realizarea unei compuneri gramaticale, după parcurgerea noţiunilor elementare de fonetică, din clasa a V-a. Astfel, elevii vor putea înţelege mai bine regulile de despărţire în silabe a grupurilor vocalice şi consonantice. ¨Termeni cheie – este o metodă care încurajează emiterea unor idei cât mai variate, contribuie la dezvoltarea imaginaţiei creatoare, transformă elevii în co-participanţi la actul învăţării. Activitatea va putea fi desfăşurată în felul următor: - vei alege 4-5 termeni cheie din textul care urmează să fie studiat; - formulezi sarcina de lucru, pe care o vei adresa frontal – „Alcătuiţi fiecare câte o povestire în care să folosiţi următorii termeni” (cele 4-5 cuvinte alese); - elevii trebuie să alcătuiască individual câte o povestire în care să folosească termenii aleşi de tine, - vei încuraja elevii în alcătuirea unor texte cât mai originale, în care să ţină seama de criteriile de redactare a textului, stabilite împreună (de exemplu, organizarea ideilor în scris, utilizarea limbii literare, abilităţi analitice, ortografie, punctuaţie, aşezare în pagină); - câteva din mesajele scrise de elevi vor fi citite în faţa clasei, apoi vei aduna caietele elevilor pentru a corecta produsele muncii lor. Aminteşte-ţi! Caietele elevilor sunt şi oglinda muncii tale. Orice greşeală descoperită la timp poate fi mai uşor corectată, elevul putând înţelege în ce constă greşeala lui – dacă i se semnalează într-un timp util, nu după 2-3 săptămâni de la producerea mesajului. ¨Scrierea liberă – contribuie la formarea priceperilor şi deprinderilor de a redacta anumite texte, reactualizează cunoştinţe anterioare ale elevilor, încurajează emiterea unor idei variate, contribuie la dezvoltarea imaginaţiei creatoare. Etapele activităţii: - formulezi sarcina de lucru pe care o vei adresa frontal; - elevii trebuie să realizeze, într-un timp dat, sarcina de lucru, în acest moment accentul nu cade pe corectitudinea exprimării, ci, în primul rând, pe notarea imediată a ideilor şi gândurilor; 115 Didactica redactării - încurajezi elevii în alcătuirea unor texte cât mai originale, care să fie rezultatul unor variante intermediare, îmbunătăţite şi reluate în vederea cizelării lor. ¨Ştiu / Vreau să ştiu / Am învăţat – este o metodă care fixează cunoştinţele elevilor despre o temă dată, oferind deschideri spre noi informaţii, contribuie la realizarea unor corelaţii între cunoştinţele, priceperile şi deprinderile dobândite anterior şi cele noi, transformă elevii în co-participanţi la actul învăţării. Vei parcurge împreună cu elevii următorii paşi: - împarţi clasa în grupe / perechi, cerându-le elevilor să întocmească o listă cu tot ceea ce ştiu despre tema dată, - în timp ce elevii lucrează, realizezi pe tablă următorul tabel: Ştiu Vreau să ştiu Am învăţat - în prima rubrică se vor nota informaţiile pe care grupele / perechile le consideră cunoscute, - elevii vor identifica, apoi, întrebările pe care le au în legătură cu tema abordată, întrebări ce vor fi trecute în coloana a doua a tabelului, aici poţi interveni, dirijând activitatea elevilor, - se citeşte textul, - se trec în coloana a treia („Am învăţat”) răspunsurile găsite în text la întrebările formulate anterior („Vrem să ştim”), - sunt comparate cunoştinţele anterioare cu întrebările şi răspunsurile primite. ¨Jurnalul dublu – este o metodă care ajută elevul să stabilească legături între textul citit şi experienţa personală; contribuie la stabilirea analogiilor, la compararea, evaluarea unor fapte, gesturi, întâmplări; demonstrează posibilitatea interpretării diferite a aceluiaşi text. Etapele activităţii: - le ceri elevilor să citească un text dat, să 116 Didactica redactării selecteze fragmentele care i-au impresionat, motivându-şi alegerea, - elevii citesc textul şi completează următorul tabel: Fragment / paragraf semnificativ Comentarii / interpretări - poţi împărţi clasa în grupe, urmând să se discute în interiorul fiecărui grup ce fragmente s-au selectat şi ce interpretări s-au făcut, - apoi se pot prezenta observaţiile în faţa clasei, rolul tău fiind acela de a facilita şi modera discuţiile. ¨Eseul de 5-10 minute – este o metodă care contribuie la formarea părerii personale, ajutând elevul să stabilească legături între textul citit şi experienţa personală, la dezvoltarea imaginaţiei creatoare, demonstrează posibilitatea interpretării diferite a aceluiaşi text. Etapele activităţii: - le ceri elevilor să realizeze un eseu (=„încercare”) alcătuit din 6-8 enunţuri, dându-le sarcini în legătură cu textul studiat, - elevii scriu eseul în 5-10 minute, - eseurile sunt citite şi discutate în clasă. 4.2.4. Forme de organizare a clasei Activităţile de comunicare scrisă necesită o atenţie specială a profesorului de limba şi literatura română, care trebuie să „descopere” pentru fiecare activitate didactică modalitatea optimă de organizare a elevilor, pentru a atinge printr-un efort minim o eficienţă cât mai mare. Activităţile didactice consacrate redactării sunt precedate de activităţi specifice comunicării orale, căci pregătirea şi realizarea planului de idei sunt o combinaţie armonioasă a comunicării orale şi a celei scrise. Redactarea şcolară a cunoscut, prin noile programe, o transformare pozitivă, diversificându-se contextele de producere şi de receptare a mesajului scris. Faţă de redactarea tradiţională, când elevul era emiţătorul, iar profesorul receptorul mesajului, prin aplicarea modelului comunicativ-funcţional se schimbă în permanenţă statutul emiţătorului şi al receptorului, elevul construind texte diferite în contexte variate. Astfel, asistăm la diversificarea situaţiilor de comunicare în funcţie de parametrii vizaţi: 117 Didactica redactării Situaţia de comunicare - evidenţierea rolului emiţătorului şi al receptorului în configurarea mesajului scris - evidenţierea modului în care configuraţia mesajului scris se poate schimba în funcţie de statutul emiţătorului şi al receptorului - evidenţierea modului în care configuraţia mesajului scris se poate schimba în funcţie de canalul folosit - structurarea mesajului în alt tip de limbaj decât cel verbal Sarcini posibile - „Redactează o scrisoare adresată prietenului tău / părinţilor tăi / profesorului tău...” - „Scrie în calitate de cititor pasionat al revistei…” - „Realizează, în scris, o de-scriere a satului în care trăieşti pentru a fi citită de un localnic / de un posibil vizitator / de un turist străin…” - „Realizează, în scris, o descriere a satului în care trăieşti pentru a putea fi inserată într-un ghid turistic / într-un manual de geografie / într-o povestire” - „Rezumă, în scris, textul unui basm pentru a-l putea citi colegilor mai mici / în şedinţa cercului literar din şcoală” - „Transformă scrisoarea redactată prietenului tău într-un mesaj electronic / într-o telegramă / într-un bilet” - „Transformă banda desenată / tabloul într-o naraţiune…” - „Găseşte o altă modalitate de comunicare, în afara cuvântului scris, prin care să ilustrezi o idee principală a basmului…” Elevii pot fi organizaţi în clasă în funcţie de tipul de redactare: - redactare individuală - redactare colectivă (frontală, în perechi, în echipă) Sugestii şi recomandări detaliate, privind gruparea şi aşezarea elevilor, vei putea citi în Unitatea de învăţare 4, din modulul al II-lea al Didacticii limbii şi literaturii române. 4.2.5. Tipuri de text Redăm, în continuare, tipologia textelor după J.-M. Adam (1991, 2001), apud Alina Pamfil, Limba şi literatura română în gimnaziu. Structuri didactice deschise, ediţia a II-a, Editura Paralela 45, 2004, p.191: 118 Didactica redactării Tipuri sau secvenţe de text şi obiectivul lor Textul narativ a povesti Textul descriptiv a descrie Textul scenic sau „dialogal / conversaţional” Textul informativ a informa Textul explicativ a face să înţeleagă Textul injonctiv a indica modul de acţiune TIPOLOGIA TEXTELOR (J.-M.Adam) Mărci lingvistice Genuri de texte ce probabile aparţin sau care au o secvenţă ce aparţine unui anume tip de text - repere temporale, mai - romane, nuvele, ales: atunci, apoi, mai basme… târziu… - fapte diverse - timpuri verbale: prezent - pasaje de basm, şi perfect compus sau schiţă, nuvelă perfect simplu - lexic: frecvenţa verbelor şi adverbelor ce insistă asupra acţiunii - repere spaţiale, mai - pasaje de roman, ales: aici, mai departe, nuvelă, pastelul lângă… - planşe anatomice - timpuri verbale: - pasaje de ghid imperfect sau prezent turistic - lexic: frecvenţa substantivului şi adjectivului; verbe ale stării; câmpuri lexicale ce asigură unitatea tematică - punctuaţie specifică - piese de teatru - mărci ale enunţării - scene în texte epice - conversaţii „pe viu” - estomparea completă a - unele articole de emiţătorului presă - articulaţii de tip - rubrici de presă de cronologic: mai întâi, tipul „meteo”, apoi…; timp verbal: „anunţuri” prezentul - lexic specific orizontului tematic - estomparea - manuale şcolare emiţătorului - unele texte - conectori logici: cauză ştiinţifice – efect: deoarece, deci… - timp verbal: prezentul - lexic specific orizontului tematic - estomparea - reţete emiţătorului - prospecte timpuri verbale: imperativ sau infinitiv Întrebări ce evidenţiază specificul textului Cine? Ce face? Unde? Când? Cum? De ce? Ce este descris? De cine? Cum? De ce? Cine vorbeşte? Cu cine? Despre ce? Unde? Când? De ce? Despre ce suntem informaţi? De cine? Cum? De ce? Ce este explicat? De cine? Cum? De ce? La ce se referă indicaţiile? Cine le dă? De ce? 119 Didactica redactării Textul argumentativ a convinge - conectori logici: deoarece, în consecinţă, cu toate acestea… - lexic, în funcţie de strategia adoptată: neutru sau valorizant vs. devalorizant - expuneri, prezentare de carte - editoriale, cronici şi comentarii de presă Cine argumentează? Ce argumentează? Pe cine doreşte să convingă? Cui i se opune? De ce? 4.2.6. Structurarea lecţiilor de redactare Scrierea poate fi abordată din mai multe perspective, prezentate de Alina Pamfil conform studiului lui Le Bouffant (vezi lucr.cit., pp. 95-96): ¨Abordarea „metodică” – este prezentată ca o prelungire a perspectivei tradiţionale care conferă scrierii valoarea de activitate intelectuală esenţială, asigurând accesul elevilor la formele culturii majore. Această perspectivă urmăreşte structurarea unor scenarii didactice focalizate pe formarea capacităţilor fundamentale de exprimare scrisă, speciile vizate fiind rezumatul, argumentarea, descrierea, textul explicativ, comentariul: 1) Pregătirea – culegerea materialelor indicate în bibliografie, înţelegerea de către elev a scopului pentru care scrie, a sarcinii ca atare 2) Planificarea – structurarea şi ordonarea ideilor 3) Redactarea propriu-zisă 4) Verificarea – relectura şi revizuirea (ameliorarea şi finalizarea redactării) 5) Evaluarea / reflecţia. Ultima etapă, ignorată în practica tradiţională, are rolul de a le oferi elevilor reperele necesare pentru îmbunătăţirea activităţii lor de redactare şi, de asemenea, de a le stimula interesul pentru scris, relevându-le valenţele pe care redactarea le are pentru dezvoltarea personală a fiecăruia. ¨Abordarea „expresivă” – conferă scrierii valoarea de activitate esenţială în procesul de dezvoltare personală a elevului, considerând-o un proces creativ. Prin activităţile didactice realizate din această perspectivă sunt vizate scrierile de texte literare, relatările unor evenimente şi întâmplări personale şi compunerile de jurnale. O astfel de abordare presupune un alt mod de a concepe scenariul didactic: 1) Scrierea liberă – notarea ideilor şi sentimentelor generate de temă fără o anumită ordine, aşa cum se „nasc” ele în mintea elevului; corespunde brainstorming-ului (cunoscut ca metodă folosită la comunicarea orală). 2) Rescrierile / variantele intermediare – numite de Alina Pamfil „ciorne succesive” – care presupun coexistenţa planificării, redactării / textualizării şi verificării / revizuirii. 3) Varianta finală. ¨Abordarea „socializatoare” – conferă scrierii valoarea de instrument al integrării şi reuşitei sociale, elevul este privit ca „actor social, implicat într-un proces de redactare, proces ancorat într-o situaţie de comunicare autentică (non-didactică).” 120 Didactica redactării (Alina Pamfil, lucr.cit., p.96). Această perspectivă aduce în prim plan aspectele pragmatice ale producerii mesajelor scrise, speciile vizate aparţin scrierii funcţionale: notiţele, temele, textul documentar, fişa de bibliotecă, formularele tipizate, invitaţia, curriculum vitae, procesul verbal, cererea, scrisoarea etc. Pentru abordarea „socializatoare” îţi propunem structurarea lecţiei de redactare pornind de la modelul „Evocare – Constituirea sensului – Reflecţie” (prezentat în unitatea de învăţare 3, subcapitolul 3.3.7): 1) Evocare / punere în context / actualizare – legătura cu cele învăţate anterior o poţi realiza fie prin brainstorming, fie printr-o conversaţie dirijată, urmărind cunoştinţele pe care le au elevii despre scrierea funcţională şi despre specia anume vizată. 2) Constituirea sensului – se poate realiza prin demersuri inductive, deductive, analogice sau dialectice, ori chiar printr-o combinare a acestor demersuri. 3) Reflecţie – are un rol decisiv în finalul lecţiilor de redactare, prin reluarea paşilor parcurşi de elevi în producerea textului şi prin stabilirea unor conexiuni, în ceea ce priveşte aplicabilitatea celor învăţate în viaţa de zi cu zi. Diversificarea situaţiilor de comunicare duce, implicit, la extinderea contextelor de realizare a textului scris, programele şcolare propunând patru categorii de scriere: funcţională, reflexivă, imaginativă şi interpretativă (despre textul literar / nonliterar). Cele patru categorii de scriere pot fi cunoscute şi, apoi, realizate de elevi prin organizarea de către profesor a unor variate scenarii didactice. Scrierea funcţională poate fi abordată prin parcurgerea a trei etape: prezentarea caracteristicilor textului funcţional, producerea de text şi analiza textului produs. Îţi propunem un posibil scenariu didactic pe care l-ai putea realiza în vederea cunoaşterii şi redactării invitaţiei: - prezentarea unor invitaţii (la evenimente culturale, sportive, la aniversări etc.); - analiza modelelor prezentate, identificându-se convenţiile specifice invitaţiei (formula de adresare, data, locul, semnătura), conţinutul adecvat, folosirea unui registru stilistic potrivit; - alegerea, împreună cu elevii, a unui subiect potrivit redactării unei invitaţii; - împărţirea clasei în perechi sau pe grupe (3-4 elevi) şi producerea textului (redactarea invitaţiei); - prezentarea unor invitaţii redactate în grup, discutarea lor; - reflecţie asupra activităţii desfăşurate, definirea invitaţiei şi stabilirea convenţiilor specifice acestui text funcţional; - stabilirea temei pentru acasă – activitate independentă – redactarea unei invitaţii cu temă la alegere. 121 Didactica redactării Acest scenariu poate fi utilizat pentru cunoaşterea şi redactarea diverselor tipuri de texte funcţionale (telegramă, curriculum vitae, cerere, proces-verbal etc.).  Pentru scrierea reflexivă, programele şcolare prevăd relatarea unor evenimente, întâmplări, experienţe personale, redactarea scrisorii familiale şi de felicitare, argumentarea, prin exprimarea unui punct de vedere personal. a. Relatarea unor evenimente, întâmplări, experienţe personale se poate realiza prin fişa biografică, autobiografia imaginară, jurnalul personal, jurnalul de lectură, făcând apel atât la experienţa realităţii înconjurătoare, cât şi la emoţia produsă de actul lecturii. În realizarea scenariului didactic, vei putea parcurge următorii paşi: - amintirea unor evenimente / momente semnificative din viaţa elevilor, - relatarea orală a acestor evenimente, prin gruparea elevilor în perechi şi folosind ascultarea activă, apoi 2-3 elevi vor relata evenimentele în faţa întregii clase, colegii putând cere lămuriri sau încurajându-i prin feedback pozitiv; - relatarea în scris a evenimentelor prezentate anterior oral, de către fiecare elev, ţinând seama de feedback-ul colegilor; - lectura textelor redactate în perechile constituite anterior, rescrierea lor în urma discuţiilor purtate; - citirea unor texte redactate, în faţa clasei; - reflecţie asupra activităţii desfăşurate; - aşezarea textelor realizate în portofoliu. b. Redactarea scrisorilor (familiale, de felicitare) poate urma scenariul prezentat la scrierea funcţională. c. Argumentarea unui punct de vedere personal apare în programele claselor a VI-a şi a VII-a, fiind pregătită prin exerciţii orale şi scrise de tipul „Descoperă elementele componente ale anunţului publicitar…”, „Arată care este mesajul clipului publicitar…”, „Prezintă argumente în favoarea ideii că…”. Iată paşii redactării unui text argumentativ (clipul publicitar), prezentaţi de Alina Pamfil în lucr.cit., pp.118-119: 1. justificarea activităţii, alegerea unui clip publicitar controversat, vizionarea lui repetată; 2. dezbaterea orală a clipului – mai întâi elevii sunt lăsaţi să-şi prezinte liber opiniile legate de calitatea clipului, apoi profesorul va dirija activitatea propunând gruparea datelor din perspectiva impactului asupra receptorului, a limbajelor şi procedeelor utilizate, a relaţiilor dintre limbaje; argumentele vor fi notate pe tablă; 3. prin activitate independentă, fiecare elev va structura un plan propriu, în funcţie de teza pe care o susţine şi de argumentele grupate pe tablă; 4. fiecare elev va decide în ce calitate scrie (telespectator, ziarist etc.) şi cui îi adresează textul (autorului clipului, unui coleg, 122 Didactica redactării directorului canalului de televiziune care îl transmite etc.); 5. profesorul propune variante de exprimare referitoare la: - modalitatea expunerii: directă, indirectă, subiectivă, obiectivă; - organizatorii textuali: cronologici (mai întâi, apoi, în sfârşit), de cauză (pentru că…, de fapt…), de consecinţă (astfel, deci, prin urmare) – la clasele mai mici, la care se adaugă, la clasele a IX-a şi a X-a – organizatorii textuali de opoziţie (totuşi, dar, dimpotrivă), de alternativă (sau – sau, fie – fie, când – când), de corelare (de altfel, în plus, nu numai…, ci şi…); 6. profesorul atrage atenţia elevilor asupra importanţei prezentării motivelor care au generat aprecierile; 7. redactarea textelor, cu sprijinul profesorului, atunci când este nevoie; 8. reflecţie asupra momentelor procesului de redactare; 9. lectura şi corectarea textelor. Scrierea imaginativă – corespunde compunerilor libere, urmărind, în primul rând, redactarea textelor narative şi descriptive. Caracteristicile acestor texte sunt prezentate în unitatea de învăţare 2, din Didactica limbii şi literaturii române (II). Scenariul didactic tradiţional propune parcurgerea următoarelor etape: - anunţarea temei - discutarea frontală a temei - realizarea unui plan comun - redactarea textului - lectura şi corectarea lui (vezi modalităţile de corectare prezentate în subcapitolul 4.2.7.) - rescrierea textului în forma finală - lectura textului (în forma finală) - reflecţie asupra activităţii desfăşurate. Îţi propunem, de asemenea, folosirea abordării „expresive” şi a celor trei paşi prezentaţi anterior, la pagina 120, alternarea scenariului didactic tradiţional cu cel modern fiind benefică procesului didactic. Scrierea interpretativă – despre textul literar sau nonliterar – începe încă din clasele mici, cu exerciţii mai simple (de înlocuire a expresiilor, locuţiunilor, grupurilor de cuvinte printr-un singur cuvânt; de transformare a vorbirii directe în vorbire indirectă şi invers; de identificare a câmpurilor lexicale etc.), ajungând la rezumat, conspect, comentariu, analiză de text, caracterizare de personaj, eseu structurat şi eseu liber. Încă din clasa a V-a, elevul învaţă să realizeze rezumatul unui text. Pentru a-i facilita înţelegerea paşilor pe care trebuie să-i urmeze, îţi propunem realizarea unor exerciţii de transformare a textului dialogat în text narativ. 123 Didactica redactării De exemplu, le poţi propune elevilor următorul exerciţiu: Transformă textul dialogat în naraţiune: (textul ales). Pentru trecerea vorbirii directe în vorbire indirectă vei proceda astfel: - vei elimina linia de dialog; - vei adăuga, dacă nu există în text, verbe cu sensul de a zice (a spune, a întreba, a cere, a răspunde etc.); - vei transforma persoanele I şi a II-a a verbelor în persoana a III-a; - vei lega verbul cu sensul de a zice de textul transformat la persoana a III-a, prin elemente de relaţie de tipul: să, ca să, că, dacă, unde, când, cum, care, de ce etc.; - în textul transformat vei reproduce cât mai exact cuvintele vorbitorului; - dacă textul cuprinde verbe la modul imperativ, acestea se trec la modul conjunctiv; - vei elimina vocativul sau îl vei transforma în dativ; - vei elimina exclamaţiile şi interogaţiile, înlocuindu-le prin verbe la moduri impersonale. Pentru a realiza redactarea rezumatului unui text nonliterar, vei putea stabili împreună cu elevii următorii paşi: a. pregătirea redactării rezumatului - citeşte textul, pentru a-ţi reaminti tema acestuia; - reciteşte textul, pentru a putea stabili şi delimita informaţiile principale; - subliniază elementele care reprezintă esenţialul din fiecare fragment delimitat; b. redactarea rezumatului - formulează ideile principale – încearcă să exprimi prin enunţuri proprii elementele subliniate; pentru ca enunţurile să fie mai concise, poţi folosi gerunziul; - legătura dintre enunţurile rezumatului o poţi realiza prin cuvinte şi expresii ca: la început, apoi, între timp, după aceea, pentru ca să etc.; - păstrează succesiunea în care sunt prezentate informaţiile; - evită introducerea detaliilor nesemnificative; - nu comenta sau exprima păreri personale în legătură cu informaţiile prezentate; c. citirea rezumatului redactat şi corectarea eventualelor greşeli; d. redactarea formei corectate, respectând normele de aşezare a textului în pagină. În cazul analizei unui text literar liric, ai putea stabili, împreună cu elevii, următorul plan al compunerii: 124 Didactica redactării Introducere Cuprins Încheiere - încadrarea poeziei în opera poetului; - precizarea temei şi a motivelor întâlnite; - relevarea modului de expunere dominant şi a trăsăturilor acestuia, identificabile în textul poetic dat; - prezentarea procedeelor artistice folosite şi a elementelor de prozodie; - încadrarea textului în gen şi / sau specia literară; - susţinerea unui punct de vedere propriu sau adoptat din critica literară, referitor la semnificaţia poeziei. Temă de reflecţie: Alina Pamfil, în lucr.cit., p.105, propune câteva soluţii de structurare a activităţilor de redactare: „1. activităţi de redactare corelate cu orele de lectură: prezentarea unor texte în care structurile textuale sunt evidente; evidenţierea specificului lor; exerciţii de recompunere a unor texte-puzzle, exerciţii de redactare a unor asemenea texte; 2. activităţi de redactare autonome: redactarea unor texte în absenţa unor modele; prezentarea unor modele şi analiza lor din punctul de vedere al codului textual; rescrierea textelor; 3. ateliere de scriere: antrenarea elevilor în activităţi de producere a unor texte integrale şi complexe (în care coexistă structuri textuale diverse, precum basmul sau schiţa) şi integrarea, la începutul fiecărei ore de scriere, a unor mini-lecţii; fără a avea o legătură directă cu activitatea de scriere, aceste mini-lecţii pot viza familiarizarea sau aprofundarea unor structuri textuale la care elevii pot face apel pe parcursul scrierii textului.” Alege câte două contexte de realizare pentru fiecare tip de activitate de redactare propusă. Motivează-ţi opţiunile făcute. Foloseşte spaţiul pentru redactarea răspunsului. 125 Didactica redactării 126 Didactica redactării 4.2.7. Forme de evaluare a activităţii de redactare a elevilor Produsele muncii elevilor, textele redactate – compunerile –, trebuie supuse unui proces de corectare, discutare şi de evaluare, adică unui proces de reflecţie. Fiecare dintre noi aşteaptă din partea celorlalţi o apreciere a muncii depuse. Elevul aşteaptă aprecieri din partea ta, a profesorului de limba şi literatura română, dar şi din partea colegilor, a părinţilor şi, nu în ultimul rând, chiar o autoapreciere. Regândirea didacticii redactării impune nu numai evaluarea produsului, a textelor finite (realizate de elevi într-un anume timp, respectând anumiţi itemi), ci şi a procesului redactării, adică a variantelor intermediare. Evaluarea constituie o piatră de încercare atât pentru tine, ca profesor, cât şi pentru elev: o profesorul poate verifica, astfel, rezultatele activităţii sale didactice, modul în care elevii au înţeles explicaţiile şi îndrumările date; o elevul află punctele tari şi punctele slabe ale competenţelor sale de comunicare scrisă, putând să îşi îmbunătăţească performanţa de la o activitate didactică la alta. Corectarea este o operaţie foarte importantă în formarea capacităţii de redactare. Rolul ei nu este de a sancţiona elevul, de a-i arăta ce nu a făcut bine, ci de a-l încuraja în producerea diverselor texte, de a-i confirma reuşita ori de a-i semnala eventualele erori. Corectarea devine eficientă, dacă se respectă anumite cerinţe: · se realizează la timp, pentru a se evita decalajele dintre elaborare şi evaluare; · se folosesc diverse modalităţi de corectare, pentru a evita obişnuinţa / monotonia; · este adecvată particularităţilor de vârstă şi celor intelectuale ale elevilor; · are un caracter sistematic şi încurajator. Corectarea poate fi realizată în mai multe feluri: corectarea de către profesor – constă în corectarea integrală a compunerilor, ţinând seama de cerinţele stabilite împreună cu elevii – cerinţe generale, valabile pentru orice tip de text, şi cerinţe speciale – ale tipului de text redactat. Iată lista unor posibile criterii, pe care le poţi stabili pentru redactarea: unei scrisori familiale: Criterii generale Criterii speciale - păstrarea structurii unei - respectarea convenţiilor specifice compuneri (introducere, scrisorii: formula de adresare, cuprins, încheiere); formula de încheiere, data, locul, - corectitudinea exprimării; semnătura; - respectarea regulilor de - conţinut adecvat unei astfel de ortografie şi de punctuaţie; compuneri; - prezentare grafică – - folosirea unui registru stilistic estetică, lizibilitate şi potrivit (colocvial); prezentare; 127 Didactica redactării  unei descrieri ştiinţifice: Criterii generale - păstrarea structurii unei compuneri (introducere, cuprins, încheiere); - corectitudinea exprimării; - respectarea regulilor de ortografie şi de punctuaţie; - prezentare grafică – estetică, lizibilitate şi prezentare; Criterii speciale - respectarea convenţiilor specifice descrierii ştiinţifice: text informativ, caracterizat prin concizie, precizie şi obiectivitate; - conţinut adecvat unei astfel de compuneri; - folosirea unui registru stilistic potrivit (cult), a unui limbaj standard; Alina Pamfil, în lucr.cit., p.108, consideră că „Evaluarea textelor finite presupune elaborarea unor grile structurate în funcţie de parametrii «speciei», dar şi în funcţie de o serie de criterii generale. Aceste criterii e bine să rescrie cele trei dimensiuni ale componentei verbale a competenţei de comunicare şi să vizeze, în plus, conţinutul şi estetica textului scris”: 1. criteriul conţinutului – adecvarea textului la domeniul pe care îl reprezintă; 2. criteriul pragmatic sau discursiv – adecvarea textului la situaţia de comunicare cerută de specie sau fixată de profesor ori de elev; 3. criteriul structurii textuale – evaluarea textului din perspectiva macrocoerenţei (raportul dintre paragrafe, echilibrul dintre părţi, ordinea secvenţelor, calitatea introducerii şi încheierii) şi microcoerenţei (decupajul de paragrafe şi fraze, modificările de ton, prezenţa unor explicaţii, imagini) – cf. Alina Pamfil, lucr.cit., p.108; 4. criteriul lingvistic – evaluarea textului din punct de vedere lexical, gramatical, al respectării regulilor de ortografie şi de punctuaţie; 5. criteriul „estetic” – aşezarea în pagină şi grafia textului. Aceste criterii pot fi transpuse în grile de control şi de evaluare. Asupra modului de realizare a grilelor de evaluare ne vom opri în Unitatea de învăţare 3, din modulul al II-lea al Didacticii limbii şi literaturii române. corectarea prin dialog cu clasa – se poate realiza fie spontan, în timpul elaborării unui text, fie după corectarea realizată de profesor, pentru a se putea evidenţia anumite greşeli tipice, de redactare sau de ortografie, acest tip de corectare implică participarea activă a elevilor şi, prin urmare, o învăţare prin acţiune. Prin folosirea acestei modalităţi de corectare, mai ales în clasele a V-a – a VI-a, vei reuşi să formezi la elevi deprinderi de scriere corectă şi conştientă, conform normelor gramaticale, ortografice şi de punctuaţie, precum şi deprinderea de a redacta texte diferite, respectând convenţiile specifice fiecărui tip. Modalitatea de lucru constă în a conduce elevul spre descoperirea şi înţelegerea eventualelor greşeli şi, apoi, spre corectarea lor. 128 Didactica redactării corectarea de către elev – este modalitatea prin care elevul învaţă să se autocorecteze. Se pot folosi diferite semne de corectură (cele utilizate în corectura şpalturilor tipografice), sau profesorul poate semnala numărul de greşeli de ortografie, de punctuaţie, de exprimare, elevul fiind pus în situaţia de a le identifica în textul redactat. Pentru a le oferi elevilor exemple diferite de redactare, îi poţi organiza în perechi sau în grupe de 3-4 elevi, corectând fiecare produsul muncii colegului. Discutarea compunerilor contribuie la conştientizarea actului redactării, a paşilor pe care trebuie să îi parcurgă elevul în realizarea unui anumit text; se poate realiza fie ca un moment distinct al unei ore obişnuite de limbă şi literatură română, fie ca o activitate de sine stătătoare, cu un demers riguros proiectat. O lecţie consacrată exclusiv discutării compunerilor poate avea următorul desfăşurător (cf. Constantin Parfene, Metodica studierii limbii şi literaturii române în şcoală. Ghid teoretico-aplicativ, Iaşi, Polirom, 1999, p.167):  anunţarea activităţii; precizarea obiectivelor activităţii; audierea unei sau unor compoziţii / compuneri; formularea de întrebări de către auditori, adresate autorului, şi răspunsurile acestuia;  discuţii pe marginea lucrării şi replica autorului;  concluziile profesorului. Evaluarea redactărilor realizate de elevi contribuie la motivarea lor, la trezirea şi menţinerea interesului acestora faţă de cuvântul scris. În evaluarea compunerilor, trebuie să respectăm câteva cerinţe de bază (cf. Constantin Parfene, lucr.cit., p.167):  evaluarea trebuie să fie făcută consecvent şi sistematic (la anumite intervale);  să fie subordonată scopului general de optimizare a exprimării elevilor, în strânsă legătură cu obiective ca dezvoltarea spiritului de observaţie, a gândirii, imaginaţiei, orizontului cultural;  să se bazeze pe o anumită plasticitate afectiv-inte-lectivă din partea profesorului – pentru a putea surprinde nota personală a lucrării, determinată şi de particularităţile de vârstă şi intelectuale ale fiecărui elev. Textele produse de elevi pot fi apreciate prin diferite modalităţi (apud Constantin Parfene, lucr.cit., p.167): Modalitatea impresiei generale – aprecierea globală a compunerii într-un timp dat, pe baza unei impresii generale produse. Deşi i se reproşează caracterul subiectiv şi lipsa de fidelitate în notare, această modalitate este considerată de unii cercetători (G.Landsheere, J. Britton) mai armonizată cu complexitatea esenţială a compunerii. Modalitatea scărilor de specimene – selectarea a 4-5 compuneri, reprezentative pentru diferite niveluri de calitate (insuficient, slab, mediocru, bine, foarte bine) 129 Didactica redactării sau de notare (4, 5, 7, 9, 10), în funcţie de care se vor aprecia şi celelalte compuneri. Ceea ce i se poate reproşa acestei modalităţi de evaluare este neglijarea aspectului personal al textelor redactate. Modalitatea analitică – definirea unor criterii de evaluare (itemi) pe baza obiectivelor de evaluare stabilite. Este considerată o modalitate obiectivă de evaluare, care ţine seama de toate aspectele întâlnite într-o lucrare (conţinut, organizare, ortografie, stil, notă personală, aspect general). Modalitatea determinării frecvenţelor – întocmirea unui inventar al greşelilor tipice, prin contabilizarea greşelilor şi raportarea lor la suta sau la mia de cuvinte. Este o metodă mai dificilă, care necesită calcularea frecvenţelor şi nici nu pune accent pe aspectul personal al redactărilor elevilor. Îţi recomandăm folosirea alternativă a modalităţilor de evaluare, în funcţie de tipul de text redactat şi de obiectivele pe care ţi le-ai propus. Reflecţia poate să se realizeze fie printr-o fişă de autoevaluare (inclusă apoi în portofoliul elevului), fie printr-o discuţie cu întreaga clasă, accentul punându-se pe evidenţierea obiectivelor activităţii şi pe înţelegerea şi fixarea paşilor parcurşi. Iată două liste de întrebări (întocmite de Alina Pamfil, lucr.cit., p.201, Anexa nr.16) ce pot compune: a. fişa de autoevaluare a elevului, inclusă în portofoliul acestuia: 1. Care este, în opinia ta, compunerea cea mai bună pe care ai realizat-o şi de ce? 2. Cum ai scris-o? 3. Ce probleme ai întâmpinat în redactarea ei? 4. Cum le-ai rezolvat? 5. Prin ce se deosebeşte cea mai bună lucrare a ta de celelalte? 6. Ce obiective îţi fixezi pentru următoarele activităţi de redactare? 7. Ce reuşeşti să faci acum şi nu reuşeai înainte? 8. Ce te-a ajutat cel mai mult să-ţi îmbunătăţeşti tehnica de redactare în perioada acestui semestru? b. fişa de autoevaluare a jurnalului de lectură: 1. Care este cea mai bună carte pe care ai citit-o în acest semestru? 2. Cum se raportează ea la cărţile tale preferate? 3. Cum ai ales-o? 4. Care este lucrul cel mai important pe care l-ai aflat din această carte? 5. Ce ai aflat, citind-o, despre tine, despre alţii? 6. Cu ce scop citeai la începutul semestrului? 7. Cu ce scop citeşti acum? 8. Cum te-ai transformat ca lector în acest semestru? 9. Ce îţi propui să citeşti în continuare? 10. În ce mod îţi influenţează cititul, scrisul? 130 Didactica redactării Dar se poate utiliza reflecţia şi pe parcursul redactării unui text, obişnuind elevul să-şi verifice prima variantă a unui text redactat. Câteva repere pentru etapa de verificare a primei variante a unui text ar putea fi: După ce ai scris prima formă a compunerii, verifică-te, punându-ţi următoarele întrebări: · Există o propoziţie / frază care să sintetizeze ideea centrală a compunerii? · Ideile prezentate sunt adecvate temei sau există şi divagaţii? · Sunt toate ideile convingătoare? Mai trebuie să adaug ceva? · Pot elimina anumite idei care se repetă? · Există logică în ordonarea ideilor din fiecare paragraf? · Paragraful final cuprinde un aspect important al observaţiilor mele? · Limbajul folosit este clar, fără termeni echivoci sau ambigui? · Au toate frazele coerenţă? · Există repetiţii de cuvinte în interiorul aceleiaşi fraze, clişee sau formulări neclare pe care le pot elimina? · Registrul lingvistic este cel adecvat unei compuneri şcolare? · Există varietate în ceea ce priveşte lungimea şi tipurile de propoziţii? · Am folosit subordonatele adecvate în cadrul frazelor construite? · Timpul verbal folosit este adecvat contextului? · Pronumele folosite nu creează ambiguităţi în identificarea obiectelor desemnate? (Atenţie la pronumele demonstrative!) · Acordul între subiect şi predicat, între substantive şi adjective sau articole etc. este folosit corect? · Am respectat normele ortografice şi de punctuaţie? · Am găsit un titlu potrivit lucrării mele? Pentru evaluarea rezumatului redactat de elevi, îţi propunem următoarele repere: · discriminarea între elementele esenţiale şi detalii; referirea strictă la ceea ce se povesteşte, nu la cine şi cum povesteşte; · relatarea la persoana a III-a, cu folosirea unui ton neutru; · respectarea succesiunii faptelor, aşa cum apar ele în fragmentul reprodus; · folosirea consecventă a verbelor la indicativ prezent sau perfect compus pentru a reda firul acţiunii principale şi folosirea corectă a timpurilor verbale care redau anterioritatea sau posterioritatea în raport cu acesta; · transformarea dialogului în vorbire indirectă; · modificarea adverbelor de loc (aici → acolo), a pronumelor demonstrative (acestea → acelea); înlocuirea regionalismelor cu sinonime din limba literară; · corectitudinea (folosirea normelor de exprimare literară, ortografice şi de punctuaţie) şi coerenţa exprimării (logica frazelor este corectă şi clară, fără secvenţe neterminate, între fraze există o legătură, continuitate, folosirea corectă a conectorilor temporali sau de cauzalitate); · încadrarea în numărul limită de rânduri precizate în cerinţă (acolo unde este cazul). Formele de evaluare folosite în orele de redactare pot fi: autoevaluarea, evaluarea reciprocă, evaluarea profesorului, putând fi realizate în cadrul evaluărilor curente, la sfârşit de semestru sau în evaluările prin portofoliu (vezi unitatea de învăţare 3, din Didactica limbii şi literaturii române, II). 131 Didactica redactării Studiu individual: Majoritatea didacticienilor propun folosirea alternativă a modalităţilor de evaluare. Stabileşte tipurile de texte şi „speciile” care ar fi reprezentative pentru fiecare modalitate de evaluare. Motivează-ţi, de fiecare dată, alegerea făcută. 132 Didactica redactării 4.2.8 Principiile didacticii redactării (cf. Alina Pamfil, Limba şi literatura română în gimnaziu. Structuri didactice deschise, ediţia a II-a, Editura Paralela 45, 2004, pp. 96-97) 1. Diversificarea contextelor de producere de text scris. Contextele de comunicare trebuie să fie variate, pentru a depăşi cadrul strâmt al dialogului dintre profesor şi elev. Diversificarea se poate face în funcţie de: (a) reliefarea rolului emiţătorului şi al receptorului în procesul de configurare a textului; (b) modul în care configuraţia mesajului se schimbă în funcţie de statutul emiţătorului şi al receptorului; (c) structurarea mesajului în funcţie de coprezenţa unui alt tip de limbaj decât cel verbal (să transforme o bandă desenată într-un text narativ sau invers; să facă o descriere şi un desen reprezentând obiectul descris etc.). 2. Extinderea tipologiei textului scris – cuprinde atât categoriile scrierii funcţionale, imaginative, reflexive şi interpretative, cât şi tiparele textuale prototipice (tiparul narativ, descriptiv, dialogal, informativ, explicativ, injonctiv şi argumentativ). 3. Centrarea activităţii de scriere asupra substanţei şi coerenţei mesajului. Activităţile de redactare trebuie să pună accent pe conţinutul şi macrostructura textului, aşezând în plan secund aspectele pur formale ale textului. 4. Dublarea actului scrierii printr-un parcurs reflexiv. Reflecţia asupra procesului de scriere, ca etapă finală a orelor de redactare, permite elevului să conştientizeze etapele redactării, dificultăţile pe care le întâmpină şi să caute soluţii. 5. Evaluarea dublă a scrierii – ca produs şi ca proces. Demersurile didactice urmăresc nu doar evaluarea variantei finale, ci şi procesul scrierii (de la alegerea temei, strângerea informaţiilor şi realizarea unor ciorne succesive, până la redactarea formei finale). 133 Didactica redactării Test de autoevaluare 2 1. Prezintă două metode care pot fi folosite în activităţile de predare-învăţare a comunicării scrise. ___________________________________________________ ___________________________________________________ ___________________________________________________ ___________________________________________________ 2. Enumeră tipurile de text (după J.-M. Adam) ce pot fi studiate în clasele a V-a – a X-a. ___________________________________________________ ___________________________________________________ ___________________________________________________ ___________________________________________________ ___________________________________________________ ___________________________________________________ 3. Indică perspectivele din care poate fi abordată scrierea, după Le Bouffant. ___________________________________________________ ___________________________________________________ ___________________________________________________ ___________________________________________________ Completează următoarele enunţuri: Pe parcursul secvenţelor 4.2.1 – 4.2.7., m-am confruntat cu următoarele dificultăţi: ___________________________________________________ ___________________________________________________ ___________________________________________________ Îmi este încă neclar _____________________________________________________________ _____________________________________________________________ _______________________________ DISCUTĂ CU TUTORELE ACESTE ASPECTE. 134 Didactica redactării 4.3. Autoevaluarea lecţiilor de redactare concepute de profesor Reflecţia trebuie să însoţească atât activitatea elevului, cât şi activitatea profesorului, care trebuie să îşi autoevalueze modul în care a conceput şi a realizat activităţile de comunicare scrisă în cadrul orelor de limba şi literatura română pe parcursul unui an şcolar. Autoevaluarea este un moment al bilanţului, de tipul analizei SWOT (vezi unitatea de învăţare 3, p. 95), în care fiecare dintre noi încearcă să descopere punctele tari şi slabe, oportunităţile şi riscurile propriului demers didactic. Pentru a realiza o analiză a activităţii tale didactice, îţi oferim câteva sugestii pe care le-ai putea include în propria ta fişă de autoevaluare. Fişă de autoevaluare a organizării activităţilor de comunicare scrisă 1. Pe parcursul anului şcolar, elevii (de clasa a V-a) au redactat: Scrieri funcţionale Scrieri reflexive Scrieri imaginative Scrieri interpretative Contexte de realizare Da / Nu - notiţe - teme - extemporale - lucrări semestriale - relatarea unor fapte şi întâmplări personale - scrisoarea familială - scrisoarea de felicitare - povestirea - descrierea - portretul - transformarea textului dialogat în text narativ - rezumatul - povestirea - aprecieri sumare referitoare la textele lirice şi epice Număr de texte realizate de elevi 2. Am creat situaţii prin care elevii să comunice interacţiune? - redactare colectivă – în perechi – în echipă – cu întreaga clasă - redactare individuală în scris prin diverse tipuri de Da / Nu Da / Nu Da / Nu Da / Nu 135 Didactica redactării 3. În redactările propuse spre realizare elevilor, am creat situaţii diverse de comunicare? Da / Nu. De exemplu: 4. Le-am oferit posibilitatea de a varia statutul emiţătorului şi, respectiv, al receptorului? Da / Nu. De exemplu: 5. Am avut în vedere toate aspectele comunicării scrise? Da / Nu. De exemplu: 6. Am structurat activitatea de comunicare scrisă conform tipului de redactare propus? Da / Nu. De exemplu: 7. Am folosit metode variate pentru a pregăti diversele tipuri de compuneri? Da / Nu. De exemplu: 8. Am încurajat procesul comunicării scrise a elevilor? Da / Nu. De exemplu: 136 Didactica redactării Lucrare de verificare 4, notată de tutore 1. Defineşte învăţarea prin acţiune şi formulează o sarcină de învăţare care să ilustreze folosirea acestei metode. (0,5 x 2 = 1 p.) 2. Construieşte două sarcini de învăţare posibile pentru a evidenţia rolul emiţătorului şi al receptorului în configurarea mesajului scris. (0,5 x 2 = 1 p.) 3. Evidenţiază rolul corectării şi al discutării compunerilor în formarea competenţelor de comunicare scrisă a elevilor. (1 x 2 = 2 p.) 4. Realizează un eseu de maximum 200 de cuvinte (±10%) în care să argumentezi pro sau contra următorului principiu al didacticii redactării: dublarea actului scrierii printr-un parcurs reflexiv. (5 p.) Barem de notare 1 p. – coerenţa viziunii avansate 2 p. – pertinenţa argumentării punctului de vedere exprimat 1 p. – coerenţa şi claritatea eseului 1 p. – respectarea dimensiunii eseului 1 p. – din oficiu 137 Didactica redactării Răspunsuri la Testele de autoevaluare Testul 1 1. Semnificaţii ale scrierii: selectează, organizează şi dezvoltă idei; exprimă idei într-un limbaj adecvat; prezintă idei într-o formă civilizată. (vezi 4.1.1, p. 103) 2. Obiecte folosite pentru scris: piatra, sfoara, ramura de trestie, cărbunele, pixul, tastele calculatorului / telefonului etc. (vezi 4.1.1., p. 103-104) 3. Vezi secvenţa 4.1.2. Testul 2 1. Vezi secvenţa 4.2.3. 2. Vezi secvenţa 4.2.5. 3. Perspectivele din care poate fi abordată scrierea: abordare „metodică”, „expresivă” şi „socializatoare”. (vezi 4.2.6.) Pentru lucrarea de verificare - Dacă ai avut dificultăţi la itemul 1, revezi secvenţa 4.2.3. - Dacă ai avut dificultăţi la itemul 2, revezi secvenţa 4.2.4. - Dacă ai avut dificultăţi la itemul 3, revezi secvenţa 4.2.7. - Pentru a redacta un eseu în conformitate cu cerinţele de la itemul 4 trebuie să fii atent la:  enunţul exerciţiului;  baremul de notare care îţi detaliază punctele forte ale eseului;  coerenţa discursului (logica înlănţuirii enunţurilor) şi corectitudinea exprimării. 138 Didactica redactării Sugestii pentru realizarea portofoliului Pentru a putea elabora scenariul didactic pentru o lecţie de comunicare scrisă, trebuie să ai gata planificarea calendaristică şi proiectul unităţii de învăţare. Poţi revedea secvenţa 2.2.5. din unitatea de învăţare 2 şi secvenţa 4.2.2. din această unitate. De asemenea, te vei putea folosi de experienţa dobândită în conceperea scenariului pentru lecţia de comunicare orală. Resurse suplimentare Pentru a obţine informaţii detaliate despre tipurile de texte, realizabile în orele de limba şi literatura română, în cadrul activităţilor de comunicare scrisă, îţi recomandăm volumele Alinei Pamfil, Didactica limbii şi literaturii române pentru şcolile cu predare în limbile minorităţilor naţionale – gimnaziu, Editura Dacia, Cluj-Napoca, 2000, pp.142-158 şi Limba şi literatura română în gimnaziu. Structuri didactice deschise, ediţia a II-a, Editura Paralela 45, 2004, pp. 100-108. Poţi găsi sugestii utile de metode şi activităţi realizabile în orele de comunicare scrisă în Perspective, revistă de didactica limbii şi literaturii române, nr.1/2000, având ca temă didactica redactării. 139 Didactica redactării Bibliografie: - *** Ghid metodologic pentru aplicarea programelor de limba şi literatura română. Învăţământ primar şi gimnazial, M.E.C., C.N.C., Bucureşti, Editura Aramis Print, 2002 - *** Ghid metodologic. Aria curriculară Limbă şi comunicare. Liceu, M.E.C., C.N.C., Bucureşti, Editura Aramis Print, 2002 - Niculescu, Rodica Mariana – Formarea formatorilor, Bucureşti, Editura All Educational, 2000 - Pamfil, Alina – Didactica limbii şi literaturii române pentru şcolile cu predare în limbile minorităţilor naţionale – gimnaziu, Cluj-Napoca, Editura Dacia, 2000 - Pamfil, Alina – Limba şi literatura română în gimnaziu. Structuri didactice deschise, Editura Paralela 45, 2003 - Revista Asociaţiei naţională a profesorilor de română „Ioana Em. Petrescu“ (ANPRO, Cluj): Perspective - Revistele Societăţii de Ştiinţe Filologice din România (Bucureşti, telefon: 312.31.48): Limba şi literatura română; Limbă şi literatură (în special rubrica Didactica modernă) 140 Proiect cofinanţat din Fondul Social European prin Programul Operaţional Sectorial Dezvoltarea Resurselor Umane 2007-2013 Investeşte în oameni! Formarea profesională a cadrelor didactice din învăţământul preuniversitar pentru noi oportunităţi de dezvoltare în carieră Unitatea de Management al Proiectelor cu Finanţare Externă Str. Spiru Haret nr. 12, Etaj 2, Sector 1, Cod poºtal 010176, Bucureºti Tel: 021 305 59 99 Fax: 021 305 59 89 http://conversii.pmu.ro e-mail: conversii@pmu.ro ISBN 978-606-515-130-7 